
[bookmark: _Toc231216985]Článok 1
Úvodné ustanovenia
1. Tento vnútorný predpis ustanovuje vnútorný systém zabezpečovania kvality vysokoškolského vzdelávania Univerzity Konštantína Filozofa v Nitre (ďalej len „vnútorný systém kvality“ a „UKF“) v súlade so Zákonom č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách“), Zákonom č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o zabezpečovaní kvality“) a Štandardmi pre vnútorný systém zabezpečovania kvality vysokoškolského vzdelávania Slovenskej akreditačnej agentúry pre vysoké školstvo (ďalej len „štandardy pre vnútorný systém SAA“ a „SAA“). 
2. Vnútorný systém kvality  je nástrojom strategického riadenia UKF v oblasti kultúry kvality. 
3. UKF prostredníctvom vnútorného systému kvality deklaruje prijatie primárnej zodpovednosti za kvalitu poskytovaného vzdelávania v rámci všetkých svojich súčastí a na všetkých úrovniach svojho pôsobenia. 
4. Vnútorný systém kvality je tvorený súborom vnútorných predpisov UKF a pokrýva všetky procesy vysokoškolského vzdelávania a všetky procesy výskumných, vývojových, umeleckých a ďalších tvorivých činností na UKF.
5. Vnútorné predpisy UKF sú záväzné pre všetkých zamestnancov a študentov UKF. Vnútorné predpisy UKF, ako aj ďalšie informácie uvedené formou odkazov v tomto vnútornom predpise, sú platné a dokumentujú plnenie štandardov pre vnútorný systém kvality. 
6. Súčasťou tohto predpisu sú prílohy 1 a 2, ktoré obsahujú zoznam použitých skratiek a prehľad relevantných vnútorných predpisov UKF.
7. Informácie o vnútornom systéme kvality sú sústredené na webovom sídle UKF na adrese https://www.ukf.sk/studium/kvalita-vzdelavania.
8. Každá fakulta UKF dopĺňa a upravuje spôsob napĺňania štandardov a kritérií pre vnútorný systém kvality vlastnými politikami a/alebo súborom vnútorných predpisov fakulty rešpektujúc špecifiká svojich študijných programov, zamestnancov, študentov a ďalších zainteresovaných strán.
 
[bookmark: _Toc231216986]Článok 2
Základné ustanovenia
1. UKF je univerzitná verejná vysoká škola zriadená zákonom o vysokých školách. 
2. Základný rámec pôsobenia UKF a jej vnútorného systému je tvorený:
a) zákonom o vysokých školách,
b) zákonom o zabezpečovaní kvality,
c) Štandardmi a usmerneniami na zabezpečovanie kvality v Európskom priestore vysokoškolského vzdelávania[footnoteRef:1] (ďalej len „ESG“), [1:  Standards and Guidelines for Quality Assurance in the European Higher Education Area] 

d) štandardmi pre vnútorný systém SAA.
3. Podrobnosti týkajúce sa samosprávnych orgánov, ich pôsobnosti a riadiacich procesov na UKF stanovuje Štatút UKF, Organizačný poriadok UKF a ďalšie vnútorné predpisy univerzity.
4. Základným dokumentom vymedzujúcim stratégiu rozvoja UKF je Dlhodobý zámer Univerzity Konštantína Filozofa v Nitre na roky 2019 – 2025 (ďalej len „Dlhodobý zámer UKF“). 
5. Dlhodobý zámer UKF vymedzuje poslanie, hlavné ciele univerzity a nástroje ich dosahovania a je členený na oblasti:
a) vysokoškolské vzdelávanie,
b) výskum a vývoj,
c) angažovanosť univerzity pri podpore rastu hospodárstva a rozvoja spoločenského 
a kultúrneho života mesta Nitra, Nitrianskeho kraja a regiónu, ako aj 
celého Slovenska,
d) efektívne a udržateľné fungovanie univerzity.
6. Pri napĺňaní stratégie zabezpečovania kvality implementuje UKF štandardy, ktoré vychádzajú z ESG a štandardov pre vnútorný systém SAA. Sú členené nasledovne:
a) politiky na zabezpečovanie kvality,
b) vytváranie, úprava a schvaľovanie študijných programov,
c) učenie sa, vyučovanie a hodnotenie orientované na študenta,
d) prijímacie konanie, priebeh štúdia, uznávanie a udeľovanie akademických titulov,
e) učitelia,
f) zdroje na zabezpečovanie štúdia a podporu študentov, 
g) zhromažďovanie a spracovanie informácií, 
h) zverejňovanie informácií,
i) priebežné monitorovanie, periodické hodnotenie a periodické schvaľovanie študijných programov.
8. Vnútorný systém kvality je vypracovaný v štruktúre podľa čl. 12 Metodiky na vyhodnocovanie štandardov SAA[footnoteRef:2]. [2:  https://saavs.sk/sk/standardy-kvality/ ] 

9. Stratégia overovania kvality UKF je založená na internom a externom posúdení, či a do akej miery univerzita napĺňa svoje poslanie, strategické ciele, dodržiava interné a externé štandardy pre jednotlivé činnosti a monitorovanie progresu v jednotlivých ukazovateľoch. 
10. Zabezpečovanie a overovanie kvality sa spravidla realizuje štruktúrovane v súlade s hlavnými smermi vzdelávania a výskumných, vývojových, umeleckých a ďalších tvorivých činností na univerzite.
11. Overovanie kvality prebieha na všetkých úrovniach univerzity a rešpektuje akademické hodnoty a zvyklosti na univerzite, rešpektuje osobitosti súčastí univerzity a špecifiká jednotlivých študijných odborov.



[bookmark: _Toc231216987]Článok 3
Politiky na zabezpečovanie kvality
	2.1.1 Vysoká škola stanovila a uplatňuje politiky na zabezpečovanie kvality 
ako súčasť strategického riadenia vysokej školy

	UKF
	UKF stanovila politiky kvality ako integrálne súčasti svojho vnútorného systému kvality. Politiky kvality upravujú stratégiu rozvoja UKF, stratégiu, štruktúry a procesy zabezpečovania a overovania kvality vzdelávania a výskumných, vývojových, umeleckých a ďalších tvorivých činností na UKF. 

	Referencie 
	Štatút UKF 
Dlhodobý zámer UKF 

	

	2.1.2 Vysoká škola prijala primárnu zodpovednosť za kvalitu poskytovaného vzdelávania na všetkých súčastiach vysokej školy, na všetkých úrovniach a vo všetkých aspektoch

	UKF
	Dlhodobý zámer UKF bol prerokovaný a schválený všetkými samosprávnymi orgánmi univerzity a je záväzný pre všetkých zamestnancov a študentov UKF. Univerzita, jej súčasti a pracoviská tak prijali primárnu zodpovednosť za kvalitu poskytovaného vzdelávania. Hlavné ciele Dlhodobého zámeru UKF reflektujú strategické dokumenty fakúlt.

	Referencie
	Kolégium rektora UKF – dátum prerokovania 4. 2. 2019
Akademický senát UKF – dátum prerokovania 18. 2. 2019
Vedecká rada UKF – dátum prerokovania 16. 5. 2019
Správna rada UKF – dátum schválenia 30. 5. 2019

	

	2.2.1 Vysoká škola má vo svojich strategických dokumentoch jasne vymedzené poslanie

	UKF
	Ustanovenia čl. 2 Štatútu UKF formulujú poslanie a hlavné úlohy UKF nasledovne:
„UKF je vrcholnou vzdelávacou, vedeckou a umeleckou ustanovizňou. Jej poslaním je rozvíjať harmonickú osobnosť, vedomosti, múdrosť, dobro a tvorivosť v človeku a prispievať k rozvoju vzdelanosti, vedy, kultúry a zdravia pre blaho celej spoločnosti, a tým prispievať k rozvoju vedomostnej spoločnosti. 
Hlavnou úlohou UKF pri napĺňaní jej poslania je poskytovanie vysokoškolského vzdelávania a tvorivé vedecké bádanie alebo tvorivá umelecká činnosť.“ 
V Dlhodobom zámere UKF je hlavný strategický cieľ formulovaný nasledovne: 
„UKF je efektívna a udržateľne fungujúca komplexná vzdelávacia a výskumná inštitúcia, poskytujúca kvalitné, relevantné a atraktívne vysokoškolské vzdelávanie, realizujúca vo všetkých oblastiach svojho pôsobenia výskumné, vývojové a umelecké činnosti na medzinárodne akceptovanej úrovni a angažujúca sa systematickým využívaním svojho vedomostného potenciálu pri podpore rastu hospodárstva a rozvoja spoločenského a kultúrneho života mesta Nitra, Nitrianskeho kraja a regiónu, ako aj celého Slovenska.“ 

	Referencie
	Štatút UKF 
Dlhodobý zámer UKF

	

	2.2.2 Vysoká škola napĺňa svoje poslanie vymedzené vo svojich strategických dokumentoch 

	UKF
	UKF systematicky napĺňa svoje poslanie vymedzené vo svojich strategických dokumentoch. Napĺňanie svojho poslania každoročne vyhodnocuje cestou sebahodnotiacich správ, ktorými sú na univerzitnej úrovni: Výročná správa o činnosti, Výročná správa o hospodárení, Správa o vzdelávacej činnosti, Správa o výskumnej, umeleckej a ďalšej tvorivej činnosti UKF, Správa o medzinárodnej činnosti a ďalšie. Správy sú prerokúvané v  orgánoch univerzity – v Akademickom senáte UKF, Vedeckej rade UKF a Správnej rade UKF. Výsledky činnosti UKF sú predkladané a diskutované aj na verejných zasadnutiach Akademickej obce UKF. Výročná správa o hospodárení sa predkladá na Ministerstvo školstva, vedy, výskumu a športu SR (ďalej len „ministerstvo“). Výročnú správu o činnosti a Výročnú správu o hospodárení UKF zverejňuje na svojom webovom sídle. Periodicky, spravidla v štvorročných intervaloch, UKF vyhodnocuje plnenie Dlhodobého zámeru UKF a aktualizuje ho.

	Referencie
	Výročné správy o činnosti a správy o hospodárení UKF 
Výročné správy predkladané do Vedeckej rady UKF, Akademického senátu UKF, Správnej rady UKF

	

	2.3.1 Vysoká škola má vo svojich strategických dokumentoch, najmä v dlhodobom zámere, 
jasne určené strategické ciele z hľadiska ňou uskutočňovaných vzdelávacích činností, 
tvorivých činností a ďalších súvisiacich aktivít

	UKF
	Dlhodobý zámer sa odvíja od strategického cieľa UKF. 
„UKF je efektívna a udržateľne fungujúca komplexná vzdelávacia a výskumná inštitúcia, poskytujúca kvalitné, relevantné a atraktívne vysokoškolské vzdelávanie, realizujúca vo všetkých oblastiach svojho pôsobenia výskumné, vývojové a umelecké činnosti na medzinárodne akceptovanej úrovni a angažujúca sa systematickým využívaním svojho vedomostného potenciálu pri podpore rastu hospodárstva a rozvoja spoločenského a kultúrneho života mesta Nitra, Nitrianskeho kraja a regiónu, ako aj celého Slovenska.“
Hlavné ciele UKF formulované v Dlhodobom zámere UKF sú:
1. Poskytovanie kvalitného, relevantného a atraktívneho vysokoškolského vzdelávania v širokom spektre humanitných, spoločenských a prírodných vied vrátane prípravy učiteľov v týchto oblastiach.
2. Realizácia výskumných, vývojových a umeleckých činností vo všetkých oblastiach jej pôsobenia na medzinárodne akceptovanej úrovni. V prípade aplikovaného výskumu a vývoja bude univerzita podporovať aj výskumné aktivity zamerané na riešenie aktuálnych problémov hospodárskej a spoločenskej praxe. 
3. Systematicky využívať vedomostný potenciál univerzity a kreovať UKF ako autoritu a vyhľadávaného strategického partnera pri podpore rastu hospodárstva a rozvoja spoločenského a kultúrneho života mesta Nitra, Nitrianskeho kraja a regiónu, ako aj celého Slovenska.
4. Úspešné plnenie úloh univerzity vo všetkých oblastiach jej činnosti a jej efektívne a udržateľné fungovanie. 
Strategický cieľ formuluje hlavné ciele UKF vo všetkých troch základných pilieroch pôsobenia vysokých škôl, a to v oblasti vysokoškolského vzdelávania, v oblasti výskumu, vývoja a umeleckej činnosti a v oblasti angažovanosti pri podpore všestranného rozvoja spoločnosti. Spoločným cieľom vo všetkých troch oblastiach je efektívne a udržateľné fungovanie univerzity. Ku každému strategickému cieľu sú definované aj nástroje na jeho plnenie vrátane doplňujúcich komentárov.

	Referencie
	Dlhodobý zámer UKF

	

	 2.3.2 Strategické ciele vysokej školy v strategických dokumentoch sú v súlade s jej poslaním

	UKF
	Strategické ciele UKF, definované v Dlhodobom zámere UKF a v Štatúte UKF, sú v súlade s poslaním UKF vymedzeným v čl. 2 Štatútu UKF, ako aj v súlade s ustanoveniami vysokoškolskej legislatívy. 
Poslaním UKF podľa Štatútu UKF je rozvíjať harmonickú osobnosť, vedomosti, múdrosť, dobro a tvorivosť v človeku a prispievať k rozvoju vzdelanosti, vedy, kultúry a zdravia pre blaho celej spoločnosti, a tým prispievať k rozvoju vedomostnej spoločnosti. Hlavnou úlohou UKF pri napĺňaní jej poslania je poskytovanie vysokoškolského vzdelávania a tvorivé vedecké bádanie alebo tvorivá umelecká činnosť. 
UKF vytvára také podmienky, formy a úroveň univerzitného vzdelania, v ktorých sa uplatní predovšetkým sloboda myslenia, samostatnosť, zodpovednosť, humanizmus, demokracia, tvorivosť, novosť vedeckého bádania, rozličnosť metód výskumu, apolitickosť, kritickosť, objektívnosť a dialóg vo vzájomnom vzťahu pedagóga a študenta. 
UKF pri realizácii svojho poslania spolupracuje s inými vzdelávacími, výskumnými a umeleckými inštitúciami, podporuje a organizuje medzinárodnú spoluprácu a výmenu informácií, pracovníkov a študentov s medzinárodnými organizáciami. Osobitne vytvára predpoklady na organizovaný výskum života a diela Konštantína Filozofa a cyrilo-metodských tradícií.

	Referencie
	Štatút UKF 
Dlhodobý zámer UKF
Zákon o vysokých školách

	

	2.4.1 Vysoká škola má formalizované a zavedené politiky 
na zabezpečovanie kvality a dôsledne sa nimi riadi

	UKF
	Vnútorný systém kvality UKF je tvorený súborom vnútorných predpisov univerzity, ktoré ustanovujú nosné procesy na univerzite a jej súčastiach a ktoré sú hlavným nástrojom politík na zabezpečovanie kultúry kvality. Vnútorné predpisy sú záväzné pre všetkých zamestnancov a študentov univerzity. Zoznam vnútorných predpisov týkajúcich sa formalizovaných a zavedených politík na zabezpečenie kvality je prílohou 2 tohto predpisu.
Niektoré vnútorné predpisy univerzity sú na úrovni fakúlt spresnené a rozpracované na podmienky, ktoré rešpektujú špecifiká ich študijných programov, habilitačných a inauguračných konaní, zamestnancov, študentov a ďalších zainteresovaných strán. V prípadoch, keď si fakulta neurčí vlastné politiky na zabezpečovanie kvality, riadi sa týmto vnútorným systémom zabezpečovania kvality vysokoškolského vzdelávania univerzity. 

	Referencie
	Príloha 2

	

	2.4.2 Vysoká škola má vytvorené vhodné štruktúry koherentného vnútorného systému 
zabezpečovania kvality vysokoškolského vzdelávania pre celú inštitúciu

	UKF
	Systém riadenia UKF, kompetencie a zodpovednosti ustanovuje vysokoškolská legislatíva. Formalizované orgány UKF, ich zodpovednosti a právomoci vo vzťahu k zabezpečeniu kvality vzdelávania sú definované v Štatúte a Organizačnom poriadku UKF. 
Kompetencie v oblasti vzdelávania a podpory tvorivých činností sú ťažiskovo v samosprávnej pôsobnosti orgánov akademickej samosprávy fakúlt, kde sa vzdelávanie na UKF výlučne uskutočňuje. 
Organizačná štruktúra UKF je vymedzená Organizačným poriadkom UKF a organizačnými poriadkami jej súčastí. Rozsah vymedzenia je dostatočný na to, aby boli vytvorené predpoklady pre integritu a zlepšovanie vnútorného systému kvality. 
UKF má vytvorený osobitný orgán – Radu pre vnútorné hodnotenie kvality vysokoškolského vzdelávania UKF (ďalej len „Rada kvality UKF“). Rada kvality je výkonným a rozhodovacím orgánom UKF v oblasti zabezpečenia kvality vzdelávania na univerzite. Rada kvality riadi, monitoruje a prehodnocuje vnútorný systém kvality UKF, ktorý je základným nástrojom uplatňovania politiky kvality na UKF. Právomoci, zodpovednosť vo vzťahu k vnútornému systému kvality UKF, zloženie, komisie, pracovné skupiny a rokovací poriadok rady sú definované v Štatúte Rady pre vnútorné hodnotenie kvality vysokoškolského vzdelávania Univerzity Konštantína Filozofa v Nitre (ďalej len „Štatút Rady kvality UKF”). 
Každá fakulta UKF má vytvorené orgány pre hodnotenie a schvaľovanie študijných programov fakulty alebo určené zodpovednosti a právomoci v procesoch hodnotenia a schvaľovania študijných programov.

	Referencie
	Štatút UKF
Organizačný poriadok UKF
Štatút Rady kvality UKF
27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF

	

	2.4.3 Vysoká škola má vytvorené procesy koherentného vnútorného systému 
zabezpečovania kvality vysokoškolského vzdelávania pre celú inštitúciu

	UKF
	Základný rámec štruktúry procesov zabezpečovania kvality tvoria medzinárodné štandardy ESG a národné štandardy pre vnútorný systém SAA. Politiky a procesy vnútorného systému kvality UKF sú vymedzené týmto dokumentom.
Kompetencie a zodpovednosť v riadiacich procesoch na UKF sú rámcovo vymedzené Organizačným poriadkom UKF a organizačnými poriadkami jej súčastí. 
Vnútorné predpisy UKF v rámci koherentného systému zabezpečenia kvality UKF tvoria štatúty, poriadky, smernice, kódexy, zásady, interné riadiace akty, metodické pokyny a príkazy. 
Procesy posudzovania žiadostí o akreditáciu študijných programov a žiadostí o akreditáciu spôsobilosti habilitačných  konaní a inauguračných konaní na UKF ustanovuje Smernica Posudzovanie študijných programov a posudzovanie spôsobilosti habilitačných konaní a inauguračných konaní na UKF.
Každá súčasť UKF zodpovedá za aktuálnosť svojich vnútorných predpisov. Každý nový vnútorný predpis UKF alebo jej súčasti, ktorý sa vzťahuje na vnútorný systém kvality musí byť v súlade s týmto vnútorným predpisom a štandardmi pre vnútorný systém SAA tak, aby bola zabezpečená integrita vnútorného systému. Vnútorné predpisy sú zverejňované na webovom sídle UKF.

	Referencie
	Organizačný poriadok UKF
Štatút Rady kvality UKF
Príloha 2

	2.4.4 Vysoká škola vo vnútornom systéme vymedzila právomoci, pôsobnosť a zodpovednosť jednotlivých štruktúr, vedúcich zamestnancov, ďalších zamestnancov a iných zainteresovaných strán za zabezpečenie kvality vysokoškolského vzdelávania a súvisiacich činností

	UKF
	Systém vnútorných predpisov UKF ustanovuje právomoci, pôsobnosť a zodpovednosť jednotlivých štruktúr, vedúcich zamestnancov univerzity a jej súčastí, orgánov a osôb zabezpečujúcich kvalitu vysokoškolského vzdelávania a podpory študentov. Tieto ustanovenia sú definované rámcovo, s vytvorením priestoru pre iniciatívu a tvorivosť na jednotlivých úrovniach. Kultúra kvality UKF je postavená aj na viac ako 60-ročnej tradícii uskutočňovania vysokoškolského vzdelávania. 
Súčasti univerzity si v prípade potreby upravujú procesy a ďalšie právomoci, pôsobnosť a zodpovednosť jednotlivých štruktúr, vedúcich zamestnancov, ďalších zamestnancov a iných zainteresovaných strán za zabezpečenie kvality vysokoškolského vzdelávania a súvisiacich činností v súlade s potrebami zabezpečenia aktivít v rámci svojej pôsobnosti.
Osobitné postavenie v systéme zabezpečenia kvality vysokoškolského vzdelávania UKF má Rada kvality, ktorej pôsobnosť a kompetencie ustanovujú Štatút Rady kvality a Smernica Posudzovanie študijných programov a posudzovanie spôsobilosti habilitačných a inauguračných konaní na UKF. 

	Referencie
	Štatút UKF
Organizačný poriadok UKF
Štatút Rady kvality UKF
27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF

	

	2.5.1 Vysoká škola má na fungovanie vnútorného systému vyčlenené dostatočné 
personálne zdroje, ktoré zodpovedajú jej veľkosti a rozsahu uskutočňovaných 
vzdelávacích, tvorivých a ďalších súvisiacich činností

	UKF
	UKF je pre uskutočňovanie svojho poslania a plnenia svojich základných činností náležite personálne vybudovaná. UKF disponuje dostatočným počtom pracovníkov pre adekvátne zabezpečenie vzdelávania, výskumnej a ďalšej tvorivej činnosti, ako aj prevádzky UKF. Na začiatku akademického roka 2021/22 na univerzite pôsobilo 515 učiteľov a výskumných zamestnancov, z toho 148 vo funkcii docent a 75 vo funkcii profesor. Prevádzku univerzity k tomuto dátumu zabezpečovalo celkovo 357 administratívnych a prevádzkových zamestnancov. Kvalifikačná štruktúra zamestnancov zodpovedá veľkosti a rozsahu činností a kontinuálne sa zlepšuje.
Pre procesy výberu, prijímania, adaptácie, hodnotenia, vzdelávania, odmeňovania a uvoľňovania zamestnancov vytvorila UKF osobitné vnútorné predpisy ako: Organizačný poriadok UKF, Pracovný poriadok UKF, Zásady výberového konania na obsadzovanie pracovných miest vysokoškolských učiteľov a výskumných pracovníkov, funkcií profesorov a docentov a funkcií vedúcich zamestnancov UKF, Smernicu o zásadách odmeňovania zamestnancov UKF (Platový poriadok), príkazy rektora k systemizácii funkčných a pracovných miest zamestnancov fakúlt, organizačných súčastí a Rektorátu UKF.
Súčasti UKF si vytvárajú nadväznú politiku zameranú na zabezpečenie personálnych zdrojov a definovanie a overovanie pracovného výkonu zamestnancov. 

	Referencie
	Vyhodnotenie plnenia Dlhodobého zámeru UKF
Organizačný poriadok UKF
Pracovný poriadok UKF
Zásady výberového konania na obsadzovanie pracovných miest vysokoškolských učiteľov a výskumných pracovníkov, funkcií profesorov a docentov a funkcií vedúcich zamestnancov UKF 
27/2019 Smernica o zásadách odmeňovania zamestnancov UKF (Platový poriadok)

	

	2.5.2 Vysoká škola má na fungovanie vnútorného systému vyčlenené dostatočné 
finančné zdroje, ktoré zodpovedajú jej veľkosti a rozsahu uskutočňovaných 
vzdelávacích, tvorivých a ďalších súvisiacich činností

	
	UKF má na fungovanie vnútorného systému zabezpečené primerané finančné zdroje. Hlavným nástrojom finančného riadenia je rozpočet UKF, ktorý sa prioritne sústreďuje na plnenie hlavných úloh UKF a je schvaľovaný Akademickým senátom UKF a Správnou radou UKF. UKF dodržiava princíp vyrovnaného hospodárenia jednak na úrovni univerzity, ale aj na úrovni jej súčastí. Znamená to zabezpečenie krytia výdavkov príjmami získanými z výkonov v jednotlivých oblastiach činnosti univerzity (vzdelávacej, výskumnej a vývojovej a v oblasti angažovanosti pri podpore rastu hospodárstva a rozvoja spoločenského a kultúrneho života). UKF vynakladá úsilie na získanie finančných prostriedkov z ďalších zdrojov doma aj v zahraničí, ako sú napríklad národné a medzinárodné grantové schémy alebo výskumné kontrakty. Na financovanie dlhodobých rozvojových projektov univerzita v prípade potreby využíva aj prebytkový rozpočet z niektorých rokov. 
Pri vytváraní rozpočtu UKF sa dlhodobo používa metodika založená na výkonoch v oblasti vzdelávania a tvorivých činností na princípoch prideľovania štátnej dotácie z ministerstva, ktorá zaručuje trvalo udržateľné financovanie UKF. 

	Referencie
	Rozpočet UKF
Výročné správy o činnosti a výročné správy o hospodárení UKF 

	

	2.5.3 Vysoká škola má na fungovanie vnútorného systému vyčlenené dostatočné 
materiálne zdroje, ktoré zodpovedajú jej veľkosti a rozsahu uskutočňovaných 
vzdelávacích, tvorivých a ďalších súvisiacich činností

	UKF
	UKF dlhodobo venuje náležitú pozornosť zlepšovaniu materiálnych a priestorových podmienok na plnenie svojich hlavných činností. Cieľavedome sa rozširujú a modernizujú priestory pre vzdelávanie a výskum. 
Univerzita disponuje modernými učebňami a laboratóriami pre výskum, kde zamestnanci a študenti, najmä doktorandského štúdia, môžu realizovať svoje záverečné práce. Pozornosť sa venuje komplexnému budovaniu, rekonštrukcii a modernizácii ubytovacích kapacít pre študentov.
Univerzitná knižnica UKF spĺňa všetky atribúty modernej akademickej knižnice. Je zabezpečený prístup do bibliografických a plnotextových databáz.
UKF kladie dôraz na budovanie a modernizáciu technickej infraštruktúry dátovej a telekomunikačnej siete, výpočtovej techniky a programového vybavenia, a to nielen vo vzdelávacích a prevádzkových priestoroch univerzity, ale aj v študentských domovoch. 
Za účelom efektívneho riadenia štandardných procesov sú nasadené viaceré elektronické informačné systémy (Akademický informačný systém, Intranet webového sídla univerzity, e-learningový systém, systém správy dokumentov a pod.) vrátane antispamovej a antivírovej ochrany a systémové riešenie spôsobu zálohovania údajov. 

	Referencie
	Výročné správy o činnosti a správy o hospodárení UKF 
Informačné systémy UKF
Univerzitná knižnica UKF
Študentské domovy UKF
Dlhodobý zámer UKF

	

	2.6.a.1 Politiky, štruktúry a procesy vnútorného systému zaručujú zapojenie 
študentov do zabezpečenia kvality

	UKF
	Priamym nástrojom zapojenia študentov do zabezpečovania kvality vysokoškolského vzdelávania je činnosť študentov v Rade kvality UKF a v Akademickom senáte UKF, v akademických senátoch fakúlt, v disciplinárnych komisiách, v poradných orgánoch rektora a poradných orgánoch prorektorov, a to najmä v kolégiu rektora, v komisii pre vzdelávanie, v komisii pre vonkajšie vzťahy a sociálne veci a v ubytovacej komisii. Zapojenie študentov v Rade kvality UKF upravuje Štatút Rady kvality UKF. Zapojenie študentov v orgánoch akademickej samosprávy a komisiách upravuje Štatút UKF, Organizačný poriadok UKF, Disciplinárny poriadok pre študentov a ich rokovacie poriadky.
Študenti majú zákonom ustanovené právo periodicky hodnotiť vzdelávanie a učiteľov. Spôsob organizovania študentských hodnotení kvality je stanovený Smernicou Zásady hodnotenia vzdelávania a učiteľov študentmi univerzity. Zapojenie študentov, v štruktúre počet zapojených študentov a počet zaevidovaných hodnotení, je monitorované prostredníctvom Správy o vzdelávacej činnosti na UKF. UKF systematicky pracuje so Študentským parlamentom UKF. Priestor na vyjadrenie názorov študentov je zabezpečený cestou pravidelných stretnutí s vedením UKF a dekanmi fakúlt. Študenti komunikujú problémy súvisiace so štúdiom a študentami aj v študentskom časopise Občas nečas a na sociálnych sieťach.
Súčasti UKF si vytvárajú nadväznú politiku zameranú na zapojenie študentov do zabezpečenia kvality vysokoškolského vzdelávania v rámci svojej pôsobnosti. 

	Referencie
	Štatút Rady kvality UKF

Štatút UKF
Organizačný poriadok UKF
Rokovací poriadok Akademického senátu UKF
Zásady volieb do Akademického senátu UKF
8/2018 Smernica: Zásady hodnotenia vzdelávania a učiteľov študentmi univerzity
Výročné správy predkladané do Vedeckej rady UKF
Študentský časopis Občas nečas

	

	2.6.a.2 Politiky, štruktúry a procesy vnútorného systému kvality zaručujú zapojenie 
externých zainteresovaných strán do zabezpečenia kvality

	UKF
	Prostriedkom zapojenia externých zainteresovaných strán do zabezpečovania kvality je činnosť externých členov v Rade kvality UKF a jej komisiách, činnosť externých členov vo Vedeckej rade UKF a vedeckých radách fakúlt a činnosť externých zainteresovaných strán v orgánoch a procesoch vytvárania, schvaľovania a hodnotenia študijných programov na úrovni fakúlt. 
Zapojenie externých zainteresovaných strán v Rade kvality UKF a jej komisiách upravuje Štatút Rady pre vnútorné hodnotenie kvality vysokoškolského vzdelávania UKF. Zapojenie vo vedeckých radách upravuje Štatút UKF, Rokovací poriadok Vedeckej rady UKF a rokovacie poriadky vedeckých rád fakúlt UKF.
Zapojenie externých zainteresovaných strán v procesoch vytvárania, schvaľovania a hodnotenia študijných programov upravuje Metodika tvorby študijných programov na UKF a Smernica Posudzovanie študijných programov a posudzovanie spôsobilosti habilitačných konaní a inauguračných konaní na UKF.
Odborovo vecný prístup externých strán sa vytvára na úrovni fakúlt a ich pracovísk.

	Referencie
	Štatút Rady kvality UKF
Štatút UKF
Rokovací poriadok Vedeckej rady UKF

Smernica č. 31/2021: Metodika tvorby študijných programov na UKF

	

	2.6.b Politiky, štruktúry a procesy vnútorného systému kvality zaručujú previazanie vzdelávania a tvorivých činností, pričom úroveň a zameranie tvorivej činnosti zodpovedá 
stupňu vysokoškolského vzdelávania a výstupom vzdelávania

	UKF
	Previazanie vzdelávania a tvorivých činností na UKF je zaručené najmä nástrojmi Dlhodobého zámeru UKF v oblasti vzdelávania a výskumu a vývoja, v ktorých UKF deklaruje snahu zapájať študentov do výskumných a umeleckých aktivít na univerzite už počas prvého a druhého stupňa štúdia, podporu projektových zámerov študentov doktorandského štúdia v rámci Univerzitnej grantovej agentúry UKF; organizáciu odborných prednášok obsahovo zameraných nad rámec obsahu existujúcich študijných programov, vrátane prednášok zahraničných odborníkov; organizáciu študentských vedeckých konferencií, súťaží študentskej vedeckej a umeleckej činnosti, tiež v spolupráci s inými vysokými školami v SR a zahraničí. Univerzita zároveň oceňuje tých študentov, ktorí dosiahnu vynikajúce študijné výsledky a výsledky vo výskumnej a umeleckej činnosti udeľovaním mimoriadnych štipendií. Študenti doktorandského štúdia sú každoročne oceňovaní Cenou rektora za medzinárodne akceptovanú publikačnú činnosť. 
Študijné predmety majú štandardne určených takých zabezpečujúcich a hodnotiacich učiteľov, ktorých úroveň tvorivých činností zodpovedá stupňu vzdelávania a typu predmetu. Očakáva sa, že zabezpečujúce pracovisko a zabezpečujúci učiteľ sa podieľa na tvorbe informačných zdrojov k študijnému predmetu, ktoré sú uvedené v odporúčaných zdrojoch v informačnom liste predmetu. Overovanie plnenia kritéria sa uskutočňuje pri posudzovaní študijného programu podľa Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. 
Pri habilitačných a inauguračných konaniach musia osoby zabezpečujúce kvalitu týchto konaní preukazovať tvorivú činnosť vo vzťahu k danému odboru habilitačného a inauguračného konania. 
Základnou štruktúrou hodnotenia prepojenia vzdelávania a tvorivých činností je v zmysle Štatútu UKF Vedecká rada UKF a v zmysle Štatútu Rady kvality UKF Rada kvality UKF. 
Súčasti UKF si vytvárajú nadväznú politiku upravujúcu prostriedky a procesy zabezpečujúce previazanie vzdelávania a tvorivých činností.

	Referencie
	Dlhodobý zámer UKF 
21/2018 Štatút Univerzitnej grantovej agentúry 
Štatút Rady kvality UKF

	2.6.c Politiky, štruktúry a procesy vnútorného systému kvality UKF zaručujú podporu internacionalizácie vzdelávacích, tvorivých a ďalších súvisiacich činností, 
aby jej miera zodpovedala poslaniu a strategickým cieľom vysokej školy, 
cieľom a výstupom vzdelávania a potrebám zainteresovaných strán

	UKF
	UKF má vytvorenú Stratégiu internacionalizácie UKF, ktorá nadväzuje na Dlhodobý zámer UKF. 
Hlavné nástroje na uskutočňovanie a rozvoj medzinárodnej spolupráce sú bilaterálne dohody o spolupráci a Erasmus+ bilaterálne dohody so zahraničnými vysokými školami. 
Medzinárodná spolupráca cestou akademických mobilít je financovaná hlavne cestou projektov programu Erasmus+.
Mobility zamestnancov a študentov sa riadia Smernicou o realizácii mobilít v rámci programu Erasmus+, iných štipendijných programov a dohôd a Príkazom rektora na realizáciu personálnej politiky, ktorý upravuje prijímanie zahraničných lektorov. 
Súčasti UKF si vytvárajú nadväzné politiky na podporu internacionalizácie vzdelávacích, tvorivých a ďalších súvisiacich činností. 

	Referencie
	Stratégia internacionalizácie UKF
Bilaterálne dohody o spolupráci
Erasmus+ bilaterálne dohody
12/2021 Smernica o realizácii mobilít v rámci programu Erasmus+, iných štipendijných programov a bilaterálnych dohôd
11/2010 Príkaz rektora na realizáciu personálnej politiky

	 

	2.6.d.1 Politiky, štruktúry a procesy vnútorného systému kvality UKF zaručujú ochranu 
proti akémukoľvek druhu intolerancie a diskriminácie študentov

	UKF
	Ochrana študentov proti akémukoľvek druhu intolerancie a diskriminácie je zaručená Štatútom UKF, Pracovným poriadkom UKF, Etickým kódexom UKF a vnútornými predpismi o ochrane a spracúvaní osobných údajov, najmä Bezpečnostnou smernicou o ochrane osobných údajov, Príkazom rektora k zverejňovaniu osobných údajov, Príkazom rektora o oznámení o porušení ochrany osobných údajov. 
UKF neregistruje žiaden prípad intolerancie alebo diskriminácie študentov UKF. 

	Referencie
	Štatút UKF
Pracovný poriadok UKF
Etický kódex UKF
16/2018 Bezpečnostná smernica k ochrane osobných údajov
17/2018 Príkaz rektora k zverejňovaniu osobných údajov 
20/2018 Príkaz rektora: Oznámenie porušenia ochrany osobných údajov

	

	2.6.d.2 Politiky, štruktúry a procesy vnútorného systému kvality UKF zaručujú ochranu 
proti akémukoľvek druhu intolerancie a diskriminácie zamestnancov

	UKF
	Ochrana zamestnancov proti akémukoľvek druhu intolerancie a diskriminácie je zaručená Štatútom UKF, Pracovným poriadkom UKF, Etickým kódexom UKF a vnútornými predpismi o ochrane a spracúvaní osobných údajov, najmä Bezpečnostnou smernicou o ochrane osobných údajov, Príkazom rektora k zverejňovaniu osobných údajov, Príkazom rektora o oznámení o porušení ochrany osobných údajov, Príkazom rektora na spracúvanie osobných údajov vo výberovom konaní. Ochrana zamestnancov je zabezpečená Kolektívnou zmluvou. 
Kontrola na UKF sa realizuje v súlade so Smernicou Vykonávanie vnútornej kontroly na UKF a Smernicou Vnútorný systém vybavovania oznámení zamestnancov UKF (oznamovateľov) o protispoločenskej činnosti. Posudzovaním podnetov vo veciach porušenia Etického kódexu sa v zmysle svojho štatútu zaoberá aj Etická komisia UKF. 
UKF doposiaľ neregistruje žiaden prípad intolerancie a diskriminácie zamestnancov UKF.

	Referencie
	Štatút UKF
Pracovný poriadok UKF
Etický kódex UKF
Štatút Etickej komisie UKF
16/2018 Bezpečnostná smernica k ochrane osobných údajov
17/2018 Príkaz rektora k zverejňovaniu osobných údajov 
20/2018 Príkaz rektora: Oznámenie porušenia ochrany osobných údajov
19/2018 Príkaz rektora: Spracúvanie osobných údajov vo výberovom konaní
Kolektívna zmluva 
7/2016 Smernica: Vykonávanie vnútornej kontroly na UKF
21/2019 Smernica: Vnútorný systém vybavovania oznámení zamestnancov UKF (oznamovateľov) o protispoločenskej činnosti

	

	2.6.d.3 Politiky, štruktúry a procesy vnútorného systému kvality UKF zaručujú ochranu proti akémukoľvek druhu intolerancie a diskriminácie uchádzačov

	UKF
	Prijímacie konanie je na UKF principiálne organizované tak, aby sa predchádzalo diskriminácii uchádzačov. Vo vzťahu k uchádzačom o štúdium UKF nestanovuje žiadne potenciálne diskriminačné opatrenia a všetky informácie sú spracúvané tak, aby študenti boli prijímaní objektívne na základe zhodnotenia predpokladov pre ich budúce úspešné absolvovanie štúdia. 
Základnými podmienkami prijatia na štúdium sú v súlade so zákonom o vysokých školách dosiahnuté vzdelanie a podanie prihlášky na štúdium. Ďalšie podmienky prijatia na štúdium stanovuje a zverejňuje každá fakulta na webovom sídle v stanovenom termíne. Ochrana uchádzačov proti akémukoľvek druhu intolerancie a diskriminácie je zaručená Štatútom UKF, Pracovným poriadkom UKF a zabezpečená Etickým kódexom UKF a vnútornými predpismi o ochrane a spracúvaní osobných údajov. 
Uvedené platí aj pre uchádzačov o rigorózne konanie, ako aj o habilitačné a inauguračné konanie.

	Referencie
	Prijímacie konanie 
16/2018 Bezpečnostná smernica k ochrane osobných údajov
17/2018 Príkaz rektora k zverejňovaniu osobných údajov 
20/2018 Príkaz rektora: Oznámenie porušenia ochrany osobných údajov
13/2020 Smernica o záverečných, rigoróznych a habilitačných prácach

	

	2.6.e Politiky, štruktúry a procesy vnútorného systému kvality UKF zaručujú zachovávanie vedeckej integrity a dodržiavanie akademickej etiky, ostražitosť voči plagiátorstvu a ďalším akademickým podvodom, umožňujú ich odhaľovanie a zaručujú vyvodenie dôsledkov

	UKF
	Požiadavka zachovávania vedeckej integrity a dodržiavania akademickej etiky je zabezpečená Štatútom UKF, Etickým kódexom UKF, Študijným poriadkom UKF. 
Všetky záverečné práce v zmysle Smernice o záverečných, rigoróznych a habilitačných prácach podliehajú kontrole originality prostredníctvom Celoštátneho registra záverečných prác.
Posudzovaním podnetov vo veciach porušenia Etického kódexu UKF sa v zmysle svojho štatútu zaoberá Etická komisia UKF.
Vyvodenie dôsledkov v prípade neetického správania je vymedzené Etickým kódexom UKF, Disciplinárnym poriadkom UKF pre študentov a Pracovným poriadkom UKF. 

	Referencie
	Štatút UKF
Etický kódex UKF
Štatút Etickej komisie UKF
13/2020 Smernica o záverečných, rigoróznych a habilitačných prácach
Študijný poriadok UKF
Pracovný poriadok UKF
Disciplinárny poriadok UKF pre študentov

	

	2.6.f Politiky, štruktúry a procesy vnútorného systému kvality UKF zaručujú efektívne a transparentné mechanizmy preskúmavania podnetov, ktorými sa študent domáha ochrany svojich práv alebo právom chránených záujmov, alebo poukazuje na konkrétne nedostatky v činnosti alebo v nečinnosti vysokej školy

	UKF
	Mechanizmy preskúmavania podnetov, ktorými sa študent domáha ochrany svojich práv alebo právom chránených záujmov, alebo poukazuje na konkrétne nedostatky v činnosti alebo v nečinnosti vysokej školy sú rámcovo ustanovené najmä Smernicou Vykonávanie vnútornej kontroly na UKF, Príkazom rektora o oznámení o porušení ochrany osobných údajov.
Kompetencie pre riešenie podnetov študentov vymedzuje Organizačný poriadok UKF. 

	Referencie
	7/2016 Smernica: Vykonávanie vnútornej kontroly na UKF 
20/2018 Príkaz rektora: Oznámenie porušenia ochrany osobných údajov
Organizačný poriadok UKF

	

	2.6.g Politiky, štruktúry a procesy vnútorného systému kvality UKF zaručujú súlad 
a dodržiavanie všeobecne záväzných predpisov a vnútorných predpisov vysokej školy

	
	Na UKF sa systematicky dodržiavajú všeobecne záväzné predpisy a vnútorné predpisy vysokej školy. 
Procesy sú garantované vymedzením štruktúr a zamestnancov zodpovedných za zabezpečenie súladu a dodržiavania záväzných predpisov a vnútorných predpisov školy v Štatúte UKF a v Organizačnom poriadku UKF. 

	
	Štatút UKF
Organizačný poriadok UKF

	

	2.6.h.1 Politiky, štruktúry a procesy vnútorného systému kvality zaručujú kontinuálne zlepšovanie kvality činností vykonávaných vysokou školou

	
	Zdrojom pre vymedzenie úloh v oblasti kontinuálneho zlepšovania sa a rozvoja UKF je najmä Dlhodobý zámer UKF. Kompetentnými štruktúrami zaručujúcimi kontinuálne zlepšovanie kvality činností vykonávaných univerzitou sú najmä samosprávne orgány univerzity – Rada kvality UKF, Akademický senát UKF, Vedecká rada UKF a Správna rada UKF. Procesy hodnotenia kvality, najmä pravidelného monitoringu, vyhodnocovania a revidovania vnútorného systému kvality UKF sa budú realizovať pravidelne v štvorročných intervaloch. 

	
	Štatút UKF
Štatút Rady kvality UKF 
27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF

	

	2.6.h.2 Politiky, štruktúry a procesy vnútorného systému kvality UKF zaručujú 
rozvoj kultúry kvality na všetkých súčastiach a úrovniach vysokej školy

	
	Rozvoj kultúry kvality v rámci všetkých súčastí a na všetkých úrovniach vysokej školy je deklarovaný v Dlhodobom zámere UKF, ktorý systematické a dôsledné využívanie vnútorného systému zabezpečovania kvality vzdelávania definuje ako základný nástroj na trvalé poskytovanie kvalitného vysokoškolského 
vzdelávania. Univerzita pokladá za kľúčové prvky v oblasti vnútorného zabezpečovania kvality nielen adekvátne ustanovenie pravidiel vnútorného 
systému prostredníctvom tohto dokumentu, ale v rovnakej miere aj ich dodržiavanie. Kompetencie pre hodnotenie dodržiavania pravidiel vnútorného systému kvality UKF má vymedzené Rada kvality UKF prostredníctvom svojho štatútu a Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. 
Každá fakulta UKF má vytvorené orgány pre hodnotenie a schvaľovanie študijných programov fakulty alebo určené zodpovednosti a právomoci v procesoch hodnotenia a schvaľovania študijných programov v existujúcich samosprávnych orgánoch fakulty, pričom je zaručené nezávislé, nezaujaté a objektívne, odborne fundované, transparentné a spravodlivé posúdenie a schválenie návrhov študijných programov. Pôsobnosť vnútorných štruktúr pri hodnotení a schvaľovaní študijných programov upravuje fakulta vlastným vnútorným predpisom alebo úpravou existujúcich vnútorných predpisov, ktorých predmetom je vymedzenie pôsobnosti daného samosprávneho orgánu fakulty. 

	
	Dlhodobý zámer UKF 
Štatút UKF
Štatút Rady pre vnútorné hodnotenie kvality vysokoškolského vzdelávania UKF 27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF

	

	2.6.i Politiky, štruktúry a procesy vnútorného systému kvality zaručujú previazanie 
vnútorného systému s dlhodobým zámerom vysokej školy

	UKF 
	Dlhodobý zámer UKF je východiskom vnútorného systému. Previazanie vnútorného systému kvality s Dlhodobým zámerom UKF je zabezpečené plnením nástrojov Dlhodobého zámeru UKF v oblasti vzdelávania a týmto vnútorným predpisom. 

	Referencie
	Dlhodobý zámer UKF 

	

	2.6.j Politiky, štruktúry a procesy vnútorného systému kvality zaručujú efektívny výkon administratívnych činností súvisiacich so zabezpečením kvality a nezaťažovanie učiteľov, študentov a ďalších tvorivých zamestnancov vysokej školy neodôvodnenou byrokraciou

	UKF 
	Snahou UKF je minimalizovať administratívnu záťaž zamestnancov a študentov. Cestou je kontinuálne zefektívňovanie procesov s podstatným využitím IT (smart univerzita) a uplatnením princípu „1x a dosť“ na vkladanie vstupných údajov. U procesov nastavovaných externe je snaha na prípadnú nadmernú administratívu upozorňovať zodpovedné subjekty. Znižovanie byrokracie definuje Dlhodobý zámer UKF ako jeden z nástrojov na plnenie strategického cieľa „udržiavanie administratívnej záťaže zamestnancov a študentov univerzity na minimálnej nevyhnutnej úrovni; na tento účel zabezpečiť permanentné sledovanie a hodnotenie efektívnosti nastavených procesov a v prípade potreby ich modifikáciu”. 

	Referencie 
	Dlhodobý zámer UKF 

	

	2.7.1 Ak vysoká škola uskutočňuje habilitačné konanie a inauguračné konanie, politiky, 
štruktúry a procesy vnútorného systému zaručujú, že spĺňa štandardy 
pre habilitačné konanie a inauguračné konanie

	
	Habilitačné a inauguračné konania sa na UKF uskutočňujú plne v súlade s príslušnou legislatívou, a to najmä zákonom o vysokých školách a Vyhláškou ministerstva o postupe získavania vedecko-pedagogických titulov a umelecko-pedagogických titulov docent a profesor. 
Všetky informácie o priebehu konaní sa stanoveným spôsobom zverejňujú na webovom sídle UKF. Vedecké rady fakúlt a Vedecká rada UKF dôsledne aplikujú kritériá, ktoré boli predmetom akreditačného konania. 
Podľa nového systému akreditácií sa bude hodnotenie súladu kritérií habilitačných konaní a inauguračných konaní so štandardmi pre vnútorný systém SAA pre habilitačné konanie a konanie na vymenúvanie profesorov uskutočňovať v Rade kvality UKF podľa Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF, podľa ktorej sa vypracúva hodnotiaca správa habilitačného konania a inauguračného konania. Zabezpečenie posúdenia súladu habilitačných a inauguračných konaní so štandardmi sa predpokladá v šesťročných časových intervaloch. 

	
	Habilitačné konania a vymenúvacie konania za profesora 
Štatút Rady kvality UKF 
27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF

	

	2.8.1 Politiky zabezpečenia kvality záväzne uplatňujú všetci zmluvní partneri vysokej 
školy alebo iné tretie strany, ktoré sa spolupodieľajú, alebo majú vplyv na kvalitu 
vzdelávania, tvorivých činností a iných súvisiacich činností

	UKF
	Politiky kvality UKF sú záväzné pre všetkých zamestnancov a študentov UKF bez ohľadu na miesto realizácie vzdelávacej činnosti. Zabezpečenie vzdelávacích činností a ďalších činností na základe zmluvy o spolupráci alebo dohody o vykonaní práce alebo inej dohody je realizované v rámcoch politík zabezpečovania kvality UKF. Očakáva sa, že v prípade potreby obsah zmluvy zabezpečí záväzok akceptácie politík kvality UKF pri uskutočňovaní vzdelávania a iných súvisiacich činnostiach. 

	Referencie 
	

	

	2.9.1 Súčasťou politík a procesov zabezpečovania kvality je pravidelný 
monitoring, vyhodnocovanie a revidovanie vnútorného systému, ktorého 
sa zúčastňujú všetky zainteresované strany 

	UKF
	UKF na základe pravidelného monitoringu v ročných intervaloch vyhodnocuje vzdelávaciu činnosť, výskumnú, umeleckú a ďalšiu tvorivú činnosť, medzinárodnú činnosť a vzťahy s verejnosťou, ako aj kvalitu týchto činností. 
Výročné správy o vzdelávacej činnosti, o výskumnej, umeleckej a ďalšej tvorivej činnosti za príslušný rok a o medzinárodnej činnosti sú predmetom rokovania Vedeckej rady UKF a Akademického senátu UKF. Výročná správa o činnosti UKF a Výročná správa o hospodárení UKF za príslušný rok je predmetom rokovania Akademického senátu UKF a Správnej rady UKF a je zverejňovaná na webovom sídle UKF. 
Vyhodnocovanie plnenia Dlhodobého zámeru UKF sa uskutočňuje spravidla v intervaloch zodpovedajúcich funkčnému obdobiu vedenia UKF a je podkladom pre jeho aktualizáciu. Tieto informácie sú rovnako predmetom rokovania samosprávnych orgánov UKF a následne sú prístupné verejnosti prostredníctvom webového sídla UKF. 
Hodnotenie študijných programov s účasťou zainteresovaných strán sa bude uskutočňovať na periodickej báze v časových intervaloch zodpovedajúcich štandardnej dĺžke študijných programov plus jeden rok.
Predpokladá sa vyhodnocovanie vnútorného systému kvality UKF spravidla v štvorročných intervaloch, zodpovedajúcich funkčnému obdobiu vedenia UKF.

	Referencie 
	Výročné správy o činnosti a správy o hospodárení UKF 
Výročné správy predkladané do Vedeckej rady UKF
Vyhodnotenie plnenia Dlhodobého zámeru UKF

	

	2.9.2 Pravidelný monitoring, vyhodnocovanie a revidovanie vnútorného systému prihliada na to, či vnútorný systém vedie k dosahovaniu strategických cieľov v oblasti zabezpečenia kvality, ktoré si vysoká škola určila vo svojich strategických dokumentoch, najmä v dlhodobom zámere

	UKF 
	Dosahovanie strategických cieľov vymedzených v Dlhodobom zámere UKF sa uskutočňuje prostredníctvom vyhodnocovania plnenia Dlhodobého zámeru UKF, ktoré je podkladom pre jeho aktualizáciu. Výsledky vo forme správy predkladá vedenie UKF na rokovania orgánov UKF a je prístupné verejnosti prostredníctvom webového sídla UKF. 
Vyhodnocovanie vnútorného systému kvality UKF, ktorého súčasťou sú návrhy na jeho revidovanie, sa bude uskutočňovať na periodickej báze v časových intervaloch zodpovedajúcich funkčnému obdobiu vedenia univerzity. 

	Referencie
	Dlhodobý zámer UKF
Štatút Rady kvality UKF

	

	2.10.1 Vysoká škola umožňuje ľahký prístup verejnosti k formalizovaným politikám 
a procesom a ďalšej dokumentácii vnútorného systému

	UKF
	Vnútorný systém kvality UKF, ako aj ďalšie vnútorné predpisy v zmysle zákona o vysokých školách sú zverejnené na webovom sídle UKF v časti vnútorné predpisy UKF a štúdium. 
Vnútorné predpisy určené pre zamestnancov a študentov zverejňuje UKF v intranete. 
V systéme správy dokumentov sú zverejňované zápisnice, hodnotenia, uznesenia, rozhodnutia Akademického senátu, Vedeckej rady, Správnej rady, Rady kvality, Kolégia rektora UKF vrátane interných materiálov orgánov fakúlt a interné materiály pracovísk fakulty. 
Dokumentáciu súvisiacu so študijnými programami a procesmi ich hodnotenia zverejňuje UKF v Akademickom informačnom systéme.

	Referencie
	www.ukf.sk
https://www.ukf.sk/studium/kvalita-vzdelavania 
Intranet

	

	2.10.2 Spôsob sprístupnenia informácií rešpektuje špecifické potreby osôb 
so zdravotným znevýhodnením 

	UKF
	Služby študentom, uchádzačom a ďalším osobám so zdravotným znevýhodnením poskytuje Študentské centrum UKF a Centrum podpory štúdia študentov so špecifickými potrebami. Centrá poskytujú komplexné informačné a poradenské služby pre študentov so špecifickými potrebami. Týkajú sa výberu vhodného študijného programu vzhľadom na znevýhodnenie, skríningu a evidencie študentov. Akademická podpora počas štúdia je zameraná najmä na zabezpečovanie návrhov na primerané úpravy a zabezpečovanie podporných služieb pri štúdiu a individuálneho vyhodnocovania rozsahu podpory pre študentov so špecifickými potrebami, ako aj asistencie pri zabezpečovaní služieb tlmočníka pre nepočujúcich. Intervenčné a terapeutické služby sú zamerané na riešenie špecifických porúch učenia. Technická podpora je zameraná na zabezpečenie vhodného technického vybavenia, zabezpečenie študijnej literatúry v prístupnej forme, asistenciu pri zabezpečovaní služieb tlmočníka pre nepočujúcich, zabezpečenie asistenčných technológií podľa druhu zdravotného postihnutia a podobne.
Centrum sprístupňuje aj informácie pre osoby so zdravotným znevýhodnením rešpektujúc ich špecifické potreby. Podpora týchto osôb je na UKF zabezpečená aj Vnútorným predpisom k zabezpečeniu všeobecne prístupného akademického prostredia pre študentov so špecifickými potrebami. 

	Referencie
	Poradenstvo a podpora pre študentov so špecifickými potrebami
Centrum podpory štúdia študentov so špecifickými potrebami
28/2015 Vnútorný predpis k zabezpečeniu všeobecne prístupného akademického prostredia pre študentov so špecifickými potrebami

	

	2.10.3 Dokumentácia vnútorného systému, ktorá je relevantná pre študentov, 
je zverejnená vo všetkých jazykoch uskutočňovania študijných programov

	UKF
	Všetky vnútorné predpisy sú vypracované a zverejnené v úradnom – slovenskom jazyku. Študijné programy sa na UKF uskutočňujú majoritne v slovenskom jazyku. V prípade študentov, ktorí študujú v jazyku národnostnej menšiny, resp. ktorí študujú študijné programy učiteľstva cudzích jazykov, resp. tlmočníctva a prekladateľstva, sa predpokladá znalosť slovenského jazyka. 

	Referencie
	www.ukf.sk



[bookmark: _Toc231216988]Článok 4
Vytváranie, úprava a schvaľovanie študijných programov 
	

	3.1.1 Vysoká škola má formalizované politiky, štruktúry a procesy 
na vytváranie, úpravu a schvaľovanie študijných programov

	UKF 
	Tvorbu a schvaľovanie študijných programov na UKF ustanovujú vnútorné predpisy Metodika tvorby študijných programov na UKF a Smernica Posudzovanie študijných programov a posudzovanie spôsobilosti habilitačných konaní a inauguračných konaní na UKF. Postup a kompetencie orgánov Rady kvality UKF pri ich schvaľovaní rieši Štatút Rady kvality UKF. 

	Referencie
	Štatút Rady kvality UKF
27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF
Smernica č. 31/2021: Metodika tvorby študijných programov na UKF 

	

	3.1.2 Vysoká škola má stanovené právomoci, pôsobnosť a zodpovednosť jednotlivých štruktúr, zamestnancov a iných zainteresovaných strán za zabezpečenie kvality študijného programu

	UKF 
	UKF má právomoci, pôsobnosť a zodpovednosť jednotlivých štruktúr, zamestnancov a iných zainteresovaných strán za zabezpečenie kvality študijného programu stanovené v čl. 2 a 6 Štatútu Rady kvality UKF, v čl. 6, 7 a 8 Metodiky tvorby študijných programov na UKF a v čl. 2, 3, 6 a 7 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. 
Pôsobnosť vnútorných štruktúr pri hodnotení a schvaľovaní študijných programov si na úrovni fakulty upravuje fakulta podľa čl. 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF vlastným vnútorným predpisom alebo úpravou existujúcich vnútorných predpisov, ktorých predmetom je vymedzenie pôsobnosti daného samosprávneho orgánu fakulty. Vnútorné predpisy fakúlt UKF môžu upraviť ďalšie právomoci, pôsobnosť a zodpovednosť jednotlivých štruktúr, zamestnancov a iných zainteresovaných strán za zabezpečenie kvality študijného programu.

Smernica č. 31/2021: Metodika tvorby študijných programov na UKF

	

	3.2.a.1 Politiky, štruktúry a procesy na vytváranie, úpravu a schvaľovanie 
študijných programov zaručujú zapojenie študentov

	UKF 
	Do procesu tvorby a úpravy študijného programu sú študenti zapojení na základe 
čl. 3 Metodiky tvorby študijných programov na UKF. Všetky subjekty, ktoré sa podieľajú na tvorbe alebo úprave študijného programu sú zároveň uvedené v opise študijného programu. Zapojenie študentov do procesov schvaľovania študijných programov je zaručené prostredníctvom čl. 3 a 4 Štatútu Rady kvality UKF. Študentskou časťou Akademického senátu UKF navrhnutí a rektorom menovaní študenti majú zastúpenie v Rade kvality a jednotlivých komisiách Rady kvality s riadnym hlasom rozhodujúcim vo veci akreditácie študijného programu na úrovni univerzity. Zástupcovia študentov sú študenti 2. alebo 3. stupňa a ich funkčné obdobie v Rade kvality a jej komisiách je dvojročné. Podľa čl. 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF sú do procesov hodnotenia a schvaľovania študijných programov zapojení študenti aj v orgánoch fakúlt. Zapojenie študentov do procesu tvorby, úpravy a schvaľovania študijných programov na úrovni pracovísk ustanovujú vnútorné predpisy fakúlt, resp. rozhodnutia ich vedúcich zamestnancov a garantov.

	3.2.a.2 Politiky, štruktúry a procesy na vytváranie, úpravu a schvaľovanie študijných programov zaručujú zapojenie zamestnávateľov a ďalších relevantných zainteresovaných strán

	UKF 
	Do procesu tvorby a úpravy študijného programu sú zamestnávatelia a ďalšie zainteresované strany zapojení na základe čl. 3 Metodiky tvorby študijných programov na UKF. Všetky subjekty, ktoré sa podieľajú na tvorbe alebo úprave študijného programu sú zároveň uvedené v opise študijného programu. 
Zapojenie zamestnávateľov a ďalších relevantných zainteresovaných strán do procesov schvaľovania študijných programov je zaručené prostredníctvom čl. 4 a 5 Štatútu Rady kvality UKF. V každej komisii Rady kvality UKF je minimálne jeden externý člen, ktorého spravidla na návrh dekana vymenúva rektor po prerokovaní Akademickým senátom UKF a schválení Vedeckou radou UKF. Funkčné obdobie externých členov je štvorročné. Externí hodnotitelia môžu byť zároveň členmi pracovných skupín, ktoré pripravujú návrhy hodnotiacich správ jednotlivých študijných programov. V pracovnej skupine pre hodnotenie študijných programov tretieho stupňa majú zastúpenie aj zahraniční posudzovatelia. 
Podľa čl. 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF sú zastúpení zamestnávatelia a ďalšie zainteresované strany aj v orgánoch fakúlt pre hodnotenie a schvaľovanie študijných programov. Zapojenie zamestnávateľov a ďalších relevantných zainteresovaných do procesu tvorby, úpravy a schvaľovania študijných programov na úrovni pracovísk ustanovujú vnútorné predpisy fakúlt, resp. rozhodnutia ich vedúcich zamestnancov a garantov.

	Štatút Rady kvality UKF
27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF

	3.2.b.1 Politiky, štruktúry a procesy na vytváranie, úpravu a schvaľovanie študijných programov zaručujú transparentné, spravodlivé posúdenie a schvaľovanie študijného programu

	UKF 
	Procesy hodnotenia a schvaľovania študijných programov na celouniverzitnej úrovni ustanovujú čl. 3, 4 a 5 Štatútu Rady kvality UKF a čl. 3 a 6 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. 
Pre posudzovanie študijných programov alebo žiadostí o habilitačné konanie a inauguračné konania komisia Rady kvality UKF zriadi spravidla zo svojich členov minimálne trojčlennú pracovnú skupinu, vrátane spravodajcu, s cieľom prípravy návrhu hodnotiacej správy. V pracovnej skupine môžu byť zastúpení aj interní, aj externí posudzovatelia tak, aby bola zabezpečená účasť zainteresovaných strán, študenti a zamestnávatelia, pri študijných programoch tretieho stupňa aj zahraniční posudzovatelia. Pri študijných programoch je členom pracovnej skupiny vždy aj osoba z radu študentov. Členom pracovnej skupiny nemôže byť osoba s konfliktom záujmov k posudzovanej veci. Ak si to špecifiká posudzovanej žiadosti vyžadujú, môže predseda komisie navrhnúť predsedovi Rady kvality UKF na vymenovanie aj ďalších interných a externých posudzovateľov. Návrh hodnotiacej správy je prerokovaný a schválený v komisii Rady kvality UKF. Rokovania komisie sa môžu zúčastniť členovia Rady kvality UKF, ako aj členovia iných stálych komisií, ktorých nie sú členmi. Prítomní nečlenovia komisie, členovia rady, resp. osoby s konfliktom záujmov sa nezúčastňujú hlasovania. Procesy vytvárania, úprav a schvaľovania študijných programov na úrovni fakúlt UKF sa riadia vnútornými predpismi fakúlt. 

	3.2.b.2 Politiky, štruktúry a procesy na vytváranie, úpravu a schvaľovanie študijných programov zaručujú odborne fundované posúdenie a schvaľovanie študijného programu

	UKF 
	Procesy hodnotenia a schvaľovania študijných programov na celouniverzitnej úrovni ustanovujú čl. 3, 4 a 5 Štatútu Rady kvality UKF a čl. 3 a 6 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. Požiadavka odbornej fundovanosti pri posudzovaní a schvaľovaní študijných programov je zabezpečená požiadavkami na zloženie Rady kvality UKF a zriadením komisií Rady kvality UKF pre skupiny študijných odborov, v ktorých UKF uskutočňuje študijné programy. Členovia rady kvality a jej komisií, s výnimkou zástupcov študentov, externých zainteresovaných strán a predsedu AS, musia byť osoby na funkčnom mieste profesora, prípadne docenta. Členom komisie s výnimkou zástupcov študentov môže byť iba osoba, ktorá svojou odbornosťou a tvorivými výstupmi spĺňa kritériá najvyššej kvality a je morálnou a etickou autoritou. Odbornú fundovanosť členov potvrdzuje Akademický senát UKF a Vedecká rada UKF procesom prerokovania a schválenia členov Rady kvality UKF a jej komisií. 
Procesy a štruktúry na vytváranie, úpravu a schvaľovania študijných programov na úrovni fakúlt UKF sa riadia vnútornými predpismi fakúlt.

	3.2.b.3 Politiky, štruktúry a procesy na vytváranie, úpravu a schvaľovanie študijných 
programov zaručujú objektívne a nezávislé posúdenie a schvaľovanie študijného 
programu, v ktorom je zamedzený konflikt záujmov a možná zaujatosť

	UKF 
	UKF má prostredníctvom svojich politík, štruktúr a procesov zaručené objektívne a nezávislé posúdenie a schvaľovanie študijných programov. Objektívnosť a nezávislosť pri posudzovaní a schvaľovaní študijného programu je zaručená prostredníctvom čl. 3, 4 a 5 Štatútu Rady kvality UKF a čl. 3 a 6 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF.
Členom dočasných pracovných skupín, ktoré hodnotia študijné programy a vytvárajú návrhy hodnotiacich správ študijných programov nemôžu byť osoby s konfliktom záujmov k posudzovanej veci. Počas rokovania Rady kvality UKF a jej komisií sa osoby s konfliktom záujmov vo vzťahu k prerokovávanej veci nemôžu zúčastňovať hlasovania. Osoby, ktoré sa podieľali na tvorbe študijných programov a osoby, ktoré zabezpečujú študijný program nemôžu byť tie isté ako osoby, ktoré hodnotia a schvaľujú študijný program. Zárukou objektivity a nezávislého posúdenia sú aj externí členovia komisií Rady kvality UKF.
Prípadná zaujatosť v týchto procesoch bude pravdepodobne viditeľná a Rada kvality UKF bude na ňu reagovať.
Procesy vytvárania, úprav a schvaľovania študijných programov na úrovni fakúlt UKF sa riadia vnútornými predpismi fakúlt.

	3.2.c Politiky, štruktúry a procesy na vytváranie, úpravu a schvaľovanie študijných programov zaručujú trvalý súlad študijných programov so štandardmi pre študijný program

	UKF 
	UKF implementovala do svojho vnútorného systému všetky pravidlá pre tvorbu, schvaľovanie a hodnotenie študijných programov podľa kritérií SAA a prevzala štruktúru formulárov SAA pre hodnotenie kvality študijných programov. Táto politika spolu s periodickým hodnotením študijných programov zaručuje trvale udržateľný súlad študijných programov so štandardmi pre študijný program. Pravidlá pre tvorbu, úpravu, schvaľovanie a hodnotenie sú vymedzené Štatútom Rady kvality UKF, Metodikou tvorby študijných programov na UKF a čl. 4, 5, 6 a prílohami Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. Vnútorné predpisy fakúlt UKF môžu upraviť ďalšie podmienky pre zaručenie trvalého súladu študijných programov so štandardmi pre študijný program.

	3.2.d Politiky, štruktúry a procesy na vytváranie, úpravu a schvaľovanie študijných 
programov zaručujú, že študijné programy majú jasne špecifikovanú a komunikovanú kvalifikáciu nadobúdanú úspešným absolvovaním programu, ktorej úroveň 
zodpovedá požiadavkám príslušného stupňa kvalifikačného rámca

	UKF 
	Požiadavku jasnej špecifikácie kvalifikácie absolventov študijných programov vymedzuje čl. 3 Metodiky tvorby študijných programov na UKF.
Tvorba nových študijných programov a úprava existujúcich študijných programov sa uskutočňuje v súlade s napĺňaním potrieb spoločnosti a jednotlivcov – študentov UKF, platnými všeobecne záväznými predpismi súvisiacimi s vysokoškolským vzdelávaním, študijnými odbormi a študijnými programami, kreditovým štúdiom, štandardmi pre študijný program SAA, národnými a medzinárodnými dokumentmi vymedzujúcimi kvalifikačné rámce, sústavami povolaní, profesijnými štandardmi a pod., princípmi Európskeho prístupu zabezpečovania kvality spoločných študijných programov, ak ide o spoločný študijný program, pričom študijný program má vo svojom opise indikované povolania, na výkon ktorých je potrebná získaná kvalifikácia. Opis študijného programu je spracovaný v Akademickom informačnom systéme podľa osnovy SAA a uvádza kvalifikáciu nadobúdanú absolvovaním štúdia. Informácie o názve, profile absolventa a uplatnení absolventa vrátane kvalifikácie sú uvádzané v textoch študijného programu aj v dokladoch o ukončenom vzdelaní. Overovanie plnenia požiadavky v procese schvaľovania študijného programu je vymedzené čl. 4, 6 a prílohou 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF, ktorá definuje štruktúru minimálnych charakteristík študijného programu. 

	3.2.e Štruktúry a procesy na vytváranie, úpravu a schvaľovanie študijných 
programov zaručujú, že obsah a úroveň kvalifikácie napĺňa sektorovo-špecifické očakávania zamestnávateľov a iných externých zainteresovaných strán

	UKF 
	Tvorba nových študijných programov a úprava existujúcich študijných programov sa uskutočňuje v súlade so sektorovo-špecifickými očakávaniami a dopytom trhu práce na regionálnej, národnej a európskej úrovni a v súlade s národnými a medzinárodnými dokumentmi vymedzujúcimi kvalifikačné rámce, sústavy povolaní, profesijné štandardy a podobne. Požiadavka je vymedzená čl. 3 Metodiky tvorby študijných programov na UKF. Za vymedzenie profilu absolventa študijného programu, stanovenie cieľov, výstupov zo vzdelávania v študijnom programe v rozsahu vedomostí, zručností a kompetentností a ich utváranie v súlade s aktuálnou úrovňou vedeckého poznania, opisom študijného odboru, stupňom kvalifikačného rámca a sektorovo-špecifickými odbornými očakávaniami na výkon povolania, pre ktoré program pripravuje, zodpovedá najmä osoba zodpovedná za študijný program (ďalej „garant“) podľa čl. 6 uvedenej metodiky. Na účely potvrdenia sektorovo-špecifických očakávaní sú využívané dostupné stanoviská zamestnávateľov, ďalších zainteresovaných strán alebo zástupcov týchto strán v štruktúrach kvality fakulty a univerzity.
Overovanie plnenia požiadavky v procese schvaľovania študijného programu je vymedzené čl. 4, 6 a prílohou 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF.

	Referencie
	27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF
Smernica č. 31/2021: Metodika tvorby študijných programov na UKF

	

	3.2.f.1 Politiky, štruktúry a procesy na vytváranie, úpravu a schvaľovanie študijných 
programov zaručujú, že študijné programy majú jasne špecifikovaný profil absolventa a jasne vymedzené a komunikované ciele a výstupy vzdelávania, ktoré sú verifikovateľné

	UKF 
	Požiadavku jasnej špecifikácie profilu absolventa a jasne vymedzených a komunikovaných cieľov a výstupov vzdelávania, ktoré sú overiteľné, vymedzuje čl. 3 Metodiky tvorby študijných programov na UKF. 
Každý študijný program má vytvorený svoj opis a vnútornú hodnotiacu správu, ktoré sú spracované podľa osnovy SAA. Študijný program má určený názov, stupeň, formu štúdia, typ študijného programu, udeľovaný akademický titul, názov študijného odboru, štandardnú dĺžku štúdia, jazyk, v ktorom sa študijný program uskutočňuje a miesto uskutočňovania študijného programu a má jasne špecifikovanú a jednoznačne určenú úroveň kvalifikácie získanú absolvovaním programu, ktorá zodpovedá príslušnému stupňu vysokoškolského vzdelávania. Študijný program má prostredníctvom deskriptorov v profile absolventa vymedzené a komunikované výstupy vzdelávania, ktoré sú overiteľné, zodpovedajú poslaniu vysokej školy, príslušnému stupňu vysokoškolského vzdelávania a oblasti poznania podľa príslušného študijného odboru alebo kombinácie študijných odborov, v ktorých ich absolventi získajú vysokoškolské vzdelanie.
Overovanie plnenia požiadavky v procese schvaľovania študijného programu je vymedzené čl. 4, 6 a prílohou 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF.

	3.2.f.2 Politiky, štruktúry a procesy na vytváranie, úpravu a schvaľovanie študijných programov zaručujú, že študijné programy majú jasne špecifikovaný profil absolventa a jasne vymedzené a komunikované ciele a výstupy vzdelávania, ktoré zodpovedajú poslaniu vysokej školy

	UKF 
	Požiadavku jasnej špecifikácie profilu absolventa a jasne vymedzených a komunikovaných cieľov a výstupov vzdelávania, ktoré zodpovedajú poslaniu UKF upravuje čl. 3 a 5 Metodiky tvorby študijných programov na UKF. Tvorba nových študijných programov a úprava existujúcich študijných programov sa uskutočňuje v súlade s napĺňaním potrieb spoločnosti a jednotlivcov – študentov UKF a poslaním a strategickými cieľmi UKF, určenými v jej dlhodobom zámere.
Každý študijný program má vytvorený svoj opis a vnútornú hodnotiacu správu, ktoré sú spracované podľa osnovy SAA. Študijný program má vo svojom opise prostredníctvom deskriptorov v profile absolventa a prostredníctvom informačných listov študijných predmetov vymedzené a komunikované výstupy vzdelávania, ktoré sú overiteľné, zodpovedajú poslaniu vysokej školy, príslušnému stupňu vysokoškolského vzdelávania a oblasti poznania podľa príslušného študijného odboru alebo kombinácie študijných odborov, v ktorých ich absolventi získajú vysokoškolské vzdelanie.
Overovanie plnenia požiadavky v procese schvaľovania študijného programu je vymedzené čl. 4, 6 a prílohou 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF.

	3.2.f.3 Politiky, štruktúry a procesy na vytváranie, úpravu a schvaľovanie študijných 
programov zaručujú, že študijné programy majú jasne špecifikovaný profil absolventa 
a jasne vymedzené a komunikované ciele a výstupy vzdelávania, 
ktoré zodpovedajú príslušnému stupňu kvalifikačného rámca

	UKF 
	Študijné programy UKF sú vytvárané v súlade s úrovňami a kvalifikáciami Slovenského kvalifikačného rámca a Európskeho kvalifikačného rámca a ich deskriptormi a v súlade so zákonom o vysokých školách. Požiadavku jasnej špecifikácie profilu absolventa a jasne vymedzených a komunikovaných cieľov a výstupov vzdelávania, ktoré zodpovedajú príslušnému stupňu kvalifikačného rámca ďalej upravuje čl. 3 Metodiky tvorby študijných programov na UKF. Tvorba nových študijných programov a úprava existujúcich študijných programov sa uskutočňuje v súlade so štandardmi pre študijný program SAA, národnými a medzinárodnými dokumentmi vymedzujúcimi kvalifikačné rámce, sústavami povolaní, profesijnými štandardmi a pod. Každý študijný program má vytvorený svoj opis a vnútornú hodnotiacu správu, ktoré sú spracované podľa osnovy SAA. Študijný program má vo svojom opise prostredníctvom deskriptorov v profile absolventa a prostredníctvom informačných listov študijných predmetov vymedzené a komunikované výstupy vzdelávania, ktoré sú overiteľné, zodpovedajú poslaniu vysokej školy, príslušnému stupňu vysokoškolského vzdelávania a oblasti poznania podľa príslušného študijného odboru alebo kombinácie študijných odborov, v ktorých ich absolventi získajú vysokoškolské vzdelanie. Študijný program musí mať jasne špecifikovanú a jednoznačne určenú úroveň kvalifikácie získanú absolvovaním programu, ktorá zodpovedá príslušnému stupňu vysokoškolského vzdelávania.
Overovanie plnenia požiadavky v procese schvaľovania študijného programu je vymedzené čl. 4, 6 a prílohou 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF.

Smernica č. 31/2021: Metodika tvorby študijných programov na UKF

	

	3.2.f.4 Politiky, štruktúry a procesy na vytváranie, úpravu a schvaľovanie študijných 
programov zaručujú, že študijné programy majú jasne špecifikovaný profil absolventa 
a jasne vymedzené a komunikované ciele a výstupy vzdelávania, ktoré 
zodpovedajú oblasti poznania podľa príslušného študijného odboru alebo kombinácie 
študijných odborov, v ktorých ich absolventi získajú vysokoškolské vzdelanie

	UKF 
	Tvorba nových študijných programov a úprava existujúcich študijných programov sa uskutočňuje v súlade s platnými všeobecne záväznými predpismi súvisiacimi najmä s vysokoškolským vzdelávaním, študijnými odbormi a študijnými programami, kreditovým štúdiom. Každý študijný program je priradený k študijnému odboru podľa platnej sústavy študijných odborov. Je zostavený tak, aby bola zabezpečená požadovaná miera jeho obsahovej zhody s príslušným študijným odborom. Požiadavku jasnej špecifikácie profilu absolventa a jasne vymedzených a komunikovaných cieľov a výstupov vzdelávania, zodpovedajúcu oblasti poznania podľa príslušného študijného odboru alebo kombinácie študijných odborov, v ktorých ich absolventi získajú vysokoškolské vzdelanie, vymedzuje čl. 3 Metodiky tvorby študijných programov na UKF. Každý študijný program má určenú osobu, ktorá nesie hlavnú zodpovednosť za uskutočňovanie, rozvoj a zabezpečenie kvality a pôsobí vo funkcii docenta alebo profesora v príslušnom študijnom odbore, obdobne učitelia zabezpečujúci profilové predmety preukazujú výsledky tvorivej činnosti v príslušnom študijnom odbore. Uvedené skutočnosti predstavujú záruku plnenia uvedeného kritéria. Štruktúry hodnotiace a schvaľujúce študijné programy na úrovni fakúlt a univerzity overujú, či profil absolventa a výstupy vzdelávania v študijnom programe reflektujú nosné témy jadra znalostí vymedzených opisom študijného odboru. Overovanie plnenia požiadavky v procese schvaľovania študijného programu je vymedzené čl. 4, 6 a prílohou 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. 

	3.2.f.5 Politiky, štruktúry a procesy na vytváranie, úpravu a schvaľovanie študijných
 programov zaručujú, že študijné programy umožňujú dosahovanie v profile absolventa stanovených cieľov vzdelávania a výstupov vzdelávania

	UKF 
	Tvorba nových študijných programov a úprava existujúcich študijných programov sa uskutočňuje v súlade so štandardmi pre študijný program SAA a vnútornými predpismi UKF. Podľa čl. 3 Metodiky tvorby študijných programov na UKF štruktúra študijného programu musí umožniť dosiahnuť výstupy vzdelávania, ktoré sú vymedzené v profile absolventa. K výstupom vzdelávania musia byť v opise študijného programu priradené jednotlivé predmety, ktoré umožňujú výstupy vzdelávania dosiahnuť.
Odporúčaný študijný plán podľa čl. 4 Metodiky tvorby študijných programov na UKF určuje povinné, povinne voliteľné predmety a výberové predmety, vrátane predmetov praxe a štátnych skúšok tak, aby bol zaručený prístup k aktuálnym vedomostiam, zručnostiam a kompetentnostiam, vrátane prenositeľných spôsobilostí, vymedzeným profilom absolventa študijného programu a sektorovo-špecifickými odbornými očakávaniami na výkon povolania. Študijný plán má určené a vyznačené profilové predmety z povinných a povinne voliteľných predmetov študijného plánu. Profilové predmety komplexne pokrývajú očakávané výstupy zo vzdelávania v súlade s profilom absolventa študijného programu. Profilové predmety zabezpečujú štandardne osoby vo funkcii profesora alebo vo funkcii docenta. Študijný predmet má vo forme stručnej osnovy vymedzený obsahový štandard, ktorý zaručuje prístup k aktuálnym vedomostiam, zručnostiam, kompetentnostiam a prenositeľným spôsobilostiam a je v súlade s vymedzeným profilom absolventa študijného programu a sektorovo-špecifickými odbornými očakávaniami na výkon povolania. 
Overovanie plnenia požiadavky v procese schvaľovania študijného programu je predmetom posudzovania súladu študijného programu a štandardov pre vnútorný systém SAA pre študijný program v rade kvality, jej komisiách a pracovných skupinách v súlade s čl. 4, 6 a prílohou 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF.

	3.2.g Politiky na vytváranie, úpravu a schvaľovanie študijných programov zaručujú v študijných programoch jasné previazanie vzdelávania s tvorivými činnosťami, pričom úroveň a zameranie tvorivej činnosti zodpovedá stupňu vysokoškolského vzdelávania a výstupom vzdelávania

	UKF 
	Previazanie vzdelávania s tvorivými činnosťami študentov v rámci štúdia študijného programu je zabezpečené najmä požiadavkami na záverečnú prácu v príslušnom stupni vzdelávania a v doktorandských študijných programoch tiež predmetmi vedeckej časti študijného programu. Požiadavky na záverečnú prácu pre jednotlivé stupne vzdelávania upravuje Smernica o záverečných, rigoróznych a habilitačných prácach. Univerzita vyjadruje očakávanú úroveň tvorovej činnosti v konkrétnych stupňoch vzdelávania aj jednotným kreditovým ohodnotením príslušných typov záverečných prác, ktoré vymedzuje v čl. 4 Metodiky tvorby študijných programov na UKF. Predmety vedeckej časti doktorandských študijných programov obsahujú také vymedzenie vedeckých činností, ktoré v dostatočnej miere pokývajú variabilitu a požadovanú úroveň tvorivých činností študenta 3. stupňa vysokoškolského štúdia v príslušnom študijnom odbore. Úroveň tvorivých výstupov a ich počet u študentov je jedným z ukazovateľov vzdelávania a výskumnej, umeleckej a ďalšej tvorivej činnosti UKF. Previazanie vzdelávania s tvorivými činnosťami učiteľov dokazujú aj vedecko-pedagogické charakteristiky učiteľov zabezpečujúcich profilové predmety študijného programu a charakteristiky predkladaných výstupov tvorivej činnosti. 
Overovanie plnenia požiadavky v procese schvaľovania študijného programu je vymedzené čl. 4, 6 a prílohou 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. 

13/2020 Smernica o záverečných, rigoróznych a habilitačných prácach

	

	3.2.h Politiky, štruktúry a procesy na vytváranie, úpravu a schvaľovanie študijných 
programov zaručujú, že študijné programy poskytujú študentom prenositeľné spôsobilosti, 
ktoré ovplyvňujú osobný rozvoj študentov a môžu byť využité v ich budúcom kariérnom uplatnení a v živote ako aktívnych občanov v demokratických spoločnostiach

	UKF 
	V zmysle čl. 4 Metodiky tvorby študijných programov na UKF odporúčaný študijný plán určuje povinné, povinne voliteľné predmety a výberové predmety, vrátane predmetov praxe a štátnych skúšok tak, aby bol zaručený prístup k aktuálnym vedomostiam, zručnostiam a kompetentnostiam, vrátane prenositeľných spôsobilostí, vymedzeným profilom absolventa študijného programu a sektorovo-špecifickými odbornými očakávaniami na výkon povolania. 
UKF kladie dôraz najmä na rozvoj jazykových zručností, a to na všetkých stupňoch vzdelávania zaradením jazykovo orientovaných študijných predmetov v študijných programoch, ďalej digitálnych zručností, matematických zručností, najmä prostredníctvom predmetov orientovaných na matematicko-štatistické spracovanie dát v magisterských a doktorandských študijných programoch. Rozvoj motivácie, schopnosti učiť sa, metakognitívnych zručností a kritického a tvorivého myslenia je zabezpečovaný prostredníctvom vhodných metód a foriem vzdelávania v konkrétnych študijných predmetoch, preto je v čl. 7 metodiky definovaná požiadavka, že učiteľ programu má primerané odborné kompetencie, pedagogické zručnosti a prenositeľné spôsobilosti, ktoré mu umožňujú dosahovať výstupy vzdelávania; 
Napr. v bakalárskych učiteľských študijných programoch sú v predmetovej skladbe definované kredity, ktoré musí získať každý študent pre rozvoj pedagogických a psychologických zručností, komunikačných zručností, digitálnych zručností a mentorských a didaktických zručností. Súčasťou foriem získavania prenositeľných zručností v každom študijnom programe sú predmety praxe. Overovanie plnenia požiadavky v procese schvaľovania študijného programu je vymedzené čl. 4, 6 a prílohou 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF.

	3.3.1 Štruktúry a procesy na vytváranie, úpravu a schvaľovanie spoločných študijných programov s vysokými školami v zahraničí zaručujú uplatňovanie princípov Európskeho prístupu zabezpečenia kvality spoločných študijných programov

	UKF 
	Aktuálne UKF nemá priznané práva uskutočňovať spoločné študijné programy typu joint diploma. Spoločné študijné programy typu double diploma sa na UKF uskutočňujú na základe bilaterálnych dohôd so zahraničnými vysokými školami.
Uskutočňovanie študijných programov s vysokými školami v zahraničí sa riadi princípmi Európskeho prístupu zabezpečenia kvality spoločných študijných programov. Požiadavka uplatňovania princípov Európskeho prístupu zabezpečenia kvality spoločných študijných programov pri vytváraní a úprave spoločných študijných programov s vysokými školami v zahraničí je zaručená čl. 3 Metodiky tvorby študijných programov na UKF. 

	Vysoká škola vytvára, uskutočňuje a upravuje študijné programy v študijných odboroch a stupňoch v súlade s priznanými právami[footnoteRef:3] [3:  V prípade regulovaných zdravotníckych študijných programoch aj v súlade nariadením vlády č. 296/2010 Z.z.] 


	UKF 
	Na UKF sa vysokoškolské štúdium uskutočňuje výlučne iba v akreditovaných študijných programoch. UKF vytvára, uskutočňuje a upravuje študijné programy v študijných odboroch a stupňoch len v súlade s priznanými právami. Požiadavka je zabezpečená čl. 2 Štatútu Rady kvality UKF, podľa ktorého Rada kvality UKF v rámci svojej pôsobnosti posudzuje žiadosti o akreditáciu študijného programu a udeľuje oprávnenia uskutočňovať študijné programy v odboroch a stupňoch, v ktorých má UKF oprávnenie uskutočňovať študijné programy a udeľovať jeho absolventom zodpovedajúci akademický titul a posudzuje žiadosti a schvaľuje ich predkladanie SAA, ak ide o udelenie oprávnenia na uskutočňovanie študijných programov v odboroch a stupňoch, v ktorých UKF nemá oprávnenia na ich uskutočňovanie. 
Rozhodnutia Rady kvality UKF upravuje čl. 7  Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. 

	Referencie
	Štatút Rady pre vnútorné hodnotenie kvality vysokoškolského vzdelávania UKF
27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF

	

	3.4.2 Je preukázaná obsahová zhoda študijných programov 
s opisom študijného odboru v príslušnom stupni

	UKF 
	Čl. 3 Metodiky tvorby študijných programov na UKF stanovuje, že každý študijný program je priradený k študijnému odboru podľa platnej sústavy študijných odborov a je zostavený tak, aby bola zabezpečená požadovaná miera jeho obsahovej zhody s príslušným študijným odborom. Štruktúry hodnotiace a schvaľujúce študijné programy na úrovni fakúlt a univerzity overujú, či profil absolventa a výstupy vzdelávania v študijnom programe reflektujú nosné témy jadra znalostí vymedzených opisom študijného odboru. Overovanie plnenia požiadavky v procese schvaľovania študijného programu je vymedzené čl. 4, 6 a prílohou 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF.

	3.4.3 Študijné programy priradené k príslušnému študijnému odboru/odborom a stupňu, ktoré sa uskutočňujú na vysokej škole a jej súčastiach sú v súlade so štandardmi pre študijný program

	UKF 
	Súlad študijných programov a štandardov pre študijné programy SAA vyhodnocuje Rada kvality UKF. Rada kvality UKF posudzuje študijné programy tak, že vyhodnocuje ich súlad so Štandardmi pre študijný program SAA prostredníctvom hodnotenia plnenia jednotlivých kritérií na ich vyhodnocovanie. V prípade učiteľských kombinačných študijných programov a prekladateľských a tlmočníckych študijných programov hodnotí Rada kvality UKF osobitne každú aprobáciu a učiteľský základ a každý jazyk a translatologický základ. 
Posudzovanie plnenia kritérií na vyhodnotenie štandardov pre študijný program sa na UKF uskutočňuje v úrovniach A až C, kde úroveň A vyjadruje plnenie daného kritéria štandardu, úroveň B vyjadruje plnenie daného kritéria štandardu čiastočne s potrebou odstránenia nedostatkov a úroveň C vyjadruje neplnenie daného kritéria štandardu. Rada kvality posudzuje habilitačné konanie a inauguračné konanie tak, že vyhodnocuje súlad so Štandardmi pre habilitačné konanie a konanie na vymenúvanie profesorov SAA prostredníctvom hodnotenia plnenia jednotlivých kritérií na ich vyhodnocovanie. Posudzovanie plnenia kritérií na vyhodnotenie štandardov pre habilitačné konanie a inauguračné konanie sa na UKF uskutočňuje v úrovniach B a C, kde úroveň B vyjadruje plnenie daného kritéria štandardu a úroveň C vyjadruje neplnenie daného kritéria štandardu. Rada kvality UKF môže rozhodnúť, že študijný program alebo habilitačné konanie a inauguračné konanie spĺňa štandardy pre vnútorný systém SAA len vtedy, ak v žiadnom kritériu nedosahuje úroveň C.
Pravidlá hodnotenia súladu študijných programov so štandardmi SAA sú vymedzené čl. 2, 4, 6 a prílohou 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF.

[bookmark: _Toc231216989]Článok 5
Učenie sa, vyučovanie a hodnotenie orientované na študenta
	

	4.a.1 Politiky, štruktúry a procesy vnútorného systému zaručujú, že pri uskutočňovaní 
študijných programov je povzbudzovaná aktívna úloha, autonómia 
a samostatnosť študentov vo vzdelávaní a v procese učenia

	UKF 
	UKF podľa Štatútu UKF vytvára také podmienky, formy a úroveň univerzitného vzdelania, v ktorých sa uplatní predovšetkým sloboda myslenia, samostatnosť, zodpovednosť, humanizmus, demokracia, tvorivosť, novosť vedeckého bádania, rozličnosť metód výskumu, apolitickosť, kritickosť, objektívnosť a dialóg vo vzájomnom vzťahu pedagóga a študenta. Povzbudzovanie aktivity a samostatnosti študentov vo vzdelávaní sa uskutočňuje prostredníctvom optimálne zvolených foriem vzdelávania a vzdelávacích činností v rámci študijných programov, ako aj didaktických metód, ktoré zabezpečujúci pedagógovia využívajú. Kreditová záťaž jednotlivých predmetov zohľadňuje okrem kontaktnej, prípadne dištančnej výučby aj samoštúdium, prípravu seminárnych prác, prezentáciu výsledkov samostatnej a tímovej práce a pod. v zmysle čl. 5 Metodiky tvorby študijných programov na UKF. Študijný plán si v rámci určených pravidiel a v súlade so Študijným poriadkom UKF zostavuje študent sám alebo v spolupráci so študijným poradcom. Študent UKF má právo zvoliť si tempo štúdia, poradie absolvovania jednotlivých predmetov pri zachovaní ich predpísanej nadväznosti a zvoliť si učiteľa pri predmetoch vyučovaných viacerými učiteľmi pri rešpektovaní časových a kapacitných obmedzení daných študijným poriadkom a študijným programom. Zápisom predmetov si študent určuje, akú časť povinností predpísanú študijným programom absolvuje v danom semestri. Aktivita, autonómia a samostatnosť je zaručená čl. 3, 4, 11 Študijného poriadku UKF a je posilňovaná aj prostredníctvom tvorby záverečnej práce. Záverečná práca je samostatnou prácou študenta, ktorú uskutočňuje pod vedením školiteľa určeného vedúcim školiaceho pracoviska. Požiadavky na záverečnú prácu pre jednotlivé stupne vzdelávania upravuje Smernica o záverečných, rigoróznych a habilitačných prácach. 
V rámci štúdia študijného programu sa študent môže zapojiť do riešenia študentskej vysokoškolskej odbornej a umeleckej činnosti (ďalej „ŠVOUČ“), ktorú zabezpečujú katedry a pracoviská jednotlivých fakúlt aj v spolupráci s inými vysokými školami ako spoločné podujatia pre študentov. Univerzita pravidelne motivuje študentov k aktivite a angažovanosti najmä prostredníctvom motivačných štipendií. Pravidlá pre ocenenie študentov prostredníctvom motivačného štipendia upravuje Štipendijný poriadok UKF. Študenti bakalárskeho a magisterského štúdia aktívni v ŠVOUČ sú uprednostňovaní pri prijímacom konaní na doktorandské štúdium.

	Referencie
	Štatút UKF
Študijný poriadok UKF
13/2020 Smernica o záverečných, rigoróznych a habilitačných prácach
Štipendijný poriadok UKF
Výskum a študenti

	

	4.a.2 Politiky, štruktúry a procesy vnútorného systému zaručujú, že aktívna úloha, autonómia a samostatnosť študentov vo vzdelávaní sa odzrkadľuje aj v hodnotení študentov

	UKF 
	Požiadavka je zabezpečená čl. 5 Metodiky tvorby študijných programov na UKF. Pri tvorbe študijného predmetu sú jednoznačne vymedzené formy a metódy hodnotenia výstupov zo vzdelávania, ktoré sú spravodlivé, transparentné, umožňujú rešpektovanie diverzity študentov a ich potrieb a podporujú ich aktívnu úlohu a samostatnosť.    
Hodnotenie záverečnej práce, ktorá je výsledkom samostatnej práce študenta uskutočňovanej pod vedením školiteľa, sa zameriava na zorientovanie sa študenta v danej problematike predovšetkým analýzou domácej a zahraničnej literatúry, voľbu metód spracovania riešenej problematiky, formuláciu cieľov práce a mieru ich splnenia, rozsah a úroveň dosiahnutých výsledkov, analýzu a interpretácie výsledkov a formuláciu záverov práce, využiteľnosť výsledkov v praxi, prehľadnosť a logickosť štruktúry práce a jej formálnu, jazykovú a štylistickú úroveň. Pravidlá hodnotenia záverečnej práce upravuje Smernica o záverečných, rigoróznych a habilitačných prácach. 

	Referencie
	Smernica č. 31/2021: Metodika tvorby študijných programov na UKF 
13/2020 Smernica o záverečných, rigoróznych a habilitačných prácach

	

	4.b.1 Politiky, štruktúry a procesy vnútorného systému zaručujú, že pri uskutočňovaní 
študijných programov je rešpektovaná rozmanitosť študentov a ich potrieb

	UKF 
	UKF je v zmysle čl. 2 Štatútu UKF otvoreným typom vysokej školy, v ktorej sa uplatňujú multikultúrne princípy vzdelávania. Univerzita je otvorená všetkým typom a formám vzdelávania, živým potrebám vedeckého výskumu, rozvoju kultúr a umení, rozvíja vzdelanie, vedecký výskum, umelecké aktivity v oblastiach duchovných a humanitných, vied o človeku a spoločnosti, prírodných vied a špeciálne rozvíja vzdelávanie a výskum zameraný na problematiku národnostných menšín. Programovo sa usiluje vychovávať zodpovedného, morálne vyspelého, tvorivého a všeobecne pripraveného odborníka vo vymedzených odboroch vedy, školstva, kultúry, umenia, verejnej správy, sociálnej sféry, masmédií, manažmentu a zdravotníctva a osobitne participuje na vzdelávaní občanov národnostných menšín, najmä maďarskej, rómskej a nemeckej, zabezpečuje prípravu učiteľov pre školy s vyučovacím jazykom národnostných menšín, prípravu kultúrnych a sociálnych pracovníkov pre činnosť v prostredí národnostných menšín, pričom časť výučby sa realizuje v jazyku národnostných menšín. 
V zmysle Etického kódexu UKF každý člen akademickej obce i ďalší zamestnanec UKF rešpektuje ľudské práva a základné slobody, najmä právo na život a zdravie, nedotknuteľnosť osoby a jej súkromia, právo na zachovanie ľudskej dôstojnosti, osobnej cti a dobrej povesti, slobodu myslenia, svedomia, náboženského vyznania a prejavu i slobodu vedeckého bádania a umeleckej tvorby a snaží sa predchádzať konaniu, ktoré by tieto práva a slobody porušovalo. Pokiaľ sa zamestnanec UKF u členov akademickej obce alebo u ostatných zamestnancov stretne s neetickým konaním, ktoré nemožno tolerovať, vyvodzuje primerané dôsledky a snaží sa vykonať nápravu v rámci dobrých mravov; sústavne sa usiluje o prevenciu takého konania. 
Rešpektovanie potrieb študentov so špecifickými potrebami je zabezpečené Vnútorným predpisom k zabezpečeniu všeobecne prístupného akademického prostredia pre študentov so špecifickými potrebami. UKF vytvára všeobecne prístupné akademické prostredie a zodpovedajúce podmienky štúdia pre študentov so špecifickými potrebami, a to bez znižovania požiadaviek na ich študijný výkon. S týmto cieľom podniká také kroky, ktoré majú zvyšovať prístupnosť štúdia pre študentov so špecifickými potrebami, odstraňovať bariéry tvorené fyzickým, akademickým a kultúrnym prostredím a predchádzať vytváraniu nových bariér a kompenzovať dôsledky existujúcich bariér akademického prostredia uplatňovaním primeraných úprav a poskytovaním podporných služieb študentom so špecifickými potrebami. Komplexné informačné a poradenské služby pre študentov so špecifickými potrebami poskytuje Centrum podpory štúdia študentov so špecifickými potrebami.
Na podporu študentov a kompenzáciu ich študijných potrieb poskytuje UKF sociálne, tehotenské, motivačné štipendiá podľa Štipendijného poriadku UKF.

	Referencie
	Štatút UKF
Etický kódex UKF
Vnútorný predpis č. 28/2015 k zabezpečeniu všeobecne prístupného akademického prostredia pre študentov so špecifickými potrebami 
Štipendijný poriadok UKF
Centrum podpory študentov so špecifickými potrebami

	

	4.b.2 Politiky, štruktúry a procesy vnútorného systému zaručujú, že je umožňovaná 
flexibilita trajektórií v štúdiu aj s ohľadom na možnosť zosúladenia 
pracovného/rodinného života so štúdiom na vysokej škole

	UKF 
	Flexibilita trajektórií v štúdiu na UKF je vymedzená čl. 18 Štatútu UKF a Študijným poriadkom UKF. Univerzita má akreditované študijné programy v dennej forme a v externej forme. Ponuka štúdia a ich realizácia v jednotlivých formách je podmienená záujmom uchádzačov o štúdium študijného programu. Variabilita vzdelávania v študijnom programe je zabezpečená ponukou povinne voliteľných a výberových predmetov. Univerzita vytvára v rámci študijného programu odporúčaný študijný plán. Študijný plán študenta si v rámci určených pravidiel a v súlade so Študijným poriadkom UKF zostavuje študent sám alebo v spolupráci so študijným poradcom. Študent UKF má právo zvoliť si tempo štúdia, poradie absolvovania jednotiek študijného programu pri zachovaní ich predpísanej nadväznosti a zvoliť si učiteľa pri predmetoch vyučovaných viacerými učiteľmi pri rešpektovaní časových a kapacitných obmedzení daných študijným poriadkom a študijným programom. Zápisom predmetov si študent určuje, akú časť povinností predpísanú študijným programom absolvuje v danom semestri.
Súčasti UKF si môžu vytvárať nadväznú politiku zameranú na vymedzenie trajektórií v štúdiu dotýkajúcich sa úpravy podmienok pre štúdium študenta, ktoré rešpektujú jeho individuálne vzdelávacie potreby a uznávanie hodnotení získaných v systéme formálneho vzdelávania s ohľadom na špecifiká svojich študijných programov. 

	Referencie
	Štatút UKF
Študijný poriadok UKF

	

	4.c.1 Politiky, štruktúry a procesy vnútorného systému zaručujú, že pri uskutočňovaní
 študijných programov sa pružne využíva spektrum pedagogických metód, 
foriem a koncepcií a metód hodnotenia

	UKF 
	Každý vyučujúci má plné právo využívať metódy a formy vzdelávania a metódy hodnotenia podľa vlastného uváženia s cieľom dosiahnuť stanovené výsledky vzdelávania. Rámcové informácie o použití foriem, vzdelávacích aktivít a metód hodnotenia sú vymedzené študijným plánom a informačným listom študijného predmetu v zmysle čl. 4 a 5 Metodiky tvorby študijných programov na UKF. Podľa čl. 6 Metodiky tvorby študijných programov na UKF osoba zodpovedná za študijný program má dekanom fakulty vymedzené kompetencie tak, aby v spolupráci so štruktúrami príslušnej fakulty zabezpečovala kvalitu obsahovej a metodickej stránky študijného programu, kvalitu jeho uskutočňovania a rozvíjania a zabezpečovala pravidelné hodnotenie jeho kvality. 
Overovanie plnenia požiadavky v procese schvaľovania študijného programu je vymedzené čl. 4, 6 a prílohou 3 Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. Univerzita umožňuje rozvoj pedagogických zručností a využívania moderných didaktických metód podporou účasti učiteľov na vzdelávacích kurzoch a školeniach, ako aj ich realizáciou, podporuje kvalifikačný rast prostredníctvom habilitačných a inauguračných konaní, ktoré sú spôsobom hodnotenia aj didaktických zručností uchádzačov.

	Referencie
	Smernica č. 31/2021: Metodika tvorby študijných programov na UKF
27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF

	

	4.c.2 Politiky, štruktúry a procesy vnútorného systému zaručujú, že vhodnosť 
a efektívnosť využívaných pedagogických metód, foriem a koncepcií
 a metód hodnotenia sa pravidelne hodnotí a zdokonaľuje

	UKF 
	Pravidelné hodnotenie študijných programov a učiteľov zo strany študentov je zabezpečená Smernicou Zásady hodnotenia vzdelávania a učiteľov študentmi univerzity. Hodnotenie sa uskutočňuje v bakalárskych, magisterských a doktorandských študijných programoch najmenej jedenkrát počas aktuálneho akademického roka. Za vytvorenie podmienok a organizáciu hodnotenia na fakulte zodpovedá dekan fakulty. Hodnotenie má písomnú, alebo elektronickú formu anonymného dotazníka. Právo zapojiť sa do hodnotenia má každý študent, ktorý sa zúčastnil na výučbe predmetu. Na základe zistených výsledkov hodnotenia prijímajú vedúci pracovísk opatrenia na odstránenie nedostatkov vo vyučovacom procese. Výsledky hodnotenia a opatrenia na odstránenie identifikovaných nedostatkov prerokúva dekan v akademických orgánoch fakulty. 
Podľa čl. 6 Metodiky tvorby študijných programov na UKF sa garant štúdia v rámci hodnotenia študijného programu vyjadruje k pravidelnému hodnoteniu študijného programu študentmi, zamestnávateľmi alebo zainteresovanými stranami a na základe hodnotenia navrhuje opatrenia na odstránenie nedostatkov vrátane úprav študijného programu. 

	Referencie
	8/2018 Smernica: Zásady hodnotenia vzdelávania a učiteľov študentmi univerzity
Smernica č. 31/2021: Metodika tvorby študijných programov na UKF 

	

	4.d.1 Politiky, štruktúry a procesy vnútorného systému zaručujú, že študentom 
je poskytované primerané vedenie študentov a podpora zo strany učiteľov

	UKF 
	Podpora a vedenie študentov zo strany učiteľov je vymedzená § 75 zákona o vysokých školách. Každý vyučujúci má stanovené konzultačné hodiny. Vedenie študentov je zabezpečené prostredníctvom konzultačných činností školiteľov záverečných prác v súlade s čl. 8 Študijného poriadku UKF. 
Na zabezpečenie študentskej mobility vymenúva dekan, spravidla z radov vysokoškolských učiteľov, koordinátora, ktorého úlohou je najmä zúčastňovanie sa na príprave a uskutočňovaní programov medzinárodnej spolupráce vo vzdelávacej oblasti, riešenie úloh spojených s vysielaním a prijímaním študentov, poskytovanie poradenských služieb študentom o možnostiach štúdia na iných vysokých školách v Slovenskej republike a v zahraničí.
Vedenie študenta doktorandského štúdia zabezpečuje podľa individuálneho študijného plánu školiteľ. 
Podporu študentom v otázkach štúdia poskytuje podľa čl. 7 Študijného poriadku UKF študijný poradca. Študijný poradca je v kontakte s jemu zverenou skupinou študentov a pomáha riešiť ich študijné problémy v spolupráci s vedúcimi príslušných katedier a prodekanmi pre vzdelávanie. Študijných poradcov vymenúva dekan fakulty. 
Študentom so špecifickými potrebami poskytuje podporu koordinátor pre študentov so špecifickými potrebami. Koordinátora s celouniverzitnou pôsobnosťou vymenúva rektor UKF, fakultného koordinátora vymenúva dekan.
Poskytovanie spätnej väzby a podpory študentom v rámci jednotlivých študijných predmetov zabezpečuje učiteľ predmetu. UKF na svojom webovom sídle zverejňuje kontakt na vysokoškolských učiteľov pre študentov a ich konzultačné hodiny. 
Kvalitu poskytovanej podpory identifikuje UKF na základe hodnotenia zo strany študentov. Podľa  Smernice Zásady hodnotenia vzdelávania a učiteľov študentmi univerzity sa formou dotazníkového prieskumu študenti vyjadrujú k dostupnosti učiteľov v čase konzultačných hodín. 

	Referencie
	Zákon o vysokých školách 
Študijný poriadok UKF
8/2018 Smernica: Zásady hodnotenia vzdelávania a učiteľov študentmi univerzity

	

	4.d.2 Politiky, štruktúry a procesy vnútorného systému zaručujú, 
že je podporovaný vzájomný rešpekt vo vzťahu študent – učiteľ

	UKF 
	Kultúra kvality zavedená na UKF je založená na vzájomnom rešpektovaní učiteľov a študentov. Požiadavka podpory vzájomného rešpektu je zabezpečená Etickým kódexom UKF, podľa ktorého každý člen akademickej obce rešpektuje ľudské práva a základné slobody, najmä právo na život a zdravie, nedotknuteľnosť osoby a jej súkromia, právo na zachovanie ľudskej dôstojnosti, osobnej cti a dobrej povesti, slobodu myslenia, svedomia, náboženského vyznania a prejavu 
i slobodu vedeckého bádania a umeleckej tvorby; snaží sa predchádzať konaniu, ktoré by tieto práva a slobody porušovalo; voči členom akademickej obce i ostatným zamestnancom nekoná neeticky a v rozpore s dobrými mravmi; prípadné kritické podnety podáva vecne podložené; odmieta diskrimináciu na základe rasy, etnického pôvodu, národnosti, ideológie, náboženského vyznania, svetového názoru, veku, pohlavia, sexuálnej orientácie, špecifickej vzdelávacej potreby, sociálneho pôvodu alebo majetkových pomerov; so všetkými zaobchádza s rešpektom, bez ohľadu na sociokultúrne odlišnosti.
Spätnú väzbu o podporu vzájomného rešpektu vo vzťahu študent – učiteľ získava univerzita prostredníctvom hodnotenia zo strany študentov. Podľa Smernice Zásady hodnotenia vzdelávania a učiteľov študentmi univerzity sa formou dotazníkového prieskumu študenti vyjadrujú ku kvalite podpory vzájomného rešpektu na základe škály. 

	Referencie
	Etický kódex UKF
8/2018 Smernica: Zásady hodnotenia vzdelávania a učiteľov študentmi univerzity

	

	4.e.1 Politiky, štruktúry a procesy vnútorného systému zaručujú, že skúšajúci sú dôkladne oboznámení s existujúcimi metódami verifikácie dosahovania výstupov vzdelávania, 
metódami testovania, skúšania a posudzovania výkonov študentov

	UKF 
	Základný dokument vymedzujúci procesy skúšania a hodnotenia na UKF je Študijný poriadok UKF. Konkrétne postupy verifikácie výstupov vzdelávania, metódy testovania, skúšania a posudzovania výkonov študentov sú vymedzené v informačnom liste študijného predmetu. 
Metódy verifikácie výstupov vzdelávania, metódy testovania a skúšania a posudzovania výkonov stanovuje osoba zodpovedná za študijný predmet. V zmysle čl. 7 Metodiky tvorby študijných programov na UKF odborná kvalifikácia učiteľa zabezpečujúceho predmety programu je minimálne o stupeň vyššia než kvalifikácia dosahovaná jeho ukončením, pričom učiteľ programu má primerané odborné kompetencie, pedagogické zručnosti a prenositeľné spôsobilosti, ktoré mu umožňujú dosahovať výstupy vzdelávania v rátane ich hodnotenia.

	Referencie
	Študijný poriadok UKF
Smernica č. 31/2021: Metodika tvorby študijných programov na UKF

	

	4.e.2 Politiky, štruktúry a procesy vnútorného systému zaručujú, že skúšajúci 
majú podporu vysokej školy na ďalšie zdokonaľovanie svojich vedomostí 
a zručností v tejto oblasti metód verifikácie dosahovania výstupov vzdelávania, 
metód testovania, skúšania a posudzovania výkonov študentov

	UKF 
	UKF podporuje kvalifikačný rast zamestnancov univerzity. V prípade potreby, resp. záujmu zamestnancov, UKF a jej súčasti vytvárajú finančné a iné podmienky pre zvyšovanie odbornej úrovne a zručností zamestnancov formou školení, kurzov a seminárov vrátane zahraničných mobilít pri rešpektovaní oprávnených osobitostí akademického prostredia.

	Referencie
	Dlhodobý zámer UKF

	

	4.f.1 Politiky, štruktúry a procesy vnútorného systému zaručujú, že kritériá, metódy a termíny hodnotenia a známkovania sú študentom vopred známe a ľahko prístupné

	UKF 
	Podľa čl. 12 Študijného poriadku UKF študent musí splniť podmienky na získanie kreditov za predmet, ktorý nie je ukončený skúškou, spravidla do konca výučbového obdobia príslušného semestra, resp. trimestra. Študent musí splniť podmienky na získanie kreditov za predmet (okrem predmetov štátnej skúšky) ukončený skúškou v riadnom alebo maximálne v dvoch opravných termínoch do konca semestra, resp. trimestra, v ktorom si študent predmet zapísal. Vyučujúci určí v primeranom počte a rozptyle termíny skúšok najneskôr dva týždne pred ukončením výučbového obdobia semestra, resp. trimestra. Termíny sa zverejňujú v Akademickom informačnom systéme UKF. Za riadne zverejnenie termínov zodpovedá vyučujúci a vedúci katedry alebo ústavu. Vyučujúci je povinný na úvodných prednáškach, cvičeniach, seminároch a ďalších vzdelávacích činnostiach oboznámiť študentov s kritériami, metódami a podmienkami známkovania.
V priebehu semestra môžu učitelia vykonávať priebežnú kontrolu štúdia písomnými prácami, testami, zadaním samostatných úloh, semestrálnymi prácami a pod. V prípade testu je vyučujúci povinný na vyžiadanie poskytnúť študentovi test k nahliadnutiu. Spôsob verifikácie dosahovania výstupov vzdelávania, metódy testovania, skúšania a posudzovania výkonov študentov sú vymedzené v informačnom liste študijného predmetu. 
Spätnú väzbu o procesoch hodnotenia získava univerzita prostredníctvom hodnotenia zo strany študentov. Podľa  Smernice Zásady hodnotenia vzdelávania a učiteľov študentmi univerzity sa formou dotazníkového prieskumu študenti vyjadrujú k spôsobom hodnotenia, zverejňovaniu kritérií na získanie hodnotenia, zverejňovaniu termínov hodnotenia a súladu výsledného hodnotenia a kritérií hodnotenia, ktoré boli vopred zverejnené. 
Pravidlá hodnotenia záverečných prác upravuje Smernica o záverečných, rigoróznych a habilitačných prácach. Hodnotenie záverečnej práce študenta sa zameriava na zorientovania sa študenta v danej problematike predovšetkým analýzou domácej a zahraničnej literatúry, voľbu metód spracovania riešenej problematiky, formuláciu cieľov práce a mieru ich splnenia, rozsah a úroveň dosiahnutých výsledkov, analýzu a interpretácie výsledkov a formuláciu záverov práce, využiteľnosť výsledkov v praxi, prehľadnosť a logickosť štruktúry práce a jej formálnu, jazykovú a štylistickú úroveň. 

	Referencie
	Študijný poriadok UKF
13/2020 Smernica o záverečných, rigoróznych a habilitačných prácach
8/2018 Smernica: Zásady hodnotenia vzdelávania a učiteľov študentmi univerzity

	

	4.g.1 Politiky, štruktúry a procesy vnútorného systému zaručujú, že hodnotenie 
umožňuje študentom preukázať rozsah a úroveň, do akej sa im podarilo dosiahnuť 
očakávané výstupy vzdelávania a študentom poskytuje spätnú väzbu

	UKF 
	Základný dokument vymedzujúci pravidlá hodnotenia predmetov a udeľovanie kreditov na UKF je Študijný poriadok UKF. Spôsob verifikácie dosahovania výstupov vzdelávania, metódy testovania, skúšania a posudzovania výkonov študentov sú vymedzené v informačnom liste študijného predmetu vrátane predmetov štátnej skúšky. Skúšajúci, resp. štátna skúšobná komisia, verifikuje úroveň očakávaných výstupov autonómne, pričom dodržiava zásadu voľby takých metód a prostriedkov, ktoré umožňujú študentom preukázať rozsah a úroveň, do akej sa im podarilo dosiahnuť očakávané výstupy vzdelávania a didaktickú zásadu poskytovania spätnej väzby. Poskytnutie spätnej väzby predstavuje aj povinnosť vyučujúceho poskytnúť študentovi test k nahliadnutiu. 
Hodnotenie záverečnej práce vo forme posudku umožňuje poskytnúť študentom spätnú väzbu aj prostredníctvom uvedenia silných a slabých stránok záverečnej práce. 

	Referencie
	Študijný poriadok UKF
Smernica č. 31/2021: Metodika tvorby študijných programov na UKF
13/2020 Smernica o záverečných, rigoróznych a habilitačných prácach

	

	4.g.2 Politiky, štruktúry a procesy vnútorného systému zaručujú, že hodnotenie študentom poskytuje spätnú väzbu o rozsahu a úrovni dosahovaných výstupov vzdelávania

	UKF 
	Hodnotenie predmetov známkou sa uskutočňuje na UKF podľa klasifikačnej stupnice, ktorú tvorí šesť klasifikačných stupňov: A – výborne (1), B – veľmi dobre (1,5), C – dobre (2), D – uspokojivo (2,5), E – dostatočne (3) FX – nedostatočne (4). Študent je hodnotený známkou A, ak pri štúdiu dosiahol vynikajúce výsledky, známkou B za nadpriemerné výsledky, známkou C za priemerné výsledky, známkou D za prijateľné výsledky a známkou E za výsledky, ktoré spĺňajú minimálne kritériá. V prípade, že predmet je hodnotený známkou, výsledok hodnotenia zapíše do Akademického informačného systému vyučujúci písmenom A, B, C, D, E, alebo FX. V prípade hodnotenia FX sa študentovi nepriznajú kredity za príslušný predmet. V prípade, že predmet nie je hodnotený známkou, vyučujúci zapíše v Akademickom informačnom systéme absolvovanie daného predmetu skratkou ABS, resp. pri neúspešnom absolvovaní skratkou N.
Určenie klasifikačného stupňa poskytuje študentovi informáciu o rozsahu a úrovni dosahovaných výstupov vzdelávania. 
Kritériá, pravidlá a podmienky, za splnenie ktorých získava študent hodnotenie na úrovni konkrétneho stupňa, sú stanovené v informačnom liste študijného predmetu. 

	4.g.3 Politiky, štruktúry a procesy vnútorného systému zaručujú, že hodnotenie 
je v nevyhnutných prípadoch spojené s odporúčaniami 
a usmerneniami týkajúcimi sa procesu učenia sa

	UKF 
	V súlade s čl. 5 Metodiky tvorby študijných programov na UKF má každý študijný predmet jednoznačne vymedzené formy a metódy hodnotenia výstupov zo vzdelávania s jednoznačne vymedzenými kritériami, pravidlami a podmienky pre absolvovanie predmetu, ktoré umožňujú študentom získať spätnú väzbu o rozsahu a úrovni dosahovaných výstupov vzdelávania. Kritériá, pravidlá a podmienky, za splnenie ktorých získava študent hodnotenie, sú stanovené v informačnom liste študijného predmetu. Poskytovanie odporúčaní a usmernení týkajúcich sa procesu učenia sa je na UKF považované za štandardný didaktický postup učiteľa spojený s procesom hodnotenia. 

	Referencie
	Študijný poriadok UKF
Smernica č. 31/2021: Metodika tvorby študijných programov na UKF

	

	4.h.1 Politiky, štruktúry a procesy vnútorného systému zaručujú, že hodnotenie 
je konzistentné a spravodlivo aplikované vo vzťahu ku všetkým študentom, vykonávané 
v súlade s vopred schválenými postupmi a prinášajúce spoľahlivé závery, ktoré 
v podobných prípadoch nevedú k neodôvodneným rozdielom

	UKF 
	Každý študijný predmet má v súlade s čl. 5 Metodiky tvorby študijných programov na UKF v informačnom liste predmetu jednoznačne vymedzené formy a metódy hodnotenia výstupov zo vzdelávania s vymedzenými kritériami, pravidlami a podmienkami pre absolvovanie predmetu, čím univerzita zabezpečuje spravodlivé aplikovanie kritérií hodnotenia pre všetkých študentov. V čl. 2 Etického kódexu UKF sú vymedzené zásady v pedagogickej činnosti, podľa ktorých sa vysokoškolský učiteľ a výskumný pracovník správa k študentom čestne, spravodlivo, kolegiálne	a otvorene, nedopúšťa sa osobného ponižovania, nemorálneho správania alebo nátlaku, pri hodnotení študijných výsledkov postupuje spravodlivo a transparentne, nezneužíva učiteľskú, či inú autoritu a nevyžaduje od študentov činnosti, ktoré sú predmetom jeho vlastných povinností. 
Univerzita sa uisťuje o napĺňaní kritéria prostredníctvom hodnotenia zo strany študentov. Podľa Smernice Zásady hodnotenia vzdelávania a učiteľov študentmi univerzity sa formou dotazníkového prieskumu študenti vyjadrujú k hodnoteniu študentov vyučujúcim. 
Univerzita neeviduje odôvodnené sťažnosti študentov k nekonzistentnému a nespravodlivému hodnoteniu. 

8/2018 Smernica: Zásady hodnotenia vzdelávania a učiteľov študentmi univerzity

	

	4.i.1 Pri hodnotení sa primerane zohľadňujú okolnosti týkajúce 
sa študentov so špecifickými potrebami

	UKF 
	Zohľadnenie okolností týkajúcich sa študentov so špecifickými potrebami je zabezpečené čl. 5 Vnútorného predpisu k zabezpečeniu všeobecne prístupného akademického prostredia pre študentov so špecifickými potrebami a Etickým kódexom UKF. Študent so špecifickými potrebami má právo na prístup k študijným programom, aktivitám a službám na porovnateľnej úrovni ako majú bežní študenti a podporu, primerané úpravy a podporné služby pri prijímacom konaní, štúdiu a skúškach bez znižovania požiadaviek na študijný výkon a individuálny prístup vysokoškolských učiteľov, individuálne vzdelávacie postupy, najmä individuálnu výučbu vybraných predmetov pre študentov so zmyslovým postihnutím. Vnútorný predpis definuje primerané úpravy a podporné služby študentom so špecifickými potrebami. Primerané úpravy a podporné služby slúžia na kompenzáciu dôsledkov zdravotného znevýhodnenia a/alebo poruchy učenia a na kompenzáciu dôsledkov bariér akademického prostredia. Ich potreba a rozsah sa posudzuje na individuálnom základe, zohľadňujúc vždy špecifické potreby konkrétneho študenta, charakter študijného programu, aktuálne podmienky a požiadavky na štúdium, dostupnosť a efektívnosť využitia kompenzačných pomôcok a asistenčných technológií. Primerané úpravy a podporné služby sa stanovujú na konkrétne obdobie a v princípe nemôžu znižovať platné akademické štandardy, nemajú znižovať nároky na osvojenie požadovaných vedomostí, kompetencií a zručností potrebných pre získanie kvalifikácie vo vybranom študijnom programe.
Primerané úpravy a podporné služby nesmú znamenať zvýhodnenie študentov so špecifickými potrebami v porovnaní s bežnými študentmi, neprekračujú rámec kompenzácie dôsledkov zdravotného znevýhodnenia a/alebo poruchy učenia a kompenzácie dôsledkov bariér akademického prostredia. Primerané úpravy, ako sú predĺžený čas pri skúškach, posunutie termínov pri plnení študijných úloh, zmeny vo formátoch výstupov a v prezentácii výsledkov štúdia sa nepovažujú za výhody, pokiaľ majú kompenzačný charakter. Primerané úpravy sa môžu týkať spôsobu, akým študent plní študijné úlohy a prezentuje výsledky svojej práce, ako aj časového harmonogramu, v rámci ktorého ich plní; neznižujú však požiadavky na študijný výkon. Zmyslom primeraných úprav a podporných služieb je v čo najväčšej miere podporiť aktívnu účasť študenta so špecifickými potrebami na štúdiu a živote na vysokej škole. Význam majú predovšetkým také primerané úpravy a podporné služby, ktoré neznemožňujú študentovi kontakt s ostatnými študentmi, učiteľmi, študijnými materiálmi a s akademickým prostredím. V zmysle čl. 1 Etického kódexu UKF každý člen akademickej obce odmieta diskrimináciu na základe rasy, etnického pôvodu, národnosti, ideológie, náboženského vyznania, svetového názoru, veku, pohlavia, sexuálnej orientácie, špecifickej vzdelávacej potreby, sociálneho pôvodu alebo majetkových pomerov; so všetkými zaobchádza s rešpektom, bez ohľadu na sociokultúrne odlišnosti a podporuje pozitívny prístup k osobám so špecifickými potrebami a zlepšovanie podmienok pre ich pôsobenie v akademickej komunite. 

	Referencie

	4.j.1 Politiky, štruktúry a procesy vnútorného systému zaručujú, že ak to okolnosti 
umožňujú, hodnotenie študentov je vykonávané viacerými hodnotiteľmi

	UKF 
	Pri tvorbe informačného listu predmetu platí, v zmysle čl. 5 Metodiky tvorby študijných programov na UKF, rámcové pravidlo, podľa ktorého má každý študijný predmet určených učiteľov, ktorí vyučujú a hodnotia výstupy vzdelávania, pričom počet učiteľov je primeraný počtu študentov študijného programu v príslušnom ročníku a personálnej náročnosti vzdelávacích činností predmetu. Pre hodnotenie výsledkov vzdelávania v predmete je podľa možnosti určených viacero učiteľov. Počet hodnotiteľov v predmetoch študijných programov je monitorovaný prostredníctvom Akademického informačného systému a ukazovateľ je vyhodnocovaný v Správe o vzdelávacej činnosti UKF.

	4.k.1 Politiky, štruktúry a procesy vnútorného systému zaručujú, že študenti 
majú k dispozícii prostriedky nápravy voči výsledkom hodnotenia, pričom 
je zaručené spravodlivé zaobchádzanie so žiadateľmi o nápravu

	UKF 
	Požiadavka existencie prostriedkov nápravy voči výsledkom hodnotenia je zabezpečená Študijným poriadkom UKF. Podľa čl. 12 poriadku v mimoriadne odôvodnených prípadoch má študent právo písomne požiadať dekana fakulty o komisionálne skúšanie. Pri ukončení štúdia, podľa čl. 21 poriadku, študent, ktorý bol počas štúdia hodnotený najviac z dvoch predmetov známkou C, D alebo E, môže požiadať dekana fakulty o možnosť opraviť si výsledky hodnotenia. Do váženého študijného priemeru sa potom započítavajú opravené výsledky hodnotenia predmetov, pričom ich študent musí vykonať najneskôr do termínu prihlásenia sa na absolvovanie štátnej skúšky. Spravodlivé zaobchádzanie pri hodnotení je zaručené čl. 2 Etického kódexu UKF, podľa ktorého vysokoškolský učiteľ pri hodnotení študijných výsledkov postupuje spravodlivo a transparentne a nezneužíva učiteľskú, či inú autoritu.

[bookmark: _Toc231216990]Článok 6
Prijímacie konanie, priebeh štúdia, uznávanie vzdelania a udeľovanie akademických titulov
	

	5.a.1 Politiky, štruktúry a procesy vnútorného systému zaručujú, že sú zavedené, uplatňované, zverejnené a ľahko prístupné konzistentné pravidlá pre všetky fázy študijného cyklu študenta, najmä pre prijímacie konanie, priebeh a hodnotenie štúdia, uznávanie vzdelania, ukončovanie štúdia, udeľovanie titulu a vydávanie diplomu a ďalších dokladov o získanom vzdelaní

	UKF 
	Celý vzdelávací cyklus sa na UKF riadi všeobecne záväznými právnymi predpismi a ich ustanovenia sú pre podmienky UKF primerane rámcovo upravené Štatútom UKF a Študijným poriadkom UKF. Štatút UKF charakterizuje systém vysokoškolského vzdelávania na UKF, základné podmienky prijatia na štúdium, podmienky štúdia cudzincov na UKF, školné a poplatky spojené so štúdiom, sociálnu podporu študentov UKF, akademické práva a povinnosti študentov. Študijný poriadok UKF upravuje štúdium na UKF, stupne, formy a metódy štúdia, organizáciu štúdia, právne postavenie študentov UKF, doklady o štúdiu, kreditový systém štúdia, zápis na štúdium, zápisy predmetov a kontrolu štúdia, hodnotenie predmetov a udeľovanie kreditov, rozvrh a priebeh výučby, prerušenie štúdia, zmenu študijného programu, zanechanie štúdia a vylúčenie zo štúdia, akademické mobility, ukončenie štúdia a ocenenia študentov. Štatút UKF a Študijný poriadok UKF sú verejne dostupné dokumenty, ktoré UKF zverejňuje na svojom webovom sídle. Pravidlá vydávania diplomu a ďalších dokladov o získanom vzdelaní upravuje Smernica o vydávaní dokladov o absolvovaní štúdia, diplomov absolventom rigoróznych skúšok a dekrétov o udelení vedecko-                 -pedagogického titulu docent a ich evidencii na UKF.
Uvedené kritérium sa realizuje v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.

Ochrana osobných údajov

	

	5.b.1 Politiky, štruktúry a procesy vnútorného systému zaručujú, že ponuka pre uchádzačov o štúdium je vopred zverejnená a poskytuje objektívne a úplné informácie o študijných programoch, požiadavkách a kritériách na prijatie a o ďalších podmienkach štúdia

	UKF 
	V zmysle Štatútu UKF podmienky prijatia na štúdium podľa § 57 ods. 1 zákona o vysokých školách, termín a spôsob overovania ich splnenia, a ak je súčasťou overovania schopností na štúdium prijímacia skúška, aj formu a rámcový obsah skúšky a spôsob vyhodnocovania jej výsledkov pre príslušný akademický rok zverejňujú fakulty v termínoch podľa zákona. 
Univerzita zverejňuje všeobecné informácie o prijímacom konaní na svojom webovom sídle v časti Prijímacie konanie a v brožúrach Študuj na UKF v slovenskom a anglickom jazyku. Rámcové informácie o možnosti štúdia na UKF sú zverejnené na webovom sídle UKF aj v ukrajinskom a ruskom jazyku. Konkrétne požadované schopnosti a predpoklady uchádzača o štúdium študijného programu, potrebné na prijatie, sú stanovené v opise študijného programu v súlade s čl. 3 Metodiky tvorby študijných programov na UKF. Fakulty UKF si vytvárajú nadväznú politiku o tvorbe a zverejňovaní objektívnych a úplných informácií o študijných programoch požiadavkách a kritériách na prijatie a o ďalších podmienkach štúdia pre uchádzačov. Podmienky prijatia na štúdium študijných programov a ponuku štúdia na fakulte na príslušný akademický rok schvaľuje spravidla akademický senát fakulty. 

	5.c.1 Politiky, štruktúry a procesy vnútorného systému zaručujú, že prijímacie konanie 
je spravodlivé, transparentné. Politiky, štruktúry a procesy vnútorného systému 
zaručujú, že prijímacie konanie je spoľahlivé a výber uchádzačov je založený 
na zodpovedajúcich metódach posudzovania ich spôsobilosti na štúdium

	UKF 
	Konkrétne požadované schopnosti a predpoklady uchádzača o štúdium študijného programu potrebné na prijatie a postupy prijímania na štúdium sú vymedzené v opise študijného programu podľa čl. 3 Metodiky tvorby študijných programov na UKF. Podrobné informácie o podmienkach prijatia a spôsobe overovania požadovaných schopností potrebných na prijatie zverejňuje fakulta, na ktorej sa študijný program uskutočňuje spolu s informáciou o predpokladanom počte prijatých uchádzačov. Spôsoby a metódy overovania schopností sú validné, spravodlivé a transparentné. Garant štúdia v rámci organizácie štúdia v študijnom programe v spolupráci s vedúcim pracoviska navrhuje úpravy prijímacieho konania a podmienok prijatia na štúdium študijného programu a vyjadruje sa k modifikácii prijímacieho konania a študijných podmienok v priebehu štúdia u osôb so špeciálnymi výchovno-             -vzdelávacími potrebami. Podmienky prijatia na štúdium študijných programov a ponuku štúdia na fakulte na príslušný akademický rok schvaľuje spravidla akademický senát fakulty.

	Referencie
	Prijímacie konanie
Smernica č. 31/2021: Metodika tvorby študijných programov na UKF

	

	5.c.2 Politiky, štruktúry a procesy vnútorného systému zaručujú, že podmienky 
prijímacieho konania sú inkluzívne a sú zaručené rovnaké príležitosti 
každému uchádzačovi, ktorý preukáže potrebné predpoklady na absolvovanie štúdia

	UKF 
	Inkluzivita podmienok prijímacieho konania a vzdelávania je na UKF zabezpečená 
Vnútorným predpisom k zabezpečeniu všeobecne prístupného akademického prostredia pre študentov so špecifickými potrebami. Osoba so špecifickými potrebami má na UKF právo na prístup k študijným programom, aktivitám a službám na porovnateľnej úrovni, ako majú bežní študenti, bezbariérový prístup k podstatným informáciám týkajúcim sa podmienok prijatia na štúdium a podmienok štúdia, ako aj podmienok, ktoré škola vytvára pre študentov so špecifickými potrebami vrátane kontaktov nevyhnutných pre osoby so špecifickými potrebami, špecializované poradenstvo pred vstupom na vysokú školu a poradenstvo (akademické, technické) a podporu počas štúdia na vysokej škole, podporu, primerané úpravy a podporné služby pri prijímacom konaní, štúdiu a skúškach bez znižovania požiadaviek na študijný výkon a individuálny prístup vysokoškolských učiteľov, individuálne vzdelávacie postupy, najmä individuálnu výučbu vybraných predmetov pre študentov so zmyslovým postihnutím. Každý uchádzač, ktorý preukáže potrebné predpoklady na absolvovanie štúdia má zaručené rovnaké zaobchádzanie a prijatie na štúdium bez rozdielu a diskriminácie. Univerzita neeviduje prípady diskriminácie a porušovanie princípov inkluzivity v prijímacom konaní. Fakulty UKF si vytvárajú nadväznú politiku na zabezpečenie spravodlivého a transparentného prijímacieho konania a spoľahlivého výberu uchádzačov o štúdium. 

	Referencie
	Vnútorný predpis č. 28/2015 k zabezpečeniu všeobecne prístupného akademického prostredia pre študentov so špecifickými potrebami 
Centrum podpory študentov so špecifickými potrebami

	

	5.d.1 Politiky, štruktúry a procesy vnútorného systému zaručujú, že sú poskytované podporné opatrenia a vytvára sa prostredie na vyrovnávanie príležitostí študovať na vysokej škole pre študentov so špecifickými potrebami a študentov zo znevýhodneného prostredia

	UKF 
	Podporné opatrenia na vyrovnávanie príležitostí študovať na vysokej škole pre študentov so špecifickými potrebami a študentov zo znevýhodneného prostredia sú vymedzené vo Vnútornom predpise k zabezpečeniu všeobecne prístupného akademického prostredia pre študentov so špecifickými potrebami a v čl. 25 Štatútu UKF a v Štipendijnom poriadku UKF. UKF vytvára zodpovedajúce podmienky štúdia pre študentov so špecifickými potrebami, a to bez znižovania požiadaviek na ich študijný výkon. V prijímacom konaní nemá UKF, s výnimkou špecifických študijných programov, žiadne obmedzenia týkajúce sa zdravotného stavu. V oblasti vzdelávania podniká UKF také kroky, ktoré majú zvyšovať prístupnosť štúdia pre študentov so špecifickými potrebami, odstraňovať bariéry tvorené fyzickým, akademickým a kultúrnym prostredím, predchádzať vytváraniu nových bariér a kompenzovať dôsledky existujúcich bariér akademického prostredia uplatňovaním primeraných úprav a poskytovaním podporných služieb študentom so špecifickými potrebami. Podporné služby študentom, uchádzačom a ďalším osobám so zdravotným znevýhodnením poskytuje Študentské centrum UKF a Centrum podpory študentov so špecifickými potrebami. Centrá poskytujú komplexné informačné a poradenské služby pre študentov so špecifickými potrebami. Týkajú sa výberu vhodného študijného programu vzhľadom na znevýhodnenie, skríningu a evidencie študentov. Akademická podpora počas štúdia je zameraná najmä na zabezpečovanie návrhov na primerané úpravy a zabezpečovanie podporných služieb pri štúdiu a individuálneho vyhodnocovania rozsahu podpory pre študentov so špecifickými potrebami, ako aj asistencie pri zabezpečovaní služieb tlmočníka pre nepočujúcich. Intervenčné a terapeutické služby sú zamerané na riešenie špecifických porúch učenia. Technická podpora je zameraná na zabezpečenie vhodného technického vybavenia, zabezpečenie študijnej literatúry v prístupnej forme, asistenciu pri zabezpečovaní služieb tlmočníka pre nepočujúcich, zabezpečenie asistenčných technológií podľa druhu zdravotného postihnutia a podobne. Na podporu študentov a kompenzáciu ich študijných potrieb poskytuje UKF sociálne, tehotenské, motivačné štipendiá podľa Štipendijného poriadku UKF. 

	Referencie
	Štatút UKF
Vnútorný predpis č. 28/2015 k zabezpečeniu všeobecne prístupného akademického prostredia pre študentov so špecifickými potrebami
Štipendijný poriadok UKF

	

	5.e.1 Politiky, štruktúry a procesy vnútorného systému zaručujú, že kvalitatívna 
úroveň obhájených záverečných a rigoróznych prác zodpovedá ich stupňu, 
vyžaduje primeranú úroveň tvorivých činností a plagiátorstvo a iné akademické 
podvody sú efektívne odhaľované a principiálne postihované

	UKF 
	Požiadavky na kvalitatívnu úroveň záverečných prác a úroveň tvorivých činností vo vzťahu k jednotlivým stupňom vysokoškolského vzdelávania vymedzuje Smernica o záverečných, rigoróznych a habilitačných prácach. Smernica upravuje požiadavky na prípravu a posudzovania záverečných prác v súlade so zákonom o vysokých školách. Každá práca musí byť originálna, vytvorená autorom pri dodržaní pravidiel práce s informačnými zdrojmi. Autor je povinný dôsledne a správne citovať použité informačné zdroje, menovite a konkrétne uviesť výsledky, presne opísať použité metódy a pracovné postupy, zdokumentovať laboratórne a iné výsledky a terénne výskumy iných autorov alebo autorských kolektívov. Osoba, ktorá je zodpovedná za kvalitu študijného programu alebo jeho ucelenú časť, schvaľuje pred zverejnením témy záverečných prác. Návrhy tém bakalárskych a diplomových prác sa zverejňujú prostredníctvom Akademického informačného systému UKF v termíne stanovenom harmonogramom príslušného akademického roka. Návrhy tém doktorandských prác sa zverejňujú prostredníctvom webového sídla fakulty, ktorá zároveň zverejní aj spôsob a termíny prihlasovania sa študentov na štúdium. UKF stanoví študentovi študijné povinnosti v súvislosti s vypracovaním záverečnej práce prostredníctvom zadania záverečnej práce. Zadanie a školiteľa záverečnej práce schvaľuje vedúci školiaceho pracoviska prostredníctvom Akademického informačného systému UKF. Prostredníctvom informačného systému sa v Centrálnom registri záverečných prác posudzuje originalita (miera zhody textu práce s databázou originálnych textov) záverečnej práce. Overenie a získanie protokolu o kontrole originality je podmienkou umožnenia obhajoby záverečnej práce. Mieru a závažnosť obsahovej zhody posudzuje školiteľ, oponent aj štátna skúšobná komisia v rámci obhajoby záverečnej práce. Školiteľa a oponenta záverečnej práce určuje vedúci školiaceho pracoviska. Školiteľ a oponent vypracujú posudok na záverečnú prácu prostredníctvom Akademického informačného systému UKF vyplnením určeného formulára. Obhajoba záverečnej práce sa uskutočňuje spravidla za prítomnosti školiteľa a aj oponenta na pracovisku UKF pred komisiou pre štátne skúšky, ktorú menuje dekan fakulty. Záverečné, rigorózne a habilitačné práce v elektronickej forme sú trvale uchovávané prostredníctvom Centrálneho registra záverečných prác a Akademického informačného systému UKF. Spolu so záverečnou prácou, rigoróznou prácou alebo habilitačnou prácou sa uchovávajú v elektronickej forme aj príslušné posudky oponentov, školiteľov, vedúcich záverečných prác alebo rigoróznych prác, recenzentov alebo iných osôb a protokol originality. Súčasti UKF si môžu vytvárať nadväznú politiku upravujúcu požiadavky na kvalitatívnu úroveň obhájených záverečných a rigoróznych prác s ohľadom na špecifiká študijných programov, odhaľovanie plagiátorstva a iných akademických podvodov a ich postihovanie. V zmysle Etického kódexu UKF zásadou v pedagogickej činnosti je, že študent sa nedopúšťa plagiátorstva, prácu iných nevydáva za svoju a neznevažuje výsledky svojej práce, práce svojho vyučujúceho alebo iných. Posudzovanie podnetov vo veciach dodržovania etického kódexu patrí do kompetencie Etickej komisie UKF.

	Referencie
	13/2020 Smernica o záverečných, rigoróznych a habilitačných prácach
Etický kódex UKF
Harmonogram akademického roka
Štatút Etickej komisie UKF

	

	5.f.1 Politiky, štruktúry a procesy vnútorného systému zaručujú, že uznávanie vysokoškolských kvalifikácií, obdobia a častí štúdia, predchádzajúceho vzdelávania, vrátane neformálneho a informálneho vzdelávania je transparentné, konzistentné a spoľahlivé a je v súlade so všeobecne záväznými predpismi a zásadami Dohovoru o uznávaní kvalifikácií týkajúcich sa vysokoškolského vzdelávania v európskom regióne tak, aby bola podporovaná mobilita študentov

	UKF 
	Uznávanie vysokoškolských kvalifikácií sa na UKF uskutočňuje v súlade so Zákonom č. 422/2015 Z.z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov. Procesy uznávania kvalifikácií na UKF upravuje Smernica o uznávaní dokladov o vysokoškolskom vzdelaní zo zahraničia. Smernica sa vzťahuje na uznávanie dokladov o vysokoškolskom vzdelaní vydaných uznanou zahraničnou vzdelávacou inštitúciou podľa právnych predpisov členského štátu Európskej únie, štátu, ktorý je zmluvnou stranou Dohody o Európskom hospodárskom priestore, a Švajčiarskej konfederácie a štátu, ktorý nie je členským štátom. UKF uznáva len doklady o vysokoškolskom vzdelaní v príslušnom študijnom odbore na účely pokračovania v štúdiu, ak uskutočňuje študijné programy v rovnakých študijných odboroch alebo v príbuzných študijných odboroch, ako sú uvedené na doklade o vzdelaní. UKF neuznáva doklady o dosiahnutom stupni vzdelania, ani doklady o vzdelaní na základe medzinárodných zmlúv. Dokladmi o vzdelaní v príslušnom študijnom odbore, ktoré UKF uznáva na účely pokračovania v štúdiu, sú vysokoškolský diplom, vysvedčenie o štátnych skúškach, dodatok k diplomu, resp. výpis o absolvovaných predmetoch a vykonaných skúškach, vydaný uznanou vysokou školou v inom členskom štáte alebo v treťom štáte. 

	Referencie
	27/2020 Smernica o uznávaní dokladov o vysokoškolskom vzdelaní zo zahraničia

	

	5.g.1 Politiky, štruktúry a procesy vnútorného systému zaručujú, že vysoká škola 
absolventom udeľuje príslušný akademický titul, vydáva diplom a ďalšie doklady 
o získanom vzdelaní, ktoré uvádzajú a charakterizujú získanú kvalifikáciu vrátane 
dosiahnutých výstupov vzdelávania, kontext, úroveň a obsah úspešne zavŕšeného štúdia

	UKF 
	UKF udeľuje absolventom príslušný akademický titul, vydáva diplom a ďalšie doklady o získanom vzdelaní v súlade s § 68 zákona o vysokých školách. Pravidlá vydávania diplomu a ďalších dokladov o získanom vzdelaní upravuje Smernica o vydávaní dokladov o absolvovaní štúdia, diplomov absolventom rigoróznych skúšok a dekrétov o udelení vedecko-pedagogického titulu docent a ich evidencii na UKF. Absolventom študijných programov všetkých troch stupňov vysokoškolského štúdia UKF vydá vysokoškolský diplom, vysvedčenie o štátnej skúške, dodatok k diplomu. Doklady sa vydávajú dvojjazyčne, a to slovensko-         -anglicky. Vysvedčenie o štátnej skúške a dodatok k diplomu sa vydávajú ako prílohy k vysokoškolskému diplomu. Všetky doklady obsahujú podpis dekana príslušnej fakulty, podpis rektora a odtlačok okrúhlej pečiatky UKF. Dodatok k diplomu obsahuje všetky podrobnosti o absolvovanom študijnom programe vrátene výstupov zo vzdelávania, úrovni kvalifikácie, absolvovaných predmetoch a možnostiach uplatnenia absolventa v súlade s vyhláškou o kreditovom systéme štúdia. Vzory dokladov o absolvovaní vysokoškolského štúdia na UKF tvoria prílohy smernice.

	Referencie
	4/2020 Smernica o vydávaní dokladov o absolvovaní štúdia, diplomov absolventom rigoróznych skúšok a dekrétov o udelení vedecko-pedagogického titulu docent a ich evidencii na UKF

Učitelia
	

	6.a.1 Politiky, štruktúry a procesy vnútorného systému zaručujú, že výber vysokoškolských učiteľov je transparentný, objektívny a odborne fundovaný

	UKF 
	Procesy a podmienky výberových konaní na UKF v plnej miere rešpektujú príslušné všeobecne záväzné právne predpisy. Formálne sú procesy výberových konaní ustanovené vnútorným predpisom Zásady výberového konania na obsadzovanie pracovných miest vysokoškolských učiteľov a výskumných pracovníkov, funkcií profesorov a docentov a funkcií vedúcich zamestnancov UKF. Zásady výberového konania stanovujú spôsob výberového konania na obsadzovanie pracovných miest vysokoškolských učiteľov, výskumných pracovníkov a funkcií profesorov a docentov, vedúcich zamestnancov a iných pracovných alebo funkčných miest. 
Výberovým konaním sa overujú schopnosti a odborné znalosti uchádzača, ktoré sú potrebné alebo vhodné vzhľadom na povahu povinností, ktoré má zamestnanec vykonávať na pracovnom mieste alebo vo funkcii. Pri výberovom konaní je UKF povinná dodržiavať zásadu rovnakého zaobchádzania v pracovnoprávnych a obdobných právnych vzťahoch ustanovenú všeobecne záväzným právnym predpisom (antidiskriminačný zákon). Na zabezpečenie výberového konania sa stanovujú výberové komisie univerzity alebo fakúlt. Výberovú komisiu univerzity menuje rektor ako svoj poradný orgán na obsadzovanie pracovných miest vedúcich zamestnancov UKF, vysokoškolských učiteľov a výskumných pracovníkov vrátane funkcií docentov a profesorov zaradených na rektoráte a ostatných celouniverzitných pracoviskách určených v Štatúte UKF a v Organizačnom poriadku UKF. Výberová komisia má päť členov a majú v nej zastúpenie prorektor (predseda komisie), vedúci personálno-právneho oddelenia, rektorom určený zástupca pracoviska, zástupca Akademického senátu UKF a zástupca zamestnancov. Výberovú komisiu fakulty menuje dekan fakulty ako svoj poradný orgán na obsadzovanie pracovných miest vedúcich zamestnancov, vysokoškolských učiteľov a výskumných pracovníkov, ako aj na obsadzovanie funkcií profesorov a docentov, zaradených na fakulte. Výberová komisia má päť členov a majú v nej zastúpenie prodekan (predseda komisie), dvaja vysokoškolskí učitelia zaradení na fakulte, z toho jeden vedúci príslušného pracoviska, alebo v prípade výberového konania na vedúceho príslušného pracoviska dekanom určený zástupca príslušného pracoviska alebo fakulty, zástupca akademického senátu fakulty, zástupca zamestnancov. Na výberovom konaní sa môže zúčastniť rektor alebo rektorom písomne poverený zamestnanec UKF bez práva hlasovať, ktorý sa pred hlasovaním členov komisie nezáväzne môže vyjadrovať k naplneniu predpokladov, kritérií a požiadaviek výberového konania jednotlivými uchádzačmi. Výberové konanie na obsadenie pracovných miest vysokoškolských učiteľov a funkcií profesorov a docentov sa riadi § 77 ods. 1 zákona o vysokých školách. Návrh na vypísanie a podmienky výberového konania schvaľuje dekan na návrh príslušného vedúceho zamestnanca. Výberové konanie organizačne a administratívne zabezpečuje personálno-právne oddelenie Rektorátu UKF. Pracovné zmluvy na miesta vysokoškolských učiteľov a výskumných zamestnancov na celej UKF podpisuje rektor.

	Referencie
	Zásady výberového konania na obsadzovanie pracovných miest 

	

	6.a.2 Politiky, štruktúry a procesy vnútorného systému zaručujú, že výber vysokoškolských 
učiteľov je realizovaný na základe vopred známych požiadaviek a kritérií

	UKF 
	Zásady výberového konania upravujú postupy zverejnenia požiadaviek a kritérií tak, aby boli vopred známe. Výberové konanie vyhlasuje zamestnávateľ najmenej tri týždne pred jeho začatím. Vypísanie a vyhlásenie výberového konania pred jeho zverejnením schvaľuje rektor. Oznam o výberovom konaní UKF zverejňuje na webovom sídle určenom ministerstvom, t. j. www.ukf.sk, konkrétne https: www.ukf.sk/uradna-tabula/vyberove-konania, na úradnej výveske UKF a na úradnej výveske fakulty, ak ide o pracovné miesto alebo funkciu zaradenú na fakulte. 
Zverejnený oznam o výberovom konaní na obsadenie pracovných miest vysokoškolských učiteľov, výskumných pracovníkov a funkcií profesorov a docentov musí obsahovať názov zamestnávateľa vrátane uvedenia sídla zamestnávateľa, pracovné zaradenie (funkcia), ktorá sa obsadzuje výberovým konaním, dĺžka trvania pracovného pomeru a výška pracovného úväzku, neodpustiteľné kvalifikačné požiadavky (vzdelanie), iné kritériá a požiadavky na uchádzačov v súvislosti s výberovým konaním, napr. akademický titul, resp. vedecko-pedagogická hodnosť, preukázanie jazykových znalostí, dĺžka praxe, didaktické kompetencie, aktívne sledovanie stavu výskumu a vývoja vo svojom odbore, preukázanie schopnosti využívať informačné technológie, znalosť práv a povinností vysokoškolských učiteľov a študentov, schopnosť riešiť etické otázky v kontakte so študentmi, schopnosť vzdelávania študentov so špecifickými potrebami, zoznam požadovaných dokladov, ktoré má uchádzač predložiť, dátum a miesto podania žiadosti o účasť na výberovom konaní. Podmienky zverejnené v ozname o výberovom konaní nemožno do ukončenia výberového konania meniť. Výberové konanie sa začína dňom zasadnutia výberovej komisie, na ktorom preskúmava splnenie predpokladov uvedených v ozname o výberovom konaní. Výberová komisia je povinná pozvať uchádzača na pohovor najmenej sedem dní pred uvedením dátumu, miesta a hodiny uskutočnenia výberového konania. Výberové konanie sa uskutočňuje písomnou formou (predložením písomných materiálov) alebo pohovorom alebo písomnou formou a pohovorom. 

	6.a.3 Politiky, štruktúry a procesy vnútorného systému zaručujú, že výber 
vysokoškolských učiteľov je v súlade s poslaním a dlhodobým zámerom 
vysokej školy a so všeobecne záväznými predpismi

	UKF 
	Výber vysokoškolských učiteľov je realizovaný v súlade so zákonom o vysokých školách, v súlade so zákonníkom práce, zákonom o zabezpečovaní kvality vysokoškolského vzdelávania a ďalšími všeobecne záväznými predpismi vzťahujúcimi sa na pracovnoprávne vzťahy verejnej vysokej školy. Výber vysokoškolských učiteľov na UKF upravujú Zásady výberového konania a Príkaz rektora na realizáciu personálnej politiky. 
Obsadzovanie miest vysokoškolských učiteľov sa uskutočňuje v súlade s poslaním a Dlhodobým zámerom UKF, pretože príslušné pracovné miesta sú vždy priradené k študijnému odboru, v ktorom vysoká škola uskutočňuje vzdelávanie. 

	6.b.1 Politiky, štruktúry a procesy vnútorného systému zaručujú, že výber 
vysokoškolských učiteľov je otvorený a umožňuje ich medziinštitucionálnu, 
medzisektorovú a medzinárodnú mobilitu

	UKF 
	Výber vysokoškolských učiteľov na UKF upravujú Zásady výberového konania. Výber vysokoškolských učiteľov na UKF nie je diskriminačný, je otvorený a umožňuje ich medziinštitucionálnu, medzisektorovú a medzinárodnú mobilitu. Vzhľadom na obmedzenia vyplývajúce z vysokoškolskej legislatívy a možností finančného ohodnotenia učiteľov UKF neregistruje zvýšený záujem uchádzačov z iných sektorov ani zo zahraničia. Pri prijímaní 	hosťujúcich profesorov sa neuplatňuje obsadzovanie pracovných miest výberovým konaním. Návrhy rektora na obsadzovanie funkcií hosťujúcich profesorov schvaľuje podľa Štatútu UKF Vedecká rada UKF, ak ide o obsadzovanie funkcií hosťujúcich profesorov na fakulte, robí tak na návrh vedeckej rady fakulty podľa § 79 zákona o vysokých školách. Pozície zahraničných lektorov sú ovplyvnené rozhodnutiami ministerstva. 
Súčasťou kritérií pre habilitačné a inauguračné konanie je pedagogická činnosť na UKF (docent – 1 rok, profesor – 2 roky), čo podporuje najmä medziinštitucionálnu a medzisektorovú mobilitu v prípade uchádzačov mimo UKF. Uvedená forma mobility existuje predovšetkým v podobe pracovných pomerov na čiastočný úväzok, napr. pracovníkov ústavov SAV, rezortných ústavov a umeleckých inštitúcií v nitrianskom regióne.

	6.c.1 Politiky, štruktúry a procesy vnútorného systému zaručujú, že vysoká škola 
sa systematicky uisťuje, že na zabezpečenie študijných programov má učiteľov, ktorých kvalifikácia, úroveň tvorivých činností umožňujú dosahovať výstupy vzdelávania

	UKF 
	Základným predpokladom dosahovania výstupov vzdelávania je obsadzovanie miest vysokoškolských učiteľov v súlade so Zásadami výberového konania. Nástrojom na overovanie úrovne kvalifikačných predpokladov a tvorivých činností učiteľa univerzity je vedecko/umelecko-pedagogická charakteristika osoby, ktorú vypĺňa a pravidelne aktualizuje učiteľ v súlade s čl. 7 Metodiky tvorby študijných programov na UKF. 
Evidenciu tvorivej činnosti, ktorá je predpokladom pravidelného overovania úrovne tvorivých činností učiteľov UKF, upravuje Smernica o bibliografickej registrácii publikačnej činnosti a umeleckej činnosti a ohlasov na UKF. Evidencia publikačnej činnosti na UKF sa realizuje prostredníctvom knižničného informačného systému, na evidenciu projektovej činnosti slúži modul registrácie projektov v Portáli UKF – Projekty.
Pravidelné systematické hodnotenie úrovne tvorivých činností je definované aj v Dlhodobom zámere UKF a uskutočňuje sa predovšetkým formou správ o výskumnej, umeleckej a ďalšej tvorivej činnosti. Prioritne sa zameriava na úspešnosť publikovania v indexovaných periodikách a indexovaných monografiách, pričom ako indikátor kvality publikácií autorov sa zohľadňujú kvartily časopisov, citačný ohlas, H-index, a to predovšetkým pri garantoch študijných programov a školiteľoch doktorandského štúdia v závislosti od štandardov v jednotlivých vedných oblastiach. Ďalším dôležitým indikátorom sú finančné prostriedky získané na výskumné projekty, s dôrazom na projekty riešené v rámci medzinárodnej spolupráce, a finančné prostriedky získané výskumom, vývojom alebo inými tvorivými činnosťami na objednávku praxe. Uvedené systematické monitorovanie výsledkov tvorivých činností (okrem vzdelávacích) je aj podmienkou výkonového modelu delenia finančných prostriedkov na súčasti univerzity.
Hodnotenie úrovne tvorivej činnosti učiteľov študijného programu je neoddeliteľnou súčasťou periodického hodnotenia študijného programu. Úroveň výstupov tvorivej činnosti osôb zabezpečujúcich študijný program je vyhodnocovaná podľa Metodiky na vyhodnocovanie štandardov pre vnútorný systém SAA v intervale vymedzenom spravidla štandardnou dĺžkou štúdia v študijnom programe. 
Motivácia učiteľov na orientáciu tvorivých činností, ktorých úroveň dosahuje medzinárodne uznanú úroveň je vo vnútornom systéme zabezpečená udeľovaním Ceny rektora za mimoriadne výsledky vo vedeckej, umeleckej a ďalšej tvorivej činnosti spojenej s finančnou odmenou a odstraňovanie bariér prístupu na medzinárodné fóra na úrovni fakúlt (úhrada poplatkov za publikovanie, podpora aktívnej účasti na medzinárodných konferenciách). 
UKF identifikuje výskumné kolektívy, tzv. najvýznamnejšie výskumné tímy s medzinárodne akceptovanými výsledkami, a ich výsledky sú verejne prezentované na webovom s v slovenskom i anglickom jazyku. 
UKF sa uisťuje a zverejňuje informácie o úrovni tvorivých výstupov učiteľov prostredníctvom ID autorov (ORCID ID, WOS Researcher ID, SCOPUS Author ID), ktoré zverejňuje na webovom sídle UKF v časti „adresár osôb“. ID autora umožňuje okamžité získanie informácií o publikáciách konkrétneho zamestnanca evidovaných v indexovaných databázach WOS a Scopus. 

31/2015 Smernica o bibliografickej registrácii publikačnej a umeleckej činnosti a ohlasov na UKF
Smernica č. 31/2021: Metodika tvorby študijných programov na UKF
Knižničný informačný systém 
Portál UKF
Dlhodobý zámer UKF
Správy o výskumnej, umeleckej a ďalšej tvorivej činnosti UKF
18/2019 Smernica: Cena rektora za mimoriadne výsledky vo vedeckej, umeleckej a ďalšej tvorivej činnosti 
Adresár osôb
Najvýznamnejšie výskumné tímy UKF 
Metodika rozpisu dotácie zo štátneho rozpočtu UKF 

	

	6.c.2 Politiky, štruktúry a procesy vnútorného systému zaručujú, že vysoká škola sa systematicky uisťuje, že na zabezpečenie študijných programov má učiteľov, ktorých praktické skúsenosti a prenositeľné spôsobilosti umožňujú dosahovať výstupy vzdelávania

	UKF 
	Základným predpokladom dosahovania výstupov vzdelávania je obsadzovanie miest vysokoškolských učiteľov v súlade so Zásadami výberového konania. Požiadavky na obsadenie miesta vysokoškolského učiteľa, ktoré sú zverejňované, obsahujú okrem kvalifikačných predpokladov a osobitných kvalifikačných predpokladov na vykonávanie funkcie podľa osobitného predpisu (vzdelanie) aj iné kritériá a požiadavky v súvislosti s obsadzovanou funkciou (napr. akademický, resp. vedecko-pedagogický titul, jazykové znalosti, dĺžka praxe), na základe ktorých sú pri výberovom konaní skúsenosti a prenositeľné spôsobilosti identifikované a hodnotené. Nástrojom priebežného overovania úrovne kvalifikačných predpokladov a ďalších predpokladov na dosahovanie výstupov vzdelávania a úrovne tvorivých činností učiteľa univerzity je vedecko/umelecko--pedagogická charakteristika osoby, ktorú vypĺňa a pravidelne aktualizuje učiteľ v súlade s čl. 7 Metodiky tvorby študijných programov na UKF. Vedomosti, praktické skúsenosti a prenositeľné spôsobilosti učiteľov sú na UKF vnímané ako vedomostný potenciál univerzity, ktorý je využívaný na podporu rastu hospodárstva a rozvoja spoločenského a kultúrneho života Nitrianskeho kraja a širšieho regiónu a špecifická služba univerzity svojmu okoliu, ktorú môže s využitím svojho špecifického know-how univerzita poskytnúť. Systém väzieb na externé inštitúcie – univerzity, výskumné ústavy, inštitúcie štátnej správy a samosprávy, firmy a ďalšie organizácie, spolupráca na spoločných aktivitách a projektoch je predpokladom skvalitňovania nielen vedeckovýskumnej práce, ale má priamy dosah aj na kvalitu vzdelávacieho procesu. UKF preto podporuje pôsobenie zamestnancov v odborných komisiách a pracovných skupinách zriadených trvalo alebo dočasne na riešenie otázok hospodárskeho a spoločenského rozvoja. Spolupráca s praxou sa pravidelne monitoruje a vyhodnocuje v rámci správ o výskumnej, umeleckej a ďalšej tvorivej činnosti UKF.

	6.c.3 Politiky, štruktúry a procesy vnútorného systému zaručujú, že vysoká škola 
sa systematicky uisťuje, že na zabezpečenie študijných programov má učiteľov, 
ktorých pedagogické zručnosti umožňujú dosahovať výstupy vzdelávania

	UKF 
	Základným predpokladom dosahovania výstupov vzdelávania je obsadzovanie miest vysokoškolských učiteľov v súlade so Zásadami výberového konania a výber vhodných učiteľov pre zabezpečovanie študijných predmetov podľa Metodiky tvorby študijných programov na UKF. Odborná kvalifikácia učiteľa zabezpečujúceho predmety programu je minimálne o stupeň vyššia než kvalifikácia dosahovaná jeho ukončením. Výnimkou je pôsobenie lektora cudzieho jazyka, alebo odborníka z praxe, pričom učiteľ programu má primerané odborné kompetencie, pedagogické zručnosti a prenositeľné spôsobilosti, ktoré mu umožňujú dosahovať výstupy vzdelávania, má primerané jazykové zručnosti zodpovedajúce jazyku uskutočňovania študijného programu. Učiteľ programu má vytvorenú v Akademickom informačnom systéme vedecko/umelecko-pedagogickú charakteristiku v štruktúre a jazyku formulára, jeho pracovná kapacita, zahŕňajúca vyučovacie, konzultačné, výskumné, tvorivé a ďalšie pracovné činnosti učiteľa, zodpovedá štandardnej záťaži podľa veľkosti pracovného úväzku. Pre každý študijný predmet sú určení učitelia, ktorí vyučujú a hodnotia výstupy vzdelávania, pričom počet učiteľov je primeraný počtu študentov študijného programu v príslušnom ročníku a personálnej náročnosti vzdelávacích činností predmetu, pre hodnotenie výsledkov vzdelávania v predmete je podľa možnosti určených viacero učiteľov. Garant štúdia má dekanom fakulty vymedzené kompetencie tak, aby v spolupráci so štruktúrami príslušnej fakulty zabezpečoval kvalitu obsahovej a metodickej stránky študijného programu, kvalitu jeho uskutočňovania a rozvíjania a zabezpečoval pravidelné hodnotenie jeho kvality. Hodnotenie personálneho zabezpečenia je neoddeliteľnou súčasťou periodického hodnotenia študijného programu. Spätnú väzbu o úrovni pedagogických zručností učiteľov získava univerzita prostredníctvom hodnotenia zo strany študentov. Podľa Smernice Zásady hodnotenia vzdelávania a učiteľov študentmi univerzity sa formou dotazníkového prieskumu študenti vyjadrujú k úrovni odborných a didaktických kompetencií učiteľa predmetu na základe škály. 
Univerzita kladie dôraz na zvyšovanie úrovne pedagogických zručností učiteľov vrátane digitálnych kompetencií vo vzdelávacom procese prostredníctvom školení, programov a kurzov ďalšieho vzdelávania. V kontexte vytvárania príležitostí k rozvoju a rozšíreniu odborných a pedagogických zručností vyučujúcich monitoruje univerzita zapojenie zamestnancov do programov a kurzov ďalšieho vzdelávania organizovaných priamo univerzitou, ako aj externými vzdelávacími inštitúciami. Ukazovateľ je vyhodnocovaný v ročnom intervale v Správe o vzdelávacej činnosti UKF. Za významný nástroj zvyšovania didaktických a odborných kompetencií sú na univerzite považované sebareflexívne kompetencie pedagóga, preto je súčasťou systému hodnotenia kvality pedagogických zamestnancov monitorovanie spôsobov prijímania spätnej väzby vyučujúcimi k ich pedagogickému výkonu. Nástrojmi sebahodnotenia vyučujúcich (ich vedomosti, zručnosti, kompetencie, efektívnosť využívaných metód výučby) sú dotazníkové prieskumy hodnotenia vyučujúcich študentmi, anketové prieskumy realizované samotnými vyučujúcimi na konci prednáškového obdobia za účelom poskytnutia spätnej väzby ku kvalite výučby a reflexií študentov, evaluačné dotazníky a semiprojektívne techniky po ukončení semestra alebo tematického vzdelávacieho celku, osobné SWOT analýzy vyučujúcich a pod. Vedúci pracovníci štandardne poskytujú vyučujúcim spätnú väzbu k ich pedagogickému výkonu v individuálnom rozhovore tvárou v tvár, a to na základe vyhodnotených spätno-väzobných dotazníkov študentov k procesu vzdelávania. V prípade problémových situácií je osobné poskytnutie spätnej väzby realizované bezprostredne z pozície priameho nadriadeného. Výsledkom je spravidla korekcia správania vyučujúceho v procese vzdelávania. Každý hodnotený pedagóg má prístup k vlastnému hodnoteniu prostredníctvom Akademického informačného systému UKF.

	6.c.4 Politiky, štruktúry a procesy vnútorného systému zaručujú, že vysoká škola 
sa systematicky uisťuje, že rozvrhnutie pracovnej záťaže učiteľov a ich pracovná kapacita umožňuje zabezpečenie študijných programov a zodpovedá počtu študentov

	UKF 
	Podľa § 74 zákona o vysokých školách a Pracovného poriadku UKF vysokoškolský učiteľ, výskumný pracovník a umelecký pracovník môže mať najviac tri pracovné pomery s vysokými školami sídliacimi na území Slovenskej republiky alebo pôsobiacimi na území Slovenskej republiky, uzavreté na výkon práce vysokoškolského učiteľa, výskumného pracovníka a umeleckého pracovníka, pričom najviac v jednom z nich môže vykonávať prácu v ustanovenom týždennom pracovnom čase. Ustanovený týždenný pracovný čas zamestnancov UKF je 37,5 hodiny. Pracovný čas zamestnancov zamestnaných na ustanovený týždenný pracovný čas je rovnomerne rozvrhnutý na 5 pracovných dní v týždni, t. j. na pondelok až piatok. Priemerný týždenný pracovný čas zamestnanca vrátane práce nadčas nesmie prekročiť 48 hodín. Rozvrhnutie pracovného času, jeho začiatok a koniec je stanovený po prerokovaní so ZO OZ PŠaV pri UKF ako pružný pracovný týždeň, pri ktorom si zamestnanec sám volí začiatok a koniec pracovných zmien a súčasne je povinný v príslušnom týždni odpracovať celý ustanovený týždenný pracovný čas , t. j. 37,5 hodiny. Zamestnanec je povinný v každom kalendárnom mesiaci odpracovať pre UKF celý rozsah pracovného fondu zamestnanca, ktorý sa vypočíta ako súčin počtu pracovných dní a 7,5 hod. Práca nadčas nesmie presiahnuť v priemere 8 hodín týždenne v období najviac štyroch mesiacov po sebe nasledujúcich. Dĺžka pracovnej zmeny podľa odseku 6 je najviac 12 hodín. Základný pracovný čas je 6 hodín, t. j. tvorí 80 % denného pracovného času zamestnanca a voliteľný pracovný čas je 1,5 hodiny, t. j. tvorí 20 % denného pracovného času zamestnanca. Do základného pracovného času vysokoškolských učiteľov a výskumných pracovníkov sa počas vyučovacieho obdobia (vyučovacej časti semestra) zarátavajú aj vyučovacie povinnosti podľa určeného rozvrhu. Pokiaľ takáto vyučovacia povinnosť zamestnanca presahuje základný pracovný čas, zamestnanec si môže po dohode s bezprostredne nadriadeným zamestnancom upraviť začiatok alebo koniec základného pracovného času v tom dni, v ktorom plní takto určenú povinnosť alebo v inom dni v danom týždni tak, aby celkový rozsah voliteľného pracovného času počas týždňa ostal pre zamestnanca nedotknutý. Evidenciu pracovného času (príchod, odchod, prerušenie pracovného času, práce nadčas, nočnej práce, neaktívnej časti pracovnej pohotovosti zamestnanca na pracovisku) sa na UKF zabezpečuje v elektronickom dochádzkovom informačnom systéme UKF tak, aby bol zaznamenaný začiatok a koniec časového úseku, v ktorom zamestnanec vykonával prácu, alebo mal nariadenú, alebo dohodnutú pracovnú pohotovosť pre UKF. Pracovná záťaž učiteľov pri zabezpečovaní študijných programov je evidovaná prostredníctvom rozvrhu hodín v Akademickom informačnom systéme UKF. Pracovná záťaž pri zabezpečovaní študijných programov zahŕňa spravidla vyučovanie študijných predmetov a hodnotenie výstupov zo vzdelávania, konzultačné činnosti poskytované vo vymedzených „konzultačných hodinách“ a ďalšie činnosti. Nástrojom na overovanie pracovnej záťaže pri zabezpečovaní študijných programov je vedecko/umelecko-pedagogická charakteristika osoby, časť V., ktorú si vytvára a pravidelne aktualizuje učiteľ v Akademického informačného systému UKF v súlade so zabezpečovanými študijnými programami a evidovanou pracovnou záťažou na programe v rozvrhu hodín. 
Hodnotenie pomeru počtu učiteľov programu vo vzťahu k počtu študentov študijného programu je neoddeliteľnou súčasťou periodického hodnotenia študijného programu. Univerzita sleduje a pravidelne raz ročne vyhodnocuje pomer fyzického počtu školiteľov záverečných prác a počtu záverečných prác v akademickom roku v jednotlivých stupňoch vzdelávania na jednotlivých fakultách a celkovo na UKF, čím identifikuje priemerný počet prác na jedného školiteľa. Ukazovateľ je vyhodnocovaný v Správe o vzdelávacej činnosti UKF.

	Referencie
	Pracovný poriadok UKF
13/2010 Príkaz rektora o evidencii dochádzky zamestnancov UKF
Príkaz rektora č. 13/2007 o používaní elektronického dochádzkového systému

	6.d.1 Politiky, štruktúry a procesy vnútorného systému zaručujú, že prepojenie 
vzdelávania s tvorivými činnosťami učiteľov sa posilňuje, pričom zameranie a úroveň výsledkov 
tvorivých činností zodpovedá úrovni kvalifikačného rámca, na ktorej 
sa vzdelávanie poskytuje, a zodpovedá výstupom vzdelávania

	UKF 
	Politiky, štruktúry a procesy vnútorného systému UKF zaručujú, že prepojenie vzdelávania s tvorivými činnosťami učiteľov sa posilňuje, pričom zameranie a úroveň výsledkov tvorivých činností zodpovedá úrovni kvalifikačného rámca, na ktorej sa vzdelávanie poskytuje, a zodpovedá výstupom vzdelávania.
Požiadavka prepojenia vzdelávania s tvorivými činnosťami učiteľov na zodpovedajúcej úrovni a jej posilňovanie je zabezpečené čl. 5, 6, 7 Metodiky tvorby študijných programov na UKF. Učiteľ programu, ktorý je školiteľom záverečných prác, vykonáva aktívnu tvorivú činnosť alebo praktickú činnosť na úrovni zodpovedajúcej stupňu študijného programu v problematike odborného a tematického zamerania vedených prác. Školiteľom dizertačných prác je osoba vo funkcii profesora alebo vo funkcii docenta alebo výskumný pracovník s priznaným kvalifikačným stupňom I. alebo IIa. alebo významný odborník z praxe minimálne s akademickým titulom PhD., resp. CSc. Mimoriadny dôraz kladie UKF na učiteľov zabezpečujúcich profilové predmety študijných programov a školiteľov doktorandského štúdia, ktorí sú vyberaní tak, aby výsledky ich tvorivých činností boli medzinárodne akceptované a nadpriemerné. 
Monitorovanie kvality doktorandského štúdia majú v kompetencii odborové komisie zložené zo zamestnancov UKF a externých členov z výskumných a vzdelávacích inštitúcií. Školitelia doktorandského štúdia a členovia odborových komisií sú schvaľovaní vo vedeckých radách fakúlt. Témy dizertačných prác vrátane oponentov a členov komisie pre obhajoby dizertačných prác sú schvaľované v odborových komisiách. V rámci prijímacieho konania sú spravidla akceptované témy školiteľov, ktorí deklarujú finančné krytie experimentálnych – výskumných častí štúdia reálnymi projektami. Na fakultách sa uplatňuje systém ročných hodnotení doktorandov, kde sa monitorujú a vyhodnocujú výsledky vo vzdelávacej, ale najmä vedeckej časti. Výsledky vedeckej práce pod vedením školiteľa prezentujú obhájené záverečné práce najmä doktorandského a magisterského stupňa. 

	Referencie
	Správy o výskumnej, umeleckej a ďalšej tvorivej činnosti UKF
Správa o vzdelávacej činnosti na UKF

	

	6.e.1 Politiky, štruktúry a procesy vnútorného systému zaručujú, že učitelia rozvíjajú svoje 
odborné, jazykové, pedagogické, digitálne zručnosti a prenositeľné spôsobilosti

	UKF 
	Požiadavka rozvíjania odborných, jazykových, pedagogických, digitálnych zručností a prenositeľných spôsobilostí je podporená nástrojmi Dlhodobého zámeru UKF v oblasti efektívneho a udržateľného fungovania univerzity pri rešpektovaní oprávnených osobitostí akademického prostredia a zabezpečená čl. 8 Pracovného poriadku UKF a čl. 7 Metodiky tvorby študijných programov na UKF. Nástrojom hodnotenia je tvorba vedecko/umelecko-pedagogickej charakteristiky učiteľa. Účasť na vzdelávacích aktivitách je administratívne podporená Smernicou o cestovných náhradách zamestnancov UKF a financovaní výdavkov spojených s pobytom zahraničných hostí na UKF. Podpora ďalšieho vzdelávania v rámci ponuky vzdelávania na UKF je vymedzená Smernicou o ďalšom vzdelávaní. Univerzita podporuje rozvoj uvedených zručností aj prostredníctvom organizovania školení a kurzov v rámci projektov EŠIF, kde využíva okrem iných aj služby pracovníkov Centra informačných a komunikačných technológií a Univerzitnej knižnice. Univerzita monitoruje zapojenie zamestnancov do programov a kurzov ďalšieho vzdelávania organizovaných priamo univerzitou, ako aj externými vzdelávacími inštitúciami. Ukazovateľ je vyhodnocovaný v ročnom intervale v Správe o vzdelávacej činnosti UKF. Súčasti UKF si môžu vytvárať nadväznú politiku upravujúcu požiadavky na rozvoj odborných, jazykových, pedagogických, digitálnych zručností a prenositeľných spôsobilostí učiteľov v nadväznosti na špecifiká študijných programov. 

	Referencie
	Dlhodobý zámer UKF 
Pracovný poriadok UKF
Smernica č. 31/2021: Metodika tvorby študijných programov na UKF
8/2018 Smernica: Zásady hodnotenia vzdelávania a učiteľov študentmi univerzity
Štrukturálne fondy EÚ
Správa o vzdelávacej činnosti na UKF
Služby Univerzitnej knižnice UKF

	

	6.f.1 Politiky, štruktúry a procesy vnútorného systému zaručujú, že priraďovanie učiteľov 
na zabezpečovanie študijných programov a vzdelávacích činností, vyučovanie jednotlivých študijných predmetov a vedenie záverečných a rigoróznych prác je transparentné 
a zaručuje takú úroveň kvalifikácie, spôsobilostí, praktických skúseností, zamerania 
a výsledkov tvorivých činností, ktoré zodpovedá stupňu a výstupom vzdelávania

	UKF 
	Požiadavka primeraného priraďovania učiteľov na zabezpečenie študijných programov, vzdelávacích činností a vedenie záverečných prác je zabezpečená čl. 5, 6, 7 Metodiky tvorby študijných programov na UKF a čl. 3 Smernice o záverečných, rigoróznych a habilitačných prácach.
Pre každý študijný predmet študijného programu sú určení učitelia, ktorí vyučujú a hodnotia výstupy vzdelávania, pričom počet učiteľov je primeraný počtu študentov študijného programu v príslušnom ročníku a personálnej náročnosti vzdelávacích činností predmetu, pre hodnotenie výsledkov vzdelávania v predmete je podľa možnosti určených viacero učiteľov.
Garant štúdia je akademický pracovník univerzity, ktorý nesie hlavnú zodpovednosť za uskutočňovanie, rozvoj a zabezpečovanie kvality študijného programu alebo jeho ucelenej časti v príslušnom študijnom odbore a svojou odbornosťou a úrovňou tvorivej činnosti garantuje jeho kvalitu. Garant plní kritériá na obsadenie funkčného miesta a v čase podania žiadosti pôsobí vo funkcii profesora v príslušnom študijnom odbore na ustanovený týždenný pracovný čas; ak ide o bakalársky študijný program, pôsobí vo funkcii profesora alebo vo funkcii docenta v príslušnom študijnom odbore na ustanovený týždenný pracovný čas. Úroveň tvorivej činnosti garanta, preukazovaná prostredníctvom 5 najvýznamnejších tvorivých výstupov v študijnom odbore, z ktorých min. 2 sú za posledných 6 rokov aspoň na významnej medzinárodnej úrovni, ak ide o študijný program tretieho stupňa; aspoň na medzinárodne uznávanej úrovni, ak ide o študijný program druhého stupňa alebo študijný program spájajúci prvý a druhý stupeň; aspoň na národne uznávanej úrovni, ak ide o študijný program prvého stupňa. Garant štúdia má dekanom fakulty vymedzené kompetencie tak, aby v spolupráci so štruktúrami príslušnej fakulty zabezpečoval kvalitu obsahovej a metodickej stránky študijného programu, kvalitu jeho uskutočňovania a rozvíjania a zabezpečoval pravidelné hodnotenie jeho kvality.
Osoba zabezpečujúca profilové predmety študijného programu plní kritériá na obsadenie funkčného miesta a pôsobí štandardne vo funkcii profesora alebo docenta v príslušnom študijnom odbore alebo súvisiacom odbore na ustanovený týždenný pracovný čas alebo je v prípade profesijne orientovaného študijného programu skúseným odborníkom z príslušného odvetvia hospodárstva alebo spoločenskej praxe a pôsobí na UKF na ustanovený týždenný pracovný čas alebo kratší pracovný čas. Vekový priemer osôb zabezpečujúcich profilové predmety študijného programu zodpovedá udržateľnosti študijného programu. Osoba zabezpečujúca študijné predmety a vedenie záverečných prác programu plní minimálne tieto kritériá: odborná kvalifikácia učiteľa zabezpečujúceho predmety programu je minimálne o stupeň vyššia než kvalifikácia dosahovaná jeho ukončením. Výnimkou je pôsobenie lektora cudzieho jazyka, doktoranda alebo odborníka z praxe; má primerané odborné kompetencie, pedagogické zručnosti a prenositeľné spôsobilosti, ktoré mu umožňujú dosahovať výstupy vzdelávania; má primerané jazykové zručnosti zodpovedajúce jazyku uskutočňovania študijného programu. Učiteľ programu, ktorý je školiteľom záverečných prác, vykonáva aktívnu tvorivú činnosť alebo praktickú činnosť na úrovni zodpovedajúcej stupňu študijného programu v problematike odborného a tematického zamerania vedených prác. Školiteľom dizertačných prác je osoba vo funkcii profesora alebo vo funkcii docenta alebo výskumný pracovník s priznaným kvalifikačným stupňom I. alebo II. alebo významný odborník z praxe minimálne s akademickým titulom PhD., resp. CSc. Školiteľov bakalárskych a diplomových prác schvaľuje spolu so zadaním záverečnej práce vedúci školiaceho pracoviska. Školiteľov dizertačných prác schvaľuje odborová komisia študijného programu. Za zostavenie a zverejnenie rozvrhov vyučovania podľa harmonogramu UKF na príslušný akademický rok zodpovedá dekan fakulty. Súčasti UKF môžu vytvárať nadväznú politiku upravujúcu priraďovanie učiteľov na zabezpečenie študijných programov, vzdelávacích činností a vedenie záverečných prác. 

	Referencie
	Smernica č. 31/2021: Metodika tvorby študijných programov na UKF
13/2020 Smernica o záverečných, rigoróznych a habilitačných prácach
Študijný poriadok UKF

	

	6.f.2 Profilové študijné predmety štandardne zabezpečujú vysokoškolskí učitelia 
vo funkcii profesora alebo vo funkcii docenta, ktorí pôsobia na vysokej škole 
na ustanovený týždenný pracovný čas

	UKF 
	Osoba zabezpečujúca profilové predmety študijného programu, v súlade s čl. 7 Metodiky tvorby študijných programov na UKF, plní kritériá na obsadenie funkčného miesta a pôsobí štandardne vo funkcii profesora alebo docenta v príslušnom študijnom odbore alebo súvisiacom odbore na ustanovený týždenný pracovný čas alebo je v prípade profesijne orientovaného študijného programu skúseným odborníkom z príslušného odvetvia hospodárstva alebo spoločenskej praxe a pôsobí na UKF na ustanovený týždenný pracovný čas alebo kratší pracovný čas. Vekový priemer osôb zabezpečujúcich profilové predmety študijného programu zodpovedá udržateľnosti študijného programu. 
Osoba zabezpečujúca študijný predmet je priradená k rozvrhovej akcii študijného predmetu v Akademickom informačnom systéme UKF. Za zostavenie a zverejnenie rozvrhov vyučovania podľa harmonogramu UKF na príslušný akademický rok zodpovedá dekan fakulty. Súčasti UKF môžu vytvárať nadväznú politiku upravujúcu priraďovanie učiteľov na zabezpečenie študijných programov a vzdelávacích činností.

	Referencie
	Smernica č. 31/2021: Metodika tvorby študijných programov na UKF

	6.f.3 V študijných programoch s orientáciou na profesijné vzdelávanie sú zabezpečované 
aj vysokoškolskými učiteľmi, ktorí sú skúsenými odborníkmi z príslušného odvetvia 
hospodárstva alebo spoločenskej praxe a ktorí pôsobia na vysokej škole na 
ustanovený týždenný pracovný čas alebo kratší pracovný čas

	UKF 
	Požiadavka primeraného personálneho zabezpečenia profilových študijných predmetov aj v programoch s orientáciou na profesijné vzdelávanie je zabezpečená čl. 5, 7 Metodiky tvorby študijných programov na UKF.
Pri tvorbe profesijných študijných programov sú zohľadňované požiadavky trhu práce na regionálnej a národnej úrovni. Štúdium sa realizuje v rámci zmluvne záväzných partnerstiev so spolupracujúcimi organizáciami. Súčasťou výučby sú odborné praxe, prostredníctvom ktorých si študent osvojí pracovné postupy typické pre príslušnú úroveň kvalifikácie a nadobúda vedomosti, zručnosti a kompetentnosti relevantné pre výkon príslušných profesií. 
Osoba zodpovedná za uskutočňovanie, rozvoj a zabezpečenie kvality študijného programu a spravidla aj ďalšie osoby zabezpečujúce vybrané profilové študijné predmety sú zabezpečované pedagógmi a odborníkmi z praxe. Pri zdravotníckych študijných programoch sú to odborníci z oblasti medicíny, ošetrovateľstva a urgentnej zdravotnej starostlivosti, ktorí sú zamestnaní vo funkcii docentov a profesorov na ustanovený týždenný pracovný čas. Predmety teoretickej výučby – medicínskych predmetov sú garantované prednostami kliník a primármi oddelení podľa príslušnej špecializácie, ktorí sú zamestnaní na ustanovený týždenný pracovný čas alebo kratší pracovný čas. Pracovníci fakultnej nemocnice sa podieľajú aj na praktickej výučbe (klinické cvičenia, súvislá odborná prax, letná prax). Školiteľmi a oponentami záverečných prác sú vysokoškolskí učitelia vo funkcii profesor, docent, odborný asistent a odborníci z praxe s druhým stupňom vysokoškolského vzdelávania s náležitou špecializáciou, zamestnaní na ustanovený týždenný pracovný čas alebo kratší pracovný čas. 

	Referencie
	Smernica č. 31/2021: Metodika tvorby študijných programov na UKF
Zazmluvnené zdravotnícke zariadenia: Fakultná nemocnica Nitra, Kardiocentrum Nitra, Univerzitná nemocnica Martin, Fakultná nemocnica Trenčín, Fakultná nemocnica Banská Bystrica, NÚSCH, a.s., DKC Bratislava, Záchranná zdravotná služba Bratislava, ZaMED s.r.o. Komárno, RZP, a.s., Trenčín, LSE, spol sr.o., Limbach, Operačné stredisko ZZS Bratislava
Správy o vzdelávacej činnosti na UKF
Výročné správy o činnosti UKF 

	

	6.g.1 Politiky, štruktúry a procesy vnútorného systému zaručujú, že odborná kvalifikácia učiteľov zabezpečujúcich študijný program je vyššia než kvalifikácia dosahovaná ukončením študijného programu, od tejto požiadavky je možné upustiť v odôvodnených prípadoch

	UKF 
	Požiadavku na odbornú kvalifikáciu učiteľov študijného programu vymedzuje čl. 7 Smernice Metodika tvorby študijných programov na UKF. Odborná kvalifikácia učiteľa zabezpečujúceho predmety programu je minimálne o stupeň vyššia než kvalifikácia dosahovaná jeho ukončením. Výnimkou je pôsobenie lektora cudzieho jazyka, alebo odborníka z praxe. Učiteľ programu má primerané odborné kompetencie, pedagogické zručnosti a prenositeľné spôsobilosti, ktoré mu umožňujú dosahovať výstupy vzdelávania a učiteľ programu má primerané jazykové zručnosti zodpovedajúce jazyku uskutočňovania študijného programu. Vzdelávanie na prvom a druhom stupni vysokoškolského vzdelávania je s výnimkou lektorov a doktorandov na UKF zabezpečované učiteľmi so vzdelaním tretieho stupňa. V doktorandských študijných programoch pôsobia ako učitelia programu výlučne docenti a profesori, resp. vedeckí pracovníci s priznaným kvalifikačným stupňom I a IIa, vedúci vedeckí pracovníci alebo významní odborníci z praxe minimálne s akademickým titulom PhD. 

	Referencie
	Smernica č. 31/2021: Metodika tvorby študijných programov na UKF
Študijný poriadok UKF

	

	6.h.1 Politiky, štruktúry a procesy vnútorného systému zaručujú, že rozvrhnutie pracovnej záťaže vysokoškolských učiteľov umožňuje zabezpečenie a rozvoj kvality študijných programov zabezpečenie výučby a ďalších súvisiacich vzdelávacích činností, zabezpečenie hodnotenia študentov, vedenie a hodnotenie záverečných prác, účasť na tvorivých činnostiach a iných aktivitách súvisiacich s ich profesijným rozvojom a napĺňaním poslania vysokej školy v rozsahu a proporciách, ktoré zodpovedajú fondu pracovného času vo väzbe na veľkosť ich pracovného úväzku a na povahu nimi zastávanej pracovnej pozície

	UKF 
	Rozvrhnutie pracovnej záťaže vysokoškolských učiteľov je štandardne vymedzené v pracovnej zmluve a vychádza z Pracovného poriadku UKF, Kolektívnej zmluvy, zákona o vysokých školách a katalógu pracovných činností a zabezpečené je Príkazom rektora o evidencii dochádzky. 
Podľa § 74 zákona o vysokých školách a Pracovného poriadku UKF vysokoškolský učiteľ, výskumný pracovník a umelecký pracovník môže mať najviac tri pracovné pomery s vysokými školami sídliacimi na území Slovenskej republiky alebo pôsobiacimi na území Slovenskej republiky, uzavreté na výkon práce vysokoškolského učiteľa, výskumného pracovníka a umeleckého pracovníka, pričom najviac v jednom z nich môže vykonávať prácu v ustanovenom týždennom pracovnom čase. Ustanovený týždenný pracovný čas zamestnancov UKF je 37,5 hodiny. Pracovný čas zamestnancov zamestnaných na ustanovený týždenný pracovný čas je rovnomerne rozvrhnutý na 5 pracovných dní v týždni, t. j. na pondelok až piatok. Priemerný týždenný pracovný čas zamestnanca vrátane práce nadčas nesmie prekročiť 48 hodín. Rozvrhnutie pracovného času, jeho začiatok a koniec je stanovený po prerokovaní so ZO OZ PŠaV pri UKF ako pružný pracovný týždeň, pri ktorom si zamestnanec sám volí začiatok a koniec pracovných zmien a súčasne je povinný v príslušnom týždni odpracovať celý ustanovený týždenný pracovný čas , t. j. 37,5 hodiny. Zamestnanec je povinný v každom kalendárnom mesiaci odpracovať pre UKF celý rozsah pracovného fondu zamestnanca, ktorý sa vypočíta ako súčin počtu pracovných dní a 7,5 hod. Práca nadčas nesmie presiahnuť v priemere 8 hodín týždenne v období najviac štyroch mesiacov po sebe nasledujúcich. Dĺžka pracovnej zmeny podľa odseku 6 je najviac 12 hodín. Základný pracovný čas je 6 hodín, t. j. tvorí 80 % denného pracovného času zamestnanca a voliteľný pracovný čas je 1,5 hodiny, t. j. tvorí 20 % denného pracovného času zamestnanca. Rozsah pracovného úväzku a obsah pracovných činností učiteľa vymedzuje pracovná zmluva. Rozsah vyučovacích činností učiteľa v príslušnom období akademického roka je zaznamenaný v rozvrhu hodín v Akademickom informačnom systéme UKF a vo vedecko/umelecko-pedagogickej charakteristike osoby, ktorú vypĺňa a pravidelne aktualizuje učiteľ v súlade s čl. 7 Metodiky tvorby študijných programov na UKF.
Nástrojom na systematické plánovanie personálnych kapacít pre plnenie tohto kritéria je Systemizácia funkčných a pracovných miest zamestnancov fakúlt, ktorá je predmetom schvaľovania akademickými senátmi fakúlt a Akademickým senátom UKF.

	Referencie
	Pracovný poriadok UKF
Kolektívna zmluva 
Smernica č. 31/2021: Metodika tvorby študijných programov na UKF
29/2021 Príkaz rektora: Systemizácia 
13/2010 Príkaz rektora o evidencii dochádzky zamestnancov UKF
Príkaz rektora č. 13/2007 o používaní elektronického dochádzkového systému

Zdroje na zabezpečovanie štúdia a podporu študentov
	

	7.a.1 Politiky, štruktúry a procesy vnútorného systému zaručujú, že vysoká škola má 
dostatočné finančné zdroje alokované na komplexné zabezpečenie študijných programov a súvisiacich tvorivých, podporných a iných činností, ktoré zodpovedajú jej poslaniu

	UKF 
	UKF je verejná vysoká škola, ktorá hospodári na základe viaczdrojového financovania, pričom zásadným zdrojom je dotácia zo štátneho rozpočtu (78 %), ktorej výška závisí od výkonových ukazovateľov vo vzdelávacej, výskumnej, umeleckej a ďalšej tvorivej činnosti. UKF na rozdeľovanie dotácie zo štátneho rozpočtu svojim organizačným súčastiam používa rovnakú metodiku ako ministerstvo, doplnenú o niektoré svoje špecifiká. UKF týmto postupom zabezpečuje sprehľadnenie finančných tokov univerzity a vytvára mechanizmy motivácie a stimulácie všetkých pedagogických zamestnancov a výskumných pracovníkov, ktorí dosahovaním vyšších pracovných výkonov priamo ovplyvňujú výšku pridelenej dotácie zo štátneho rozpočtu univerzite, fakulte, a tým aj svojmu pracovisku. Z dotácie zo štátneho rozpočtu sú prednostne pokrývané výdavky, ktoré zabezpečujú mzdové nároky zamestnancov, chod a prevádzku univerzity a základnú prevádzku pracovísk. 
Okrem štátneho rozpočtu UKF a jej súčasti získavajú aj doplnkové – nedotačné zdroje (školné, poplatky za ďalšie vzdelávanie, edukačné a výskumné domáce a zahraničné projekty, poplatky za ubytovanie, nájmy a pod.). Motiváciou na ich získavanie je zásada rešpektovania účelu ich použitia a určeného prijímateľa a prevažne sa používajú na rozvojové zámery UKF a fakúlt a na dofinancovanie výdavkov v súvislosti s realizáciou študijných programov, ktoré nie sú pokryté dotáciou zo štátneho rozpočtu.
Pri rozpočtovaní zdrojov sa na UKF vždy rešpektuje zásada, aby výdavky boli kryté príjmami, čo vytvára predpoklad zabezpečenia stability hospodárenia a dostatočných finančných zdrojov na zabezpečenie študijných programov a súvisiacich tvorivých, podporných a iných činností v zmysle poslania UKF a plnenia jej úloh.

	Referencie
	Rozpočet UKF a Metodika rozpisu dotácií zo štátneho rozpočtu organizačným súčastiam UKF 
Vnútorný predpis o školnom a poplatkoch na príslušný akademický rok 
22/2020 Smernica o poplatkoch za ubytovacie služby a služby spojené s ubytovaním v Študentských domovoch UKF 
14/2019 Smernica o úhradách za ďalšie vzdelávanie 
Smernica č. 16/2007 o podnikateľskej činnosti na UKF 
Príkaz rektora č. 5/2008: Pravidlá čerpania účelových finančných prostriedkov
Smernica č. 2/2008 o organizácii vzdelávacích, výskumných, umeleckých a ďalších činností uskutočňovaných za úhradu v rámci hlavnej činnosti UKF
Výročné správy o hospodárení UKF
11/2019 Smernica o vykonávaní finančnej kontroly na UKF
Smernica č. 1/2009 o príprave a riešení projektov

	

	7.b.1 Politiky, štruktúry a procesy vnútorného systému zaručujú, že priestorové, 
materiálne, technické, infraštruktúrne a inštitucionálne zabezpečenie vzdelávacích, 
tvorivých a iných súvisiacich činností zodpovedá výstupom vzdelávania

	UKF 
	UKF prostredníctvom svojich súčastí a ich pracovísk postupne buduje a obnovuje svoju infraštruktúru tak, aby štúdium študijných programov bolo primerane priestorovo, materiálne a technicky zabezpečené. Dôraz sa kladie na rozširovanie a modernizáciu priestorov pre vzdelávanie a výskum, ktorý realizujú študenti v rámci svojich záverečných prác, predovšetkým doktorandského štúdia. Univerzita disponuje modernými učebňami a laboratóriami pre výskum, ako aj Univerzitnou knižnicou, ktorá plnohodnotne zabezpečuje požiadavky učiteľov a študentov v rámci poskytovaných knižničných služieb. Medzi priority univerzity patrí nepretržité budovanie a modernizácia technickej infraštruktúry dátovej a telekomunikačnej siete, výpočtovej techniky a programového vybavenia, a to nielen vo vzdelávacích a prevádzkových priestoroch univerzity, ale aj v študentských domovoch. 
Štúdium v niektorých študijných programoch je zabezpečené v spolupráci s externými partnermi s možnosťou využitia ich infraštruktúry, napr. v rámci odborných praxí a realizácie záverečných prác. 

	Referencie
	Výročné správy o činnosti a správy o hospodárení UKF
Výročné správy o vedeckovýskumnej činnosti
Dlhodobý zámer UKF 
Výskumné centrum Agrobiotech
Unikátne laboratóriá UKF

	

	7.b.2 Politiky, štruktúry a procesy vnútorného systému zaručujú, že priestorové, materiálne, technické, infraštruktúrne a inštitucionálne zabezpečenie vzdelávacích, tvorivých a iných súvisiacich činností zodpovedá počtu študentov a ich špecifickým potrebám

	UKF
	Univerzita kladie dôraz na plnenie uvedeného kritéria prostredníctvom svojich súčastí a pracovísk tak, aby zodpovedala technická infraštruktúra UKF – budovy, učebne, laboratóriá, telocvične, ubytovacie kapacity a ďalšie, počtu a špecifickým potrebám študentov. Indikátorom sú rozvrhy hodín s určením priestorov, vytvárané pre otvárané študijné predmety, na ktoré sa študenti zapíšu. Podrobné informácie o priestorovo-technickom a infraštruktúrnom zabezpečení sú uvedené aj v opise študijného programu, ktorý je zverejňovaný pre každý študijný program v Akademickom informačnom systéme UKF. Opis študijného programu obsahuje informácie v rozsahu zoznamu a charakteristiky učební študijného programu, ich technického vybavenia a kapacity s priradením k výstupom vzdelávania a predmetu (napr. prednáškové miestnosti a učebne, laboratóriá, projektové a umelecké štúdiá, ateliéry, dielne, tlmočnícke kabíny, kliniky, vedecké a technologické parky, technologické inkubátory, školské podniky, strediská praxe, cvičné školy, učebno-výcvikové zariadenia, športové haly, plaváreň, športoviská a iné). 

	Referencie
	Sprievodca štúdiom
Akademický informačný systém UKF

	

	7.c.1 Politiky, štruktúry a procesy vnútorného systému zaručujú, že vysoká škola má funkčné zmluvné partnerstvá, ktoré sú potrebné na dosiahnutie výstupov vzdelávania

	UKF 
	Súčasťou študijných programov je aj odborná alebo pedagogická prax. Prax môže byť uskutočnená ako súvislá alebo rozdelená na viacero kratších časových období v nadväznosti na potreby príslušného študijného programu a podmienky spolupracujúcej organizácie, v ktorej sa prax uskutočňuje. Praxe sa uskutočňujú spravidla na základe funkčného zmluvného partnerstva medzi UKF a zmluvným partnerom. Praktická výučba typu pedagogická prax sa uskutočňuje najmä v cvičných školách a v cvičných školských zariadeniach. Cvičnou školou alebo cvičným školským zariadením môže byť materská škola, základná škola, stredná škola, špeciálna škola, základná umelecká škola, školské zariadenie a špeciálne výchovné zariadenie, ktoré sú zaradené do siete škôl a školských zariadení určenej ministerstvom; cvičnou školou môže byť aj stredná zdravotnícka škola, ak je zaradená do siete škôl určenej Ministerstvom zdravotníctva Slovenskej republiky. Zmluva o spolupráci s cvičnou školou alebo cvičným školským zariadením sa uzatvára spravidla na dva roky.
Praktická výučba typu zdravotnícka prax sa uskutočňuje v zdravotníckych zariadeniach.
Univerzita udržiava tiež významné partnerstvá v regióne, čoho výsledkom sú zmluvy o spolupráci uzatvorené s mestom Nitra a Nitrianskym samosprávnym krajom.
Evidenciu všetkých uzatvorených zmlúv zabezpečuje UKF, v súlade s platnou legislatívou, zverejňovaním zmlúv v Centrálnom registri zmlúv. Zmluvy o spolupráci sú zverejňované v súlade s Registratúrnym poriadkom UKF.
Periodické hodnotenie pedagogickej a odbornej praxe a funkčných partnerských vzťahov sa uskutočňuje prostredníctvom Správy o vzdelávacej činnosti UKF.

	Referencie
	27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF
23/2019 Smernica: Registratúrny poriadok UKF 
Centrálny register zmlúv
Správy o vzdelávacej činnosti UKF

	

	7.d.1 Politiky, štruktúry a procesy vnútorného systému zaručujú, že prístup 
k informačným zdrojom, knižničným fondom a službám zodpovedá 
výstupom vzdelávania a zameraniu tvorivých činností

	UKF 
	Prístup k informačným zdrojom, knižničným fondom a službám je zabezpečený v zmysle Knižničného poriadku Univerzitnou knižnicou UKF, ktorá tiež zabezpečuje odborné budovanie, spracovávanie, uchovávanie, ochraňovanie knižničného fondu, obhájených záverečných prác, výstupov publikačných a umeleckých činností pracovníkov UKF. Zabezpečuje tiež evidenciu ohlasov a citácií, informačné vzdelávane používateľov a organizovanie vzdelávacích podujatí pre študentov i zamestnancov. Tvorba knižnično-informačného systému je zameraná na tvorbu troch samostatných databáz: vytvára súborný online katalóg knižnice, databázu publikačnej činnosti zamestnancov univerzity a databázu pridelených ISBN. Pre spracovanie záznamov do prvých dvoch databáz knižnica prevádzkuje knižnično-informačný systém Dawinci. Databázy sú prístupné bez obmedzenia prostredníctvom prístupného online katalógu, ktorý je na webovom sídle Univerzitnej knižnice. Významné je sprístupňovanie elektronických databáz a elektronických verzií periodík prostredníctvom internetu. Knižnično-informačný systém umožňuje čitateľom vidieť svoje konto s vypožičanými knihami, rezervovať dokumenty, prípadne prolongovať výpožičné lehoty na už požičané dokumenty. Knižnica prevádzkuje tiež e-shop publikácií UKF.
Knižničný fond a elektronické informačné zdroje zodpovedajú výstupu vzdelávania a zameraniu tvorivých činností, pretože knižničný fond je budovaný aj na základe konkrétnych požiadaviek a odporúčaní pracovísk zabezpečujúcich študijné programy. 

	Referencie
	Smernica č. 44/2015: Knižničný poriadok Univerzitnej knižnice UKF
Fond kníh 
Služby
Zoznam zdrojov
Študovne
Predajňa

	

	7.d.2 Politiky, štruktúry a procesy vnútorného systému zaručujú, že prístup k informačným zdrojom, knižničným fondom a službám je ľahký a zodpovedá počtu študentov

	UKF 
	Knižničné služby a prístup k informačným zdrojom a knižničným fondom zabezpečuje Univerzitná knižnica UKF v zmysle Organizačného poriadku UKF. Knižnica poskytuje knižnično-informačné služby typu: absenčné a prezenčné výpožičné služby, medziknižničné výpožičné služby, medzinárodné medziknižničné výpožičné služby, konzultačné a referenčné služby, bibliografické a rešeršné služby a vzdelávanie pre študentov, doktorandov a zamestnancov univerzity. Objem knižničného fondu zodpovedá počtu študentov a prístup je zabezpečený cez ústrednú knižnicu, tri študovne, čiastkové knižnice, online katalóg, e-zdroje vrátane vzdialeného prístupu k nim a predajňu skrípt. Knižnica pri poskytovaní služieb rešpektuje špecifické edukačné potreby študentov.

	Referencie
	Smernica č. 44/2015: Knižničný poriadok Univerzitnej knižnice UKF
Knižničný informačný systém 
Fond kníh 
Zoznam zdrojov
Študovne
Predajňa

	

	7.e.1 Politiky, štruktúry a procesy vnútorného systému zaručujú, že študenti majú 
ľahký prístup k poradenským a ďalším podporným službám a administratívnym 
zdrojom, ktoré zodpovedajú ich rozmanitým potrebám a sú predpokladom 
ich napredovania v štúdiu a ich osobného a kariérneho rozvoja

	UKF 
	Poradenské a podporné služby a administratívne zdroje sú zabezpečené v zmysle Štatútu UKF a Organizačného poriadku UKF najmä Študentským centrom UKF a ďalšími organizačnými súčasťami UKF.
Študentské centrum UKF ponúka študentom poradenské služby a služby na podporu ich aktivít mimo vyučovacieho procesu. Centralizovaná poradenská činnosť zahŕňa kariérne poradenstvo a kariérne vzdelávanie, psychologické poradenstvo, poradenstvo zamerané na zdravie, poradenstvo zamerané na štipendiá a študentské pôžičky a poradenstvo a podporu pre študentov so špecifickými vzdelávacími potrebami. 
V rámci podpory aktivít študentov poskytuje centrum spoločenské priestory, technicko-materiálnu a tútorskú pomoc pre nových študentov univerzity. Zabezpečuje aj informačný servis o širokom spektre ponúk pre študentov, medzi ktoré patria ponuky práce, brigád, dobrovoľníckych a sociálnych činností, kultúrno-spoločenských, športových a iných podujatí. Pravidelne sú na UKF organizované Kariérne dni a ďalšie podujatia na podporu študentov.
Duchovnú podporu pre študentov zabezpečuje Univerzitné pastoračné centrum Pavla Straussa Nitra.

	Referencie
	Študentské centrum UKF 
Univerzitné pastoračné centrum Pavla Straussa Nitra

	

	7.f.1 Politiky, štruktúry a procesy vnútorného systému zaručujú, že vysoká škola má kvalifikovaný podporný personál zabezpečujúci tútorské, poradenské, administratívne a ďalšie podporné služby a súvisiace činnosti pre študentov, ktorého kapacita zodpovedá počtu študentov a ich rozmanitým potrebám

	UKF 
	Tútorské činnosti a podporu študentom v otázkach štúdia poskytuje podľa čl. 7 Študijného poriadku UKF študijný poradca. Študijný poradca je v kontakte s jemu zverenou skupinou študentov a pomáha riešiť ich študijné problémy v spolupráci s vedúcimi príslušných katedier a prodekanmi pre vzdelávanie. Študijných poradcov vymenúva dekan fakulty. Študentom so špecifickými potrebami poskytuje podporu koordinátor pre študentov so špecifickými potrebami. Koordinátora s celouniverzitnou pôsobnosťou vymenúva rektor UKF, fakultného koordinátora vymenúva dekan.
Poradenské a podporné služby a administratívne činnosti sú zabezpečené v zmysle Štatútu UKF a Organizačného poriadku UKF Študentským centrom UKF, študijnými oddeleniami a administrátorom Akademického informačného systému, ktorých činnosť koordinuje spravidla prodekan pre vzdelávanie na každej fakulte. 
Študentské centrum UKF ponúka študentom poradenské služby a služby na podporu ich aktivít mimo vyučovacieho procesu. Centralizovaná poradenská činnosť zahŕňa kariérne poradenstvo a kariérne vzdelávanie, psychologické poradenstvo, poradenstvo zamerané na zdravie, poradenstvo zamerané na štipendiá a študentské pôžičky a poradenstvo a podporu pre študentov so špecifickými potrebami. Poradenské a tútorské služby študentom univerzity realizuje centrum prostredníctvom poradcov v jednotlivých oblastiach a manažéra centra. Služby sú pokryté minimálne jedným garantom danej oblasti. V rámci podpory aktivít študentov poskytuje ŠC spoločenské priestory, technicko-materiálnu a tútorskú pomoc pre nových študentov univerzity. Podporné služby študentom (napr. študentské karty, Akademický informačný systém, Webmail pre študentov a pod.) zabezpečuje Centrum informačných a komunikačných technológií. Stravovanie študentov zabezpečuje Univerzitná jedáleň a ubytovacie služby poskytujú Študentské domovy UKF. 
Na univerzite je vybudované Centrum podpory štúdia študentov so špecifickými potrebami, ktorého cieľom je zabezpečenie podmienok umožňujúcich študentom so špecifickými potrebami, ktorí spĺňajú kritériá na prijatie, prístup k vzdelaniu (rozumie sa možnosť aktívne si plniť študijné povinnosti a uplatňovať študentské práva na rovnocennej úrovni s ostatnými študentmi, s využitím technických pomôcok a humánnej podpory) a realizáciu opatrení s cieľom identifikovať, odstraňovať a predchádzať vytváraniu nových fyzických, sociálnych, informačných a humánnych bariér v akademickom prostredí).

	Referencie
	Organizačný poriadok UKF
Študijný poriadok UKF
Centrum informačných a komunikačných technológií
Univerzitná jedáleň
Študentské domovy
Centrum podpory štúdia študentov so špecifickými potrebami

	

	7.g.1 Politiky, štruktúry a procesy vnútorného systému zaručujú, 
že študenti majú primerané sociálne zabezpečenie počas štúdia

	UKF 
	Študenti UKF majú primerané sociálne zabezpečenie počas štúdia prostredníctvom odborne garantovaných podporných služieb. 
Na sociálnu podporu študentov a kompenzáciu ich študijných potrieb poskytuje UKF sociálne, tehotenské a motivačné štipendiá podľa Štipendijného poriadku UKF. UKF poskytuje štipendium z prostriedkov poskytnutých UKF zo štátneho rozpočtu podľa § 96a zákona o vysokých školách, z vlastných zdrojov UKF prostredníctvom štipendijného fondu podľa § 97 zákona o vysokých školách, z vlastných zdrojov UKF mimo štipendijného fondu v prípade štipendií, poskytovaných študentom doktorandského štúdia podľa § 54 ods. 18 zákona o vysokých školách. Univerzita prostredníctvom Študentského centra UKF poskytuje aj poradenstvo v oblasti štipendií a študentských pôžičiek. 
Nepriaznivú sociálnu situáciu pomáha riešiť aj ustanovenie pre zníženie alebo odpustenie školného v Štatúte UKF, podľa ktorého rektor odpustí školné študentovi, ak je poberateľ sirotského dôchodku, poberateľ sociálneho štipendia, držiteľ platného preukazu ZŤP/ŤZP, alebo je to študent s mimoriadne závažným ochorením, alebo je štandardná dĺžka štúdia študijného programu študentom predĺžená z dôvodu účasti na akademickej mobilite. Rektor zníži školné prijatému uchádzačovi o štúdium alebo študentovi, ak je poberateľom čiastočného sirotského dôchodku o 50 % a matke s dieťaťom, ktoré dovŕši v priebehu akademického roka, za ktorý sa školné vyrubuje, 1 rok, o 50 %. Rektor môže odložiť termín splatnosti školného s prihliadnutím na študijné výsledky, sociálnu a zdravotnú situáciu uchádzača o štúdium alebo študenta, alebo iné skutočnosti hodné osobitného zreteľa, a to tak, aby študent školné zaplatil v splátkach do konca akademického roka, za ktorý má školné zaplatiť, v prípade študenta končiaceho ročníka do 30. apríla posledného roka jeho štúdia.
Významnou zložkou sociálneho zabezpečenia je podpora ubytovania a stravovania študentov. UKF poskytuje ubytovacie služby v troch študentských domovoch (kapacita cca 2000 lôžok), ktoré sa neustále skvalitňujú a modernizujú. Samozrejmosťou je kompletné zabezpečenie wifi sieťami. Študentské domovy sú lokalizované v dostupnej blízkosti Univerzitnej knižnice a vzdelávacích priestorov. Univerzita sústreďuje pozornosť aj na úpravu vonkajších priestorov internátov postupným budovaním oddychových zón. Pre záujemcov je zabezpečené stravovanie vo vlastnej Univerzitnej jedálni.

	Referencie
	Štatút UKF
Organizačný poriadok UKF
Štipendijný poriadok UKF
Štipendiá

	

	7.g.2 Politiky, štruktúry a procesy vnútorného systému zaručujú, že študenti majú primerané športové, kultúrne, duchovné a spoločenské vyžitie počas štúdia

	UKF 
	Študenti UKF majú primerané možnosti športového, kultúrneho, duchovného a spoločenského vyžitia počas štúdia, čo deklaruje aj Dlhodobý zámer UKF a rámcovo vymedzuje Štatút UKF. Univerzita podporuje a organizuje činnosti, ktoré vedú študentov k ich aktívnej participácii na organizácii a zabezpečení podujatí a aktivít mimo vzdelávacieho procesu. Organizačná štruktúra pre zabezpečenie športového, kultúrneho, spoločenského, duchovného vyžitia je Študentské centrum UKF. Najvýznamnejším občianskym združením, ktoré pripravuje voľnočasové podujatia študentov je Študentský parlament UKF. Združenie organizuje viaceré pravidelné a nepravidelné kultúrne a športové podujatia a vydáva študentský časopis Občas Nečas. Na UKF pôsobia aj ďalšie spolky a dobrovoľnícke združenia, akademické súbory, divadlá a hudobné skupiny. Športovú činnosť študentov UKF zastrešuje Združenie športových klubov UKF pri katedre telesnej výchovy a športu, zložené z jednotlivých športových oddielov, a zameriava sa okrem individuálnych výkonov študentov hlavne na kolektívne športy. Na UKF pôsobí Univerzitné pastoračné centrum Pavla Straussa Nitra, ktorého cieľom je poskytovanie pastoračnej starostlivosti a duchovnej pomoci študentom a pracovníkom nitrianskych univerzít, inštitúcií a študentských domovov. Univerzita finančne podporuje činnosť študentských organizácií a spolkov pomocou účelovo určených finančných prostriedkov, o ktoré sa uchádzajú žiadatelia prostredníctvom projektov na základe grantovej schémy. Mechanizmus podpory sa realizuje grantovým spôsobom prostredníctvom komisie pre financovanie kultúrnych aktivít študentov UKF a pre financovanie športových aktivít študentov UKF. 

	Referencie
	Štatút UKF
Organizačný poriadok UKF
Kultúrne, športové a spoločenské podujatia
Študentské kluby a združenia 
Študentský život v Nitre
Grantové kolo na podporu aktivít študentov
Katedra telesnej výchovy a športu
Univerzitné pastoračné centrum Pavla Straussa Nitra

	

	7.h.1 Politiky, štruktúry a procesy vnútorného systému zaručujú, že všetky zdroje 
sú zabezpečené aj pre súčasti mimo sídla vysokej školy, v ktorých 
sa uskutočňujú študijné programy alebo vzdelávacie činnosti

	UKF 
	Všetky vnútorné predpisy, alokácia zdrojov a ich riadenie je rovnaké pre všetky súčasti UKF a ich pracoviská v sídle UKF a mimo sídla UKF. 
Po zosúladení študijných programov so štandardmi pre vnútorný systém SAA sa predpokladá, že UKF nebude uskutočňovať študijné programy mimo sídla UKF. Ak niektorá súčasť UKF predloží žiadosť o posúdenie študijného programu s vyznačením vzdelávania mimo sídla UKF, je povinná zároveň zabezpečiť porovnateľné zdroje na zabezpečovanie štúdia a podporu študentov aj na tomto mieste poskytovania. 
Všetky zdroje pre zabezpečenie študijného programu v sídle UKF a mimo sídla UKF sú predmetom posudzovania kvality študijného programu v zmysle Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. Ich podrobná charakteristika je súčasťou opisu študijného programu. 

	Referencie
	Smernica č. 27/2021 Posudzovanie študijných programov a posudzovanie spôsobilosti habilitačných konaní a inauguračných konaní na UKF

	

	7.i.1 Politiky, štruktúry a procesy vnútorného systému zaručujú, 
že využitie všetkých zdrojov je účelné a efektívne

	UKF 
	Využívanie všetkých dotačných aj nedotačných finančných zdrojov na UKF sa realizuje na základe rozpočtu výnosov a nákladov v nadväznosti na rozpočet príjmov a výdavkov, ktorý je nástrojom riadenia v oblasti hospodárenia. Rozpočet je zostavený tak, aby výdavky boli kryté príjmami a slúžili na vytváranie optimálnych materiálno-technických podmienok na plnenie úloh univerzity a jej súčastí. Jeho plnenie sa spravidla štvrťročne vyhodnocuje, čo umožňuje prijímať rozhodnutia pre aktualizáciu potrieb a efektívnejšie využívania zdrojov. Podporným nástrojom riadenia ekonomických procesov je finančný informačný systém SOFIA, ktorý zahŕňa spracovanie činností v oblasti rozpočtovníctva a financovania, účtovníctva, majetku, personalistiky a miezd, dodávateľsko-odberateľských vzťahov a pod. 
Najväčší podiel na výdavkoch majú výdavky na mzdy a odvody (70 %), preto sa riadeniu personálnej a mzdovej politiky venuje mimoriadna pozornosť na úrovni univerzity aj fakúlt (systemizácia funkčných a pracovných miest, výberové konania na obsadzovanie pracovných miest a funkcií, pracovný poriadok, zásady odmeňovania). Princíp, aby mzdové nároky zamestnancov boli prioritne kryté dotáciou zo štátneho rozpočtu na základe výkonových ukazovateľov, vytvára tlak na účelné a efektívne používanie zdrojov v tejto oblasti a na prijímanie potrebných opatrení na všetkých zložkách UKF (optimalizácia stavu zamestnancov, prehodnocovanie nadtarifných zložiek mzdy v závislosti od výkonov a pod.).
Použitie finančných zdrojov na tovary a služby a kapitálové výdavky podlieha zákonu o verejnom obstarávaní a smerniciam a príkazu rektora, ktoré nastavujú procesy pri obstarávaní a nákupoch tak, aby sa zabezpečila hospodárnosť, efektívnosť, účinnosť a účelnosť použitia finančných prostriedkov. K dodržiavaniu princípu hospodárnosti efektívnosti, účelnosti a účinnosti pri používaní zdrojov prispieva najmä overovanie všetkých finančných operácií v súlade so Smernicou o finančnej kontrole, ktorá nadväzuje na Smernicu o obehu dokladov. Oba predpisy podrobnejšie vymedzujú kompetencie a zodpovednosť vedúcich zamestnancov a zamestnancov, rámcovo definované v Štatúte UKF a v organizačných poriadkoch univerzity a jej subjektov, pričom schvaľovanie výdavkov je spravidla trojstupňové.
Pri používaní finančných prostriedkov sa prednostne rešpektuje účel ich použitia a určený prijímateľ. O použití finančných prostriedkov v zmysle schváleného rozpočtu rozhoduje vedenie príslušného organizačného subjektu a za účelné a efektívne, hospodárne a účinné použitie zdrojov ručí na fakultách dekan, ktorý sa zodpovedá rektorovi, na rektoráte kvestor a na celouniverzitných pracoviskách riaditeľ. Rektor ručí za hospodárenie univerzity a zodpovedá sa Akademickému senátu UKF, na tento účel slúži hlavne Výročná správa o hospodárení. Za účelné a efektívne využívanie dotácií a ich zúčtovanie so štátnym rozpočtom a za hospodárenie s majetkom zodpovedá rektor ministrovi. V súlade s kompetenciami, vymedzenými Štatútom UKF, úlohu samosprávneho orgánu pri nakladaní s finančnými prostriedkami a s majetkom UKF plní Akademický senát UKF a presadzovanie verejného záujmu v činnosti univerzity, najmä v súvislosti s využívaním majetku a finančných prostriedkov, plní Správna rada UKF. 

	Referencie
	Štatút UKF
Organizačný poriadok UKF
Rozpočet UKF a Metodika rozpisu dotácií zo štátneho rozpočtu organizačným súčastiam UKF 
11/2019 Smernica o vykonávaní finančnej kontroly na UKF
9/2019 Smernica o obehu dokladov na UKF
10/2019 Smernica o verejnom obstarávaní a nákupe tovarov, služieb a prác na UKF
29/2021 Príkaz rektora: Systemizácia 
Zásady výberového konania na obsadzovanie pracovných miest vysokoškolských učiteľov a výskumných pracovníkov, funkcií profesorov a docentov a funkcií vedúcich zamestnancov UKF 
23/2019 Smernica: Registratúrny poriadok UKF 
Príkaz rektora č. 5/2008: Pravidlá čerpania účelových finančných prostriedkov
Výročné správy o hospodárení UKF
Príkaz rektora č. 9/2008: Sledovanie hospodárenia s finančnými prostriedkami v správe Rektorátu UKF
Pracovný poriadok UKF
27/2019 Smernica o zásadách odmeňovania zamestnancov UKF (Platový poriadok)

	

	7.j.1 Politiky, štruktúry a procesy vnútorného systému zaručujú, že zdroje 
sú prístupné pre študentov a študenti sú informovaní o ich prístupnosti

	UKF 
	Informácie o prístupnosti zdrojov na zabezpečovanie štúdia a podporu študentov sú zverejňované na webovom sídle UKF, v informačných systémoch UKF a na webových stránkach súčastí UKF. Primárnym zdrojom informácií na zabezpečenie štúdia je Akademický informačný systém, v ktorom sú zverejnené všetky informácie o študijnom programe. Akademický informačný systém slúži aj ako podpora pre manažovanie vlastnej vzdelávacej cesty študenta, umožňuje zápis predmetov z odporúčaného študijného plánu, tvorbu rozvrhu hodín, výber termínov skúšok, priebežnú kontrolu udelených hodnotení, vypĺňanie dotazníkov hodnotenia vzdelávania, umožňuje získať prehľad o zadaniach tém záverečných prác určených pre študentov študijného programu, získať informácie o kontrole originality záverečnej práce a pod. Dôležitým podporným systémom UKF je aj informačný systém Správa dokumentov, ktorý ako autorizovaná zóna pre zamestnancov a študentov univerzity, spolu s intranetovou časťou webového sídla, poskytuje prístup k aktuálnym dokumentom (vnútorné predpisy univerzity a fakulty, tlačivá, rozhodnutia rektora, dekanov (napr. v oblasti štipendií), softvéru (licencovanému i voľne dostupnému), pracovným materiálom riadiacich zložiek. Zdrojom informácií o učiteľoch je Adresár. E-learningový portál je platforma, ktorá zabezpečuje podporu pre dištančné metódy vzdelávania. Univerzitný videokonferenčný systém je platforma umožňujúca získavanie informácií, online konzultácie a v prípade potreby zabezpečenia dištančného vzdelávania ako alternatívy realizácie prednáškových, skúškových, štátnicových a ďalších vzdelávacích činností. Ďalšie systémy, ktoré zabezpečujú informovanosť a prístup k zdrojom na podporu vzdelávania, sú Knižničný informačný systém, Ubytovací systém, Stravovací systém a Webmail pre zamestnancov a študentov, ktorý umožňuje hromadné sprostredkovanie informácií. 

	Akademický informačný systém
Správa dokumentov
E-learningový portál UKF
Knižničný informačný systém 
Ubytovací systém 
Univerzitná jedáleň
Webmail pre zamestnancov a študentov 
www.ukf.sk
Portál UKF
Adresár 
Organizačný poriadok UKF
Videokonferenčný systém

Zhromažďovanie a spracovanie informácií 
	

	8.a.1. Politiky, štruktúry a procesy vnútorného systému zaručujú, že sú systematicky zhromažďované, spracúvané, analyzované a vyhodnocované informácie, ktoré sú využívané v efektívnom strategickom, taktickom a operatívnom riadení uskutočňovania a rozvoja študijných programov, tvorivých činností a iných súvisiacich aktivít vysokej školy

	UKF 
	Informácie týkajúce sa študijných programov, štúdia a študentov sa zhromažďujú v Akademickom informačnom systéme. Obdobne sú v informačných systémoch UKF zhromažďované informácie o vzdelávacom procese, výskumnej a umeleckej činnosti, medzinárodnej činnosti a o hospodárení univerzity.
Pre potreby ich využitia v efektívnom strategickom, taktickom a operatívnom riadení uskutočňovania a rozvoja študijných programov, tvorivých činností a iných súvisiacich aktivít vysokej školy sú tieto informácie každoročne analyzované a vyhodnocované cestou sebahodnotiacich správ, ktorými sú Výročná správa o činnosti UKF, Výročná správa o hospodárení UKF, Správa o vzdelávacej činnosti UKF, Správa o výskumnej, umeleckej a ďalšej tvorivej činnosti UKF, Správa o medzinárodnej činnosti UKF. Tieto sú predmetom rokovania samosprávnych orgánov verejnej vysokej školy.
Z pohľadu strategického riadenia univerzity je podstatné vyhodnocovanie dlhodobého zámeru, ktoré je podkladom pre jeho aktualizáciu spravidla v štvorročných intervaloch. 
Obdobne fakulty spracúvajú informácie a vo svojich samosprávnych orgánoch vyhodnocujú sebahodnotiace správy o vzdelávacom procese, výskumnej a umeleckej činnosti, medzinárodnej činnosti a hospodárení. 

	Referencie
	Akademický informačný systém UKF
Knižničný informačný systém 
Portál UKF
Výročné správy o činnosti UKF
Výročné správy predkladané do Vedeckej rady UKF
Dlhodobý zámer UKF 

	

	8.b.1. Politiky, štruktúry a procesy vnútorného systému zaručujú, 
že sú nastavené a systematicky sledované súbory ukazovateľov

	UKF 
	Univerzita prostredníctvom sebahodnotiacich správ systematicky sleduje ukazovatele vymedzené štruktúrou uvedených správ a výročných správ univerzity. Zároveň v rámci periodického hodnotenia vnútorného systému/študijných programov sleduje UKF a fakulty UKF indikatívne ukazovatele na vyhodnocovanie štandardov. Sú to minimálne: 
· Ukazovatele vstupu do vzdelávania, ktoré indikujú súlad ponuky a záujmu o štúdium študijných programov vysokej školy. 
· Ukazovatele vzdelávania, ktoré sa vzťahujú na prijímacie konanie, priebeh a ukončenie štúdia a slúžia na monitorovanie vhodnosti metód výberu a posudzovania spôsobilosti na štúdium, hodnotenie stavu a vývoja progresu študentov v procese vzdelávania a miery predčasného ukončenia štúdia. 
· Ukazovatele vzdelávania, ktoré sa vzťahujú na učenie sa, vyučovanie a hodnotenie orientované na študenta. 
· Ukazovatele vzdelávania, ktoré sa vzťahujú na učiteľov a slúžia na monitorovanie štruktúry pedagogického personálu so zameraním na kvalifikáciu, vek a cirkuláciu učiteľov. 
· Ukazovatele vzdelávania vzťahujúce sa na tvorivú činnosť a habilitačné konanie a inauguračné konanie, pričom sa používajú pri posudzovaní tvorivých činnosti v súvislosti s uskutočňovaním vzdelávania v jednotlivých stupňoch a s odborom vzdelávania, alebo pri posudzovaní plnenia štandardov pre habilitačné konanie a inauguračné konanie. 
· Ukazovatele výstupu zo vzdelávania, ktoré indikujú súlad dosiahnutého vzdelania s požiadavkami trhu práce a vnímanie výstupov vzdelávania zamestnávateľmi a súvisiace trendy. 
Indikátory týchto ukazovateľov sú sledované a vyhodnocované v štruktúre podľa časti IV. Metodiky na vyhodnocovanie štandardov pre SAA.
Ukazovatele a ich indikátory sú na fakultách a univerzite vyhodnocované na ročnej báze, spravidla za ostatných 10 rokov v primeranom rozsahu za študijný program a odbor na úrovni fakulty a primerane za študijné odbory a fakulty na úrovni univerzity. Ak je to vhodné, pre každý ukazovateľ a indikátor je uvedená údajová základňa, z ktorej sa údaje získavajú. Súčasťou vyhodnotenia ukazovateľov je hodnotenie vývoja ukazovateľov v čase v kontexte poslania a cieľov fakulty UKF a poslania a cieľov univerzity a preukázanie neustáleho zlepšovania. Súčasťou hodnotenia v jednotlivých ukazovateľoch môže byť aj návrh opatrení, ktoré budú smerovať k zlepšovaniu.

	Referencie
	Výročné správy o činnosti UKF
Výročné správy predkladané do Vedeckej rady UKF
Metodika na vyhodnocovanie štandardov SAA

	

	8.c.1 Politiky, štruktúry a procesy vnútorného systému zaručujú, že do zhromažďovania a spracovania informácií sú zapojené všetky zainteresované strany

	UKF 
	Do zhromažďovania a spracovania informácií sú zapojené všetky fakulty UKF a pracoviská univerzity a Rektorátu. 

	Referencie
	Organizačný poriadok
Rektorát
Študentské centrum UKF
Centrum informačných a komunikačných technológií

Zverejňovanie informácií
	

	9.a.1 Politiky, štruktúry a procesy vnútorného systému zaručujú, že sú zverejňované 
jasné, presné, adekvátne a aktuálne kvantitatívne a kvalitatívne informácie o študijných programoch, ktoré sú relevantné pre záujemcov o štúdium, študentov, zamestnancov, zamestnávateľov a ďalšie externé zainteresované strany a širokú verejnosť

	UKF 
	Informácie o študijných programoch, ktoré univerzita a jej fakulty zverejňujú na svojom webovom sídle sú minimálne v rozsahu:
· opis študijného programu, odporúčaný študijný plán študijného programu, informačné listy predmetov študijného programu,
· možnosti štúdia na fakulte a podmienky prijatia na štúdium študijných programov platné pre príslušný akademický rok,
· harmonogram akademického roka, 
· sprievodca štúdiom fakulty na daný akademický rok,
· Študijný poriadok UKF, 
· Smernica o záverečných, rigoróznych a habilitačných prácach,
· Vnútorný predpis o školnom a poplatkoch na príslušný akademický rok, 
· aktuálne oznamy pre uchádzačov, študentov a zamestnancov. 

	Referencie
	Aktuálna ponuka štúdia
Prijímacie konanie
Akademický informačný systém
Sprievodca štúdiom
Študijný poriadok UKF
13/2020 Smernica o záverečných, rigoróznych a habilitačných prácach
Vnútorný predpis o školnom a poplatkoch na príslušný akademický rok

	

	9.a.2 Politiky, štruktúry a procesy vnútorného systému zaručujú, že sú zverejňované jasné, presné, adekvátne a aktuálne kvantitatívne a kvalitatívne informácie o ďalších súvisiacich činnostiach v súlade s poslaním vysokej školy, ktoré sú relevantné pre záujemcov o štúdium, študentov, zamestnancov, zamestnávateľov a ďalšie externé zainteresované strany a širokú verejnosť

	UKF 
	UKF štandardne zverejňuje informácie prostredníctvom svojho webového sídla nasledovne: 
· ukf.sk – informácie primárne určené pre verejnosť, ktoré sú v záujme efektívnosti vyhľadávania zverejňované v členení: Univerzita, Fakulty a súčasti, Prijímacie konanie, Štúdium, Výskum, Medzinárodné vzťahy, Verejnosť, Oznamy a Udalosti,
· mojaUKF.sk – informácie prevádzkového charakteru, primárne určené pre akademickú obec, ktoré môžu byť užitočné pre zainteresovanú verejnosť, 
· intranet UKF – sústreďuje a sprostredkúva informácie určené pre akademickú obec UKF; tieto informácie sú prístupné aj verejnosti na vyžiadanie. 
Fakulty a ďalšie súčasti zverejňujú na svojich webových stránkach informácie podľa vlastného uváženia.

	Referencie
	www.ukf.sk
mojaUKF
Intranet

	

	9.b.1 Politiky, štruktúry a procesy vnútorného systému zaručujú, že sú zverejňované 
aktuálne informácie o implementácii a fungovaní vnútorného systému, 
o dosiahnutých výsledkoch a prijatých opatreniach

	UKF 
	UKF zverejňuje všetky informácie o vnútornom systéme kvality na svojom webovom sídle www.ukf.sk, alebo odkazuje na webové stránky jej súčastí. 
Časť webového sídla, určená pre vnútorný systém kvality, štandardne obsahuje minimálne tieto informácie: 
· zloženie Rady kvality UKF a jej stálych komisií,
· plán zasadnutí Rady kvality UKF, zápisnice a uznesenia z rokovaní Rady kvality UKF, rozhodnutia Rady kvality UKF, 
· vnútorný systém kvality UKF, 
· Štatút Rady kvality UKF 
· Smernica Posudzovanie študijných programov a posudzovanie spôsobilosti habilitačných konaní a inauguračných konaní na UKF
· výsledky pravidelných a nepravidelných interných a externých hodnotení vnútorného systému kvality, 
· správy o činnosti Rady kvality UKF.

	Referencie
	Kvalita vzdelávania
Štatút Rady pre vnútorné hodnotenie kvality vysokoškolského vzdelávania UKF
27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF

	

	9.c.1 Politiky, štruktúry a procesy vnútorného systému zaručujú, že informácie o študijných programoch sú zverejnené vo všetkých jazykoch ich uskutočňovania

	UKF 
	Na UKF sa vzdelávanie uskutočňuje najmä v slovenskom jazyku a všetky informácie o študijných programoch sú zverejňované prioritne v slovenskom jazyku. Informácie o názve študijného programu, študijnom pláne, profile absolventa a uplatnení absolventa sú dostupné v Akademickom informačnom systéme UKF aj v anglickom jazyku. Informácie o doktorandskom študijnom programe sú minimálne v rozsahu opis študijného programu, študijný plán, informačné listy predmetov zverejňované aj v anglickom jazyku. Ak je jazyk študijného programu iný ako slovenský, informácie o študijnom programe minimálne v rozsahu opis študijného programu, informačné listy predmetov a odporúčaný študijný plán sú v Akademickom informačnom systéme spracované a zverejnené aj v tomto jazyku.
Vybrané informácie UKF zverejňuje aj v anglickom, ruskom, ukrajinskom a maďarskom jazyku.

	Referencie
	Akademický informačný systém
Aktuálna ponuka štúdia
Aktuálna ponuka štúdia – AJ
Aktuálna ponuka štúdia – RJ

	

	9.d.1 Politiky, štruktúry a procesy vnútorného systému zaručujú, že zverejnené informácie sú ľahko dostupné, a to aj pre osoby so zdravotným znevýhodnením

	UKF 
	UKF umožňuje ľahký prístup k zverejňovaným informáciám o študijných programoch prostredníctvom svojho webového sídla a webových sídiel fakúlt. Informácie o študijných programoch zverejňuje UKF vo verejne dostupných úložiskách Akademického informačného systému. Spôsob sprístupnenia informácií rešpektuje špecifické potreby osôb so zdravotným znevýhodnením. Podpora pri získavaní informácií pre osoby so zdravotným znevýhodnením je na UKF zabezpečená prostredníctvom Študentského centra UKF a Centra podpory študentov so špecifickými potrebami. Informácie sú poskytované aj v slovenskom posunkovom jazyku. 

	Referencie
	www.ukf.sk
Centrum podpory štúdia študentov so špecifickými potrebami
Študentské centrum UKF




[bookmark: _Toc231216995]Článok 11
Priebežné monitorovanie, periodické hodnotenie a periodické schvaľovanie 
študijných programov
	

	10.a.1 Politiky, štruktúry a procesy vnútorného systému zaručujú, že študijné programy sú priebežne monitorované, periodicky hodnotené a periodicky schvaľované, pričom do vnútorného systému sú zapojení zamestnávatelia, študenti a ďalšie zainteresované strany

	UKF 
	Priebežný monitoring študijných programov sa uskutočňuje na ročnej báze.
V rámci periodického hodnotenia študijných programov sú sledované indikatívne ukazovatele na vyhodnocovanie štandardov. Sú to minimálne: 
· ukazovatele vstupu do vzdelávania, 
· ukazovatele vzdelávania, ktoré sa vzťahujú na prijímacie konanie, priebeh a ukončenie štúdia a slúžia na monitorovanie vhodnosti metód výberu a posudzovania spôsobilosti na štúdium, hodnotenie stavu a vývoja progresu študentov v procese vzdelávania a miery predčasného ukončenia štúdia,
· ukazovatele vzdelávania, ktoré sa vzťahujú na učenie sa, vyučovanie a hodnotenie orientované na študenta, 
· ukazovatele vzdelávania, ktoré sa vzťahujú na učiteľov, 
· ukazovatele vzdelávania vzťahujúce sa na tvorivú činnosť,
· ukazovatele výstupu zo vzdelávania, ktoré indikujú súlad dosiahnutého vzdelania s požiadavkami trhu práce a vnímanie výstupov vzdelávania zamestnávateľmi a súvisiace trendy. 
Indikátory týchto ukazovateľ sú sledované a vyhodnocované v štruktúre podľa časti IV. Metodiky na vyhodnocovanie štandardov SAA v primeranom rozsahu za študijný program. Ak je to vhodné, pre každý ukazovateľ a indikátor je uvedená údajová základňa, z ktorej sa údaje získavajú. Súčasťou vyhodnotenia ukazovateľov je hodnotenie vývoja ukazovateľov v čase, spravidla za ostatných 10 rokov (určujúci je rok akreditácie/zosúladenia študijného programu). Súčasťou hodnotenia v jednotlivých ukazovateľoch môže byť aj návrh opatrení, ktoré budú smerovať k zlepšovaniu.
Súčasťou periodického hodnotenia študijného programu je:
· Hodnotenie študentmi; nástroj, ktorý je možný na tento účel použiť, je dotazník pre študentov. Dotazník je súčasťou Smernice Zásady hodnotenia vzdelávania a učiteľov študentmi univerzity. V rámci hodnotenia študentmi môžu byť použité aj iné metódy a prostriedky.
· Hodnotenie zamestnávateľmi a ďalšími zainteresovanými stranami.
Správy z priebežného monitoringu študijného programu sa evidujú v Akademickom informačnom systéme v monitorovacom paneli študijného programu.
Periodické hodnotenie a schvaľovanie študijného programu v Rade kvality UKF sa uskutočňuje vo väzbe na jeho štandardnú dĺžku štúdia plus jeden rok postupom podľa Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. Procesy hodnotenia a schvaľovania študijných programov v Rade kvality UKF a jej komisiách zaručujú zapojenie študentov a externých členov. Termíny hodnotenia a schvaľovania programov vo väzbe na rozhodnutia SAA určí Rada kvality UKF. 

	Referencie
	8/2018 Smernica: Zásady hodnotenia vzdelávania a učiteľov študentmi univerzity
27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF
Štatút Rady kvality UKF
Metodika na vyhodnocovanie štandardov SAA
Správy o vzdelávacej činnosti UKF
Správy o výskumnej, umeleckej a ďalšej tvorivej činnosti UKF

	

	10.b.1 Politiky, štruktúry a procesy vnútorného systému zaručujú, že vysoká škola sa uisťuje, 
že uskutočňovanie študijných programov, hodnotenie študentov a dosahované výsledky vzdelávania sú v súlade s aktuálnymi poznatkami, technologickými možnosťami, 
potrebami spoločnosti, potrebami študentov a očakávaniami zamestnávateľov 
a ďalších externých zainteresovaných strán a vysoká škola vytvára 
pre študentov podporné a efektívne vzdelávacie prostredie

	UKF 
	Priebežný monitoring študijných programov sa uskutočňuje na ročnej báze. V rámci periodického hodnotenia študijných programov sú sledované indikatívne ukazovatele na vyhodnocovanie štandardov. Indikatívnym ukazovateľom sú aj výstupy zo vzdelávania, ktoré indikujú súlad dosiahnutého vzdelania s požiadavkami trhu práce a vnímanie výstupov vzdelávania zamestnávateľmi a súvisiace trendy. Indikátory týchto ukazovateľ sú sledované a vyhodnocované v štruktúre podľa časti IV. Metodiky na vyhodnocovanie štandardov SAA v primeranom rozsahu za študijný program. Ak je to vhodné, pre každý ukazovateľ a indikátor je uvedená údajová základňa, z ktorej sa údaje získavajú. Súčasťou vyhodnotenia ukazovateľov je hodnotenie vývoja ukazovateľov v čase, spravidla za ostatných 10 rokov (určujúci je rok akreditácie/1. zosúladenia študijného programu). 
Súčasťou periodického hodnotenia študijného programu je aj hodnotenie zamestnávateľmi a ďalšími zainteresovanými stranami.
Súčasťou hodnotenia v jednotlivých ukazovateľoch môže byť aj návrh opatrení, ktoré budú smerovať k zlepšovaniu. Opatrením je aj úprava študijného programu.

	Referencie
	Metodika na vyhodnocovanie štandardov SAA

	

	10.c.1 Politiky, štruktúry a procesy vnútorného systému zaručujú, že vysoká škola sa uisťuje, 
že má zabezpečené dostatočné priestorové, personálne, materiálne, technické, 
infraštruktúrne, informačné a finančné zdroje na uskutočňovanie študijných programov 
a ďalších súvisiacich činností

	UKF 
	UKF sa uisťuje o primeranosti priestorového, personálneho, materiálneho technického a infraštruktúrneho zabezpečenia študijného programu prostredníctvom periodického hodnotenia a schvaľovania študijného programu v Rade kvality UKF. Súčasťou žiadosti o hodnotenie a schválenie študijného programu sú podľa Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF o. i. prílohy: 
1. opis študijného programu spracovaný podľa osnovy SAA, 
2. vnútorná hodnotiaca správa študijného programu spracovaná podľa štruktúry SAA, ktoré umožňujú monitoring zabezpečenia programu.
UKF má v súčasnosti zabezpečené vhodné technické podmienky na uskutočňovanie študijných programov. Univerzita neustále skvalitňuje prostredie pre uskutočňovanie študijných programov. Technická infraštruktúra je neustále zlepšovaná a modernizácia sa týka nielen vzdelávacích a výskumných priestorov, ale aj ubytovania študentov. Napr. v roku 2021 bol do prevádzky uvedený ŠD UKF Brezový háj a ukončený upgrade univerzitných wifi dátových sietí. UKF každoročne vyčleňuje finančné prostriedky na nákup kníh do Univerzitnej knižnice UKF, nákup kníh sa uskutočňuje na návrh učiteľov. Intenzita modernizácie technickej infraštruktúry UKF je závislá od dostupných externých finančných zdrojov, a to zo štátneho rozpočtu, alebo schém štrukturálnych fondov EÚ. Monitoring plnenia uvedeného kritéria je súčasťou Výročnej správy a Výročnej správy o hospodárení.

	Referencie
	27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF
Výročné správy
Výročné správy o hospodárení

	

	10.d.1 Politiky, štruktúry a procesy vnútorného systému zaručujú, že študenti majú 
aspoň raz ročne možnosť vyjadriť sa ku kvalite študijných programov, kvalite učiteľov, 
kvalite podporných služieb a kvalite prostredia vysokej školy

	UKF 
	Politiky, štruktúry a procesy vnútorného systému UKF zaručujú, že študenti majú možnosť vyjadriť sa ku kvalite študijných programov a predmetov, kvalite uskutočňovaného vzdelávania a učiteľov, kvalite podporných služieb a kvalite prostredia vysokej školy. Hodnotenie študentmi sa spravidla uskutočňuje dvakrát ročne, po skončení každého semestra prostredníctvom Akademického informačného systému UKF. V rámci hodnotenia študentmi môžu byť použité aj iné metódy a prostriedky. Zástupcovia študentov sú členmi Rady kvality UKF a jej komisií, možnosť vyjadrenia ku kvalite v rámci uvedeného kritéria majú aj na pravidelných každoročných stretnutiach členov Študentského parlamentu UKF s členmi vedenia UKF a jej súčastí. 

	Referencie
	8/2018 Smernica: Zásady hodnotenia vzdelávania a učiteľov študentmi univerzity
Štatút Rady pre vnútorné hodnotenie kvality vysokoškolského vzdelávania UKF

	

	10.e.1 Politiky, štruktúry a procesy vnútorného systému zaručujú úpravy študijných programov, ktoré sú výsledkom ich priebežného monitorovania a periodického hodnotenia a sú navrhované s účasťou študentov, zamestnávateľov a ďalších zainteresovaných strán

	UKF 
	Súčasťou periodického hodnotenia študijných programov môže byť aj návrh opatrení, ktoré budú smerovať k zlepšovaniu. Opatrením je aj úprava študijného programu. 
Pri úprave študijného programu podľa čl. 3 Metodiky tvorby študijných programov na UKF je možné zmeniť osobu, ktorá nesie hlavnú zodpovednosť za študijný program a osoby, ktoré zabezpečujú profilové predmety (predkladajú výstupy tvorivej činnosti); uskutočniť doplnenie alebo vypustenie povinných predmetov, povinne voliteľných predmetov, zmeniť podmienky na riadne skončenie štúdia; upraviť informačné listy povinných a povinne voliteľných predmetov. Zmena výberových predmetov a ich informačných listov, zmena odporúčanej literatúry, podmienok pre získanie hodnotenia a aktualizácia vyučujúceho v povinných a povinne voliteľných predmetoch nie je považovaná za úpravu študijného programu. Na tvorbe alebo úprave študijného programu okrem garanta a  osôb zabezpečujúcich študijný program participujú aj študenti, zamestnávatelia a ďalšie zainteresované strany. Všetky subjekty, ktoré sa podieľajú na tvorbe alebo úprave študijného programu sú uvedené v opise študijného programu. Úpravu študijného programu hodnotí a schvaľuje Rada kvality UKF postupom podľa Smernice Posudzovanie študijných programov a posudzovanie spôsobilosti habilitačných konaní a inauguračných konaní na UKF. V prípade, že Rada kvality UKF vo svojom rozhodnutí súhlasí s uskutočňovaním študijného programu, dátum vydania rozhodnutia je posledným dátumom hodnotenia, od ktorého sa určuje obdobie štandardnej dĺžky štúdia na účel periodického hodnotenia študijného programu v Rade kvality UKF. 

	Referencie
	Smernica č. 31/2021: Metodika tvorby študijných programov na UKF
27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF
12/2025 Smernica Periodické hodnotenie študijných programov na UKF

	

	10.f.1 Politiky, štruktúry a procesy vnútorného systému zaručujú, že študijné programy sú periodicky schvaľované v perióde zodpovedajúcej ich štandardnej dĺžke štúdia

	UKF 
	Periodické hodnotenie a schvaľovanie študijného programu v Rade kvality UKF sa uskutočňuje vo väzbe na štandardnú dĺžku štúdia študijného programu plus jeden rok, aby bolo možné identifikovať a vyhodnotiť ukazovatele uplatnenia absolventov. Postup periodického hodnotenia študijného programu upravuje Smernica Posudzovanie študijných programov a posudzovanie spôsobilosti habilitačných konaní a inauguračných konaní na UKF a 12/2025 Smernica Periodické hodnotenie študijných programov na UKF

	Referencie
	27/2021 Smernica: Posudzovanie študijných programov a posudzovanie spôsobilosti habilitačných konaní a inauguračných konaní na UKF
 12/2025 Smernica Periodické hodnotenie študijných programov na UKF



[bookmark: _Toc231216996]Článok 12
 Pravidelné externé zabezpečovanie kvality
	

	11.1.1 Vysoká škola podstupuje pravidelné externé hodnotenie zabezpečovania 
kvality s cieľom uistiť sa, že vnútorný systém vysokej školy je rozvíjaný 
a implementovaný v súlade so štandardmi pre vnútorný systém

	UKF 
	Externé hodnotenie zabezpečovania kvality vzdelávania UKF sa realizuje posudzovaním vnútorného systému kvality UKF Slovenskou akreditačnou agentúrou pre vysoké školstvo. Kompetencie, postupy a kritériá SAA definuje zákon o zabezpečovaní kvality. Termíny a podrobnosti externého hodnotenia určuje SAA. Komunikáciu so SAA zabezpečuje Rektorát UKF. 

	Referencie
	Zákon o zabezpečovaní kvality 
www.saavs.sk 



[bookmark: _Toc231216997]Článok 13
[bookmark: _Toc231216998]Zabezpečovanie kvality vzdelávacích programov vedúcich k získaniu mikroosvedčenia

	

	12.1 Vysoká škola má vo svojom vnútornom systéme zavedené a formalizované politiky na zabezpečovanie kvality vzdelávacích programov vedúcich k získaniu mikroosvedčenia a dôsledne sa nimi riadi. Na tento účel má vytvorené vhodné štruktúry a procesy.

	UKF 
	Požiadavky štandardov pre vnútorný systém kvality sa v aplikačnej praxi zabezpečovania kvality UKF implementujú najmä tým, že UKF má vo vnútornom systéme jasne nastavené štruktúry a procesy, ktoré pokrývajú celý životný cyklus vzdelávacích programov vedúcich k získaniu mikroosvedčenia.

	Referencie
	Štatút rady kvality UKF
Smernica o zabezpečovaní kvality vzdelávacích programov vedúcich k získaniu mikroosvedčenia 

	

	12.2  Vo vnútornom systéme sú vymedzené právomoci, pôsobnosť a zodpovednosť jednotlivých štruktúr, vedúcich zamestnancov, ďalších zamestnancov, účastníkov vzdelávacích programov a iných zainteresovaných strán za zabezpečenie kvality vzdelávacích programov.

	UKF 
	UKF má vo svojich vnútorných predpisoch nastavené štruktúry a procesy na vytváranie, uskutočňovanie, úpravu, schvaľovanie, pravidelné hodnotenie a opätovné schvaľovanie vzdelávacích programov vedúcich k získaniu mikroosvedčenia. V predpisoch je vymedzená pôsobnosť a zodpovednosť jednotlivých štruktúr, zamestnancov, účastníkov vzdelávacích programov a iných zainteresovaných strán za zabezpečenie kvality vzdelávacích programov.  

	Referencie
	Štatút rady kvality UKF
Smernica o zabezpečovaní kvality vzdelávacích programov vedúcich k získaniu mikroosvedčenia

	

	12.3. Vysoká škola má vo vnútornom systéme formalizované štruktúry a procesy na:
a) na vytváranie, uskutočňovanie, úpravu a schvaľovanie vzdelávacích programov v subrámci vysokoškolských kvalifikácií;
b) na posudzovanie žiadostí certifikovaných vzdelávacích inštitúcií o súhlas s poskytovaním vzdelávacieho programu v subrámci vysokoškolských kvalifikácií a v subrámci profesijných kvalifikácií, ktorý zodpovedá jednému alebo viacerým akreditovaným študijným programom vysokej školy;
c) na odnímanie súhlasu s poskytovaním vzdelávacieho programu v subrámci vysokoškolských kvalifikácií a v subrámci profesijných kvalifikácií certifikovanej vzdelávacej inštitúcii vytváranie, uskutočňovanie, úpravu a schvaľovanie vzdelávacích programov v subrámci vysokoškolských kvalifikácií.

	UKF 
	Požiadavky štandardov sa na UKF implementujú najmä tým, že prostredníctvom svojich štruktúr a systémov prijíma žiadosti o posúdenie a súhlas s poskytovaním vzdelávacích programov vedúcich k mikroosvedčeniu podané fakultami univerzity alebo certifikovanými vzdelávacími inštitúciami. Každá žiadosť obsahuje aj informácie o názve, stupni vzdelávania a forme štúdia študijného programu/ov UKF, ku ktorému je mikroosvedčenie priradené.
Pred posudzovaním a schvaľovaním programu v Rade kvality UKF sa zabezpečuje administratívna kontrola úplnosti žiadosti. Ak žiadosť o posúdenie neobsahuje potrebné náležitosti, UKF v zmysle zákona vyzve žiadateľa na doplnenie chýbajúcich náležitostí a  podľa  § 8 ods. 9 určí na doplnenie lehotu 30 pracovných dní odo dňa doručenia výzvy. Ak chýbajúce náležitosti v tejto lehote žiadateľ nedoplní, vysoká škola žiadosť o posúdenie odmietne v elektronickej podobe.
Posúdenie programov prebieha podľa rovnakých princípov ako posúdenie študijných programov. Pracovná skupina Rady kvality pripravuje hodnotiacu správu, na základe ktorej Rada kvality UKF rozhoduje o udelení alebo neudelení súhlasu. Rovnako formalizovaný je aj postup na odnímanie súhlasu tým inštitúciám, ktoré nespĺňajú požiadavky štandardov alebo vnútorného systému. Vo všetkých vzdelávacích programoch sa vyžaduje jednoznačný súlad so všeobecne záväznými predpismi a s vnútornými pravidlami UKF. 

	Referencie
	Štatút rady kvality UKF
Smernica o zabezpečovaní kvality vzdelávacích programov vedúcich k získaniu mikroosvedčenia
Zákon 292/2024 Z.z. o vzdelávaní dospelých a o zmene a doplnení niektorých zákonov

	

	12.a.4 Štruktúry a procesy podľa bodu  12.3 zaručujú transparentné, spravodlivé, odborne fundované, objektívne a nezávislé posúdenie a schvaľovanie, v ktorom je zamedzený konflikt záujmov a možná zaujatosť. 

	UKF 
	Posúdenie vzdelávacích programov vedúcich k získaniu mikroosvedčenia prebieha podľa rovnakých princípov ako posúdenie študijných programov. Smernica o zabezpečovaní kvality vzdelávacích programov vedúcich k získaniu mikroosvedčenia vymedzí zásady zápisu do zoznamu posudzovateľov rady kvality, postup tvorby dočasných pracovných skupín v subrámci  vysokoškolských kvalifikácií zabezpečovaných UKF, zásady pre posudzovanie vzdelávacích programov vedúcich k získaniu mikroosvedčenia, podrobnosti prípravy hodnotiacej správy. Zásady zabezpečujú transparentné, spravodlivé, odborne fundované, objektívne a nezávislé posúdenie vzdelávacích programov, v ktorom je zamedzený konflikt záujmov a možná zaujatosť. Štatút Rady kvality UKF zabezpečuje odbornú fundovanosť posúdenia požiadavkami na zloženie pracovných skupín. Členom pracovnej skupiny podľa čl. 5 posudzujúcej vzdelávacie programy vedúce k získaniu mikroosvedčenia je aj odborník z praxe alebo zástupca zamestnávateľov s preukázateľnou profesijnou alebo odbornou kredibilitou. 
Schvaľovanie vzdelávacích programov sa uskutočňuje v Rade kvality UKF. Zloženie Rady kvality UKF určuje jej štatút. V rade kvality sa na schvaľovaní programov podieľajú zástupcovia fakúlt, zástupca zamestnávateľov, zástupca externého prostredia, zástupca študentov, predseda senátu a osoba zodpovedná za vnútorný systém kvality, pričom pravidlá schvaľovania programov zabezpečujú transparentné, spravodlivé, odborne fundované, objektívne a nezávislé schvaľovanie  vzdelávacích programov, v ktorom je zamedzený konflikt záujmov a možná zaujatosť.

	Referencie
	Štatút rady kvality UKF
Smernica o zabezpečovaní kvality vzdelávacích programov vedúcich k získaniu mikroosvedčenia


	

	12.b.4 Štruktúry a procesy podľa bodu  12.3 zaručujú súlad vzdelávacích programov so všeobecne záväznými predpismi a vnútornými predpismi vysokej školy alebo certifikovanej vzdelávacej inštitúcie.

	UKF 
	Vo všetkých vzdelávacích programoch sa vyžaduje jednoznačný súlad vzdelávacích programov so všeobecne záväznými predpismi a s vnútornými pravidlami UKF. Súlad vzdelávacích programov je posudzovaný pracovnou skupinou Rady kvality UKF na základe žiadosti. Podrobnosti o obsahu návrhu vzdelávacieho programu určí Smernica o zabezpečovaní kvality vzdelávacích programov vedúcich k získaniu mikroosvedčenia. Súčasťou smernice je:
· vzor žiadosti súčasti UKF o schválenie vzdelávacieho programu  vedúceho k získaniu mikroosvedčenia a  
· vzor žiadosti certifikovanej inštitúcie o súhlas s poskytovaním vzdelávacieho programu. 
Požiadavky na obsah návrhu vzdelávacieho programu vo vnútornom predpise vychádzajú z § 8 ods. 8 zákona 292/2024 Z.z. a z §7 ods. 1 vyhlášky 405/2024.
Podľa Zákona 292/2024 Z.z. žiadosť o posúdenie vzdelávacieho programu vedúceho k získaniu mikroosvedčenia obsahuje identifikačné údaje žiadateľa v rozsahu názov a sídlo, meno a priezvisko štatutárneho orgánu a identifikačné číslo organizácie, návrh vzdelávacieho programu vedúceho k získaniu mikroosvedčenia a vnútorný systém zabezpečovania kvality a dokumenty preukazujúce súlad vzdelávacieho programu vedúceho k získaniu mikroosvedčenia so štandardmi podľa §10 ods. 2,  
Podľa § 7 ods. 1 vyhlášky 405/2024 návrh vzdelávacieho programu vedúceho k získaniu mikroosvedčenia obsahuje: 
a) názov vzdelávacieho programu vedúceho k získaniu mikroosvedčenia,
b) profil absolventa so získaným mikroosvedčením,
c) predpokladanú záťaž vyjadrenú v kreditoch potrebnú na dosiahnutie vzdelávacích výstupov,
d) vyučovací jazyk,
e) kritériá na získanie mikroosvedčenia a formu ich hodnotenia,
f) názov, stupeň vzdelávania a formu štúdia študijného programu vysokej školy, ku ktorému je mikroosvedčenie priradené, alebo názov odboru vzdelávania strednej školy, ku ktorému je mikroosvedčenie priradené, a názov školy.


	Referencie
	Štatút rady kvality UKF
Smernica o zabezpečovaní kvality vzdelávacích programov vedúcich k získaniu mikroosvedčenia
Zákon 292/2024 Z.z. o vzdelávaní dospelých a o zmene a doplnení niektorých zákonov
[bookmark: _Toc231216999]Vyhláška č. 405/2024 Z. z. ktorou sa vykonávajú niektoré ustanovenia zákona č. 292/2024 Z. z. o vzdelávaní dospelých a o zmene a doplnení niektorých zákonov

	

	12.c.4 Štruktúry a procesy podľa bodu 12.3 zaručujú,  že sú jasne vymedzené náležitosti vzdelávacieho programu podľa § 7 ods. 1 písm. a) až f) vyhlášky MŠVVM SR č. 405/2024 Z. z., ktorou sa vykonávajú niektoré ustanovenia zákona č. 292/2024 Z. z. o vzdelávaní dospelých.

	UKF 
	Vo všetkých vzdelávacích programoch sa vyžaduje jednoznačný súlad vzdelávacích programov s náležitosti vzdelávacieho programu podľa § 7 ods. 1 písm. a) až f) vyhlášky MŠVVM SR č. 405/2024 Z. z., ktorou sa vykonávajú niektoré ustanovenia zákona č. 292/2024 Z. z. o vzdelávaní dospelých.
Súlad vzdelávacích programov je posudzovaný pracovnou skupinou Rady kvality UKF na základe žiadosti. Podrobnosti o obsahu návrhu vzdelávacieho programu určí Smernica o zabezpečovaní kvality vzdelávacích programov vedúcich k získaniu mikroosvedčenia (podľa bodu 12.b.4).

	Referencie
	Štatút rady kvality UKF
Smernica o zabezpečovaní kvality vzdelávacích programov vedúcich k získaniu mikroosvedčenia
Zákon 292/2024 Z.z. o vzdelávaní dospelých a o zmene a doplnení niektorých zákonov
Vyhláška č. 405/2024 Z. z. ktorou sa vykonávajú niektoré ustanovenia zákona č. 292/2024 Z. z. o vzdelávaní dospelých a o zmene a doplnení niektorých zákonov

	

	12.d.4 Štruktúry a procesy podľa bodu  12.3 zaručujú,  že vzdelávací program zodpovedá akreditovanému študijnému programu alebo programom.

	UKF 
	UKF prostredníctvom pracovných skupín Rady kvality UKF preveruje, či každý vzdelávací program vedúci k získaniu mikroosvedčeniu v primeranej miere zodpovedá aspoň jednému študijnému programu alebo jeho časti (napr. predmetu alebo súboru predmetov) alebo viacerým programom, resp. ich častiam, a či program prináša inovatívne vzdelávanie. Pri rozhodovaní, či vzdelávací program zodpovedá akreditovanému študijnému programu/om, sa pracovná skupina zameriava na porovnanie výstupov zo vzdelávania, konkr. vedomosti, zručnosti, kompetencie, ktoré predstavujú nosné obsahové jadro študijného programu a vzdelávacieho programu. Formulár hodnotiacej správy je súčasťou Smernice o zabezpečovaní kvality vzdelávacích programov vedúcich k získaniu mikroosvedčenia.

	Referencie
	Štatút rady kvality UKF
Smernica o zabezpečovaní kvality vzdelávacích programov vedúcich k získaniu mikroosvedčenia

	

	12.e.4 Štruktúry a procesy podľa bodu  12.3 zaručujú,  že v profile absolventa vzdelávacieho programu sú jasne vymedzené ciele a výstupy, ktorými je nadobudnutie konkrétnych a overiteľných vedomostí, zručností a prenositeľných spôsobilostí, ktoré zodpovedajú aktuálnym potrebám trhu práce a spoločnosti. Pri potrebách trhu práce vysoká škola primerane zohľadňuje aj sektorovo-špecifické a geograficky špecifické požiadavky.

	UKF 
	UKF prostredníctvom pracovných skupín Rady kvality UKF, ktorých členom je vždy aj zástupca praxe preveruje, či výstupy vzdelávania vzdelávacieho programu zodpovedajú aktuálnym potrebám trhu práce a spoločnosti, a či sú primerane zohľadnené sektorovo-špecifické a geograficky špecifické požiadavky.
Formulár hodnotiacej správy je súčasťou Smernice o zabezpečovaní kvality vzdelávacích programov vedúcich k získaniu mikroosvedčenia. UKF zabezpečuje, aby definované výstupy boli konkrétne, merateľné a reagovali na potreby trhu práce, vrátane sektorových a regionálnych požiadaviek. Súčasťou žiadosti ako relevantný vstup je aj analýza potrieb trhu práce žiadateľom, ktorú  môže pracovná skupina zohľadniť pri posudzovaní vzdelávacieho programu.  

	Referencie
	Štatút rady kvality UKF
Smernica o zabezpečovaní kvality vzdelávacích programov vedúcich k získaniu mikroosvedčenia

	

	12.f.4 Štruktúry a procesy podľa bodu  12.3 zaručujú,  že sú zavedené, uplatňované, zverejnené a ľahko prístupné konzistentné pravidlá pre všetky fázy vzdelávacieho programu, najmä podmienky prijatia na vzdelávací program, sadzobník poplatkov týkajúci sa vzdelávacieho programu, spôsob a kritériá overovania vzdelávacích výstupov, kritériá na získanie mikroosvedčenia a vydávanie dokladov o nadobudnutých vzdelávacích výstupoch.

	UKF 
	UKF má v Smernici o zabezpečovaní kvality vzdelávacích programov vedúcich k získaniu mikroosvedčenia zavedené jasné pravidlá na všetky fázy vzdelávacieho programu. Transparentne sú upravené podmienky prijatia, hodnotenie, vydávanie dokladov o nadobudnutých výstupoch aj pravidlá pre uznávanie mikroosvedčení v systéme vysokoškolského vzdelávania. Informácie relevantné pre jednotlivé fázy vzdelávacieho programu sú súčasťou žiadosti o posúdenie vzdelávacieho programu. 

	Referencie
	Štatút rady kvality UKF
Smernica o zabezpečovaní kvality vzdelávacích programov vedúcich k získaniu mikroosvedčenia
Sadzobník poplatkov týkajúci sa vzdelávacieho programu vedúceho k získaniu mikroosvedčenia
Študijný poriadok

	

	12.g.4 Štruktúry a procesy podľa bodu 12.3 zabezpečujú, že sú zavedené, uplatňované, zverejnené a ľahko prístupné konzistentné pravidlá na uznávanie mikroosvedčení v systéme vysokoškolského vzdelávania akéhokoľvek stupňa.

	UKF 
	[bookmark: _Toc231217000]Pravidlá na uznávanie mikroosvedčení v systéme vysokoškolského vzdelávania akéhokoľvek stupňa upraví Študijný poriadok UKF v súlade so Zákonom 300/2025 Z. z.  o vysokých školách a o zmene a doplnení niektorých zákonov.

	Referencie
	Štatút rady kvality UKF
Smernica o zabezpečovaní kvality vzdelávacích programov vedúcich k získaniu mikroosvedčenia
[bookmark: _Toc231217001]Zákon 300/2025 Z. z. Zákon o vysokých školách a o zmene a doplnení niektorých zákonov (vysokoškolský zákon)

	

	12.g.4 Štruktúry a procesy podľa bodu  12.3 zaručujú,  že vzdelávacie programy majú primerane nastavenú predpokladanú záťaž potrebnú na dosiahnutie vzdelávacích výstupov vyjadrenú v ECTS  kreditoch, ktorá nepresiahne štandardnú kreditovú záťaž potrebnú na získanie vysokoškolského vzdelania akéhokoľvek stupňa.

	UKF 
	Každý vzdelávací program musí mať primerane nastavenú kreditovú záťaž tak, aby odrážala reálnu potrebnú prácu účastníka. Požiadavky na vzdelávací program s uplatnením štandardu upravuje Smernica o zabezpečovaní kvality vzdelávacích programov vedúcich k získaniu mikroosvedčenia.

	Referencie
	Štatút rady kvality UKF
Smernica o zabezpečovaní kvality vzdelávacích programov vedúcich k získaniu mikroosvedčenia

	

	12.i.4 Štruktúry a procesy podľa bodu  12.3 zaručujú,  že každý vzdelávací program má osobu, ktorá je zodpovedná za kvalitu, koordináciu a uskutočňovanie vzdelávacích činností, ktorej kvalifikácia zodpovedá úrovni kvalifikačného rámca a obsahu vzdelávacieho programu.

	UKF 
	Požiadavky na osobu, ktorá nesie zodpovednosť za kvalitu, koordináciu a uskutočňovanie vzdelávacieho programu vedúceho k získaniu mikroosvedčenia vymedzuje Smernica o zabezpečovaní kvality vzdelávacích programov vedúcich k získaniu mikroosvedčenia. Rámec kvalifikačných predpokladov pre garantov a lektorov vzdelávacích programov vedúcich k získaniu mikroosvedčení, vychádza sa z rámca kvalifikačných predpokladov pre akreditované vzdelávacie programy. 
V podmienkach UKF sa odporúča v prípade požadovanej úrovne kvalifikácie garanta vzdelávacích programov minimálne taký stupeň dosiahnutého vzdelania, ako je stupeň ŠP, z ktorého vzdelávací program vychádza. Prílohou žiadosti o posúdenie programu je profesijná charakteristika osoby zodpovednej za vzdelávací program.

	Referencie
	Štatút rady kvality UKF
Smernica o zabezpečovaní kvality vzdelávacích programov vedúcich k získaniu mikroosvedčenia

	

	12.j.4 Štruktúry a procesy podľa bodu  12.3 zabezpečujú,  že ak si to okolnosti vyžadujú, má vzdelávací program ďalších vyučujúcich, ktorých kvalifikácia zodpovedá obsahu vzdelávacieho programu.

	UKF 
	Požiadavky na osoby zabezpečujúce výučbu vo vzdelávacom programe   vedúcom k získaniu mikroosvedčenia, ak si to povaha  vzdelávacieho programu vyžaduje, vymedzuje Smernica o zabezpečovaní kvality vzdelávacích programov vedúcich k získaniu mikroosvedčenia.   

	Referencie
	Smernica o zabezpečovaní kvality vzdelávacích programov vedúcich k získaniu mikroosvedčenia

	

	12.k.4 Štruktúry a procesy podľa bodu  12.3 zaručujú, že poskytovateľ vzdelávacieho programu má dostatočné finančné zdroje a priestorové, materiálne, technické, infraštruktúrne a inštitucionálne zabezpečenie potrebné na dosiahnutie vzdelávacích výstupov, vrátane adekvátneho zabezpečenia v prípade poskytovania vzdelávacieho programu v dištančnej alebo kombinovanej forme a/alebo prostredníctvom komunikačných prostriedkov, najmä prostriedkov založených na využívaní počítačových sietí.

	UKF 
	1. Smernica o zabezpečovaní kvality vzdelávacích programov vedúcich k získaniu mikroosvedčenia upravuje náležitosti Návrhu vzdelávacieho programu, ktorý je súčasťou žiadosti o posúdenie programu. Samostatne posudzovanou oblasťou sú údaje o materiálnom, technickom a priestorovom zabezpečení. Vyhodnotenie kritéria je súčasťou hodnotiacej správy pracovnej skupiny Rady kvality UKF.

	Referencie
	Smernica o zabezpečovaní kvality vzdelávacích programov vedúcich k získaniu mikroosvedčenia

	

	12.l.4 Štruktúry a procesy bodu  12.3 zaručujú, že pri tvorbe a uskutočňovaní vzdelávacích programov vysoká škola dôsledne uplatňuje zásady akademickej etiky a predchádza akademickému podvodu a iným formám neetického správania.

	UKF 
	UKF dôsledne uplatňuje akademickú etiku a opatrenia proti podvodom. Pravidlá upravuje Etický kódex UKF. 

	Referencie
	Etický kódex UKF

	

	12.m.4 Štruktúry a procesy podľa bodu  12.3 zaručujú, že sú poskytovateľom vzdelávacieho programu systematicky zhromažďované, spracúvané, analyzované a vyhodnocované informácie, ktoré sú využívané v zabezpečovaní kvality vzdelávacieho programu a že do zhromažďovania a spracovania informácií sú zapojené všetky zainteresované strany.

	UKF 
	2. UKF v Smernici o zabezpečovaní kvality vzdelávacích programov vedúcich k získaniu mikroosvedčenia vymedzuje ukazovatele a upravuje požiadavky  na systematické zhromažďovanie, spracúvanie, analýzu a vyhodnocovanie informácií, ktoré sú využívané v zabezpečovaní kvality vzdelávacieho programu  Do zhromažďovania a spracovania informácií sú zapojené všetky zainteresované strany.

	Referencie
	Smernica o zabezpečovaní kvality vzdelávacích programov vedúcich k získaniu mikroosvedčenia

	

	12.n.4 Štruktúry a procesy podľa bodu  12.3 zaručujú,  že vysoká škola má jasne definované cieľové skupiny a potrebu rozvoja ich zručností a vzdelávacie programy nastavuje cielene na ich potreby, najmä na výkon povolania, a tiež v oblasti sociálnych, kultúrnych a občianskych kompetencií.

	UKF 
	Smernica o zabezpečovaní kvality vzdelávacích programov vedúcich k získaniu mikroosvedčenia upravuje náležitosti Návrhu vzdelávacieho programu, ktorý je súčasťou žiadosti o posúdenie programu. Samostatne posudzovanou oblasťou sú informácie o cieľových skupinách a potrebách rozvoja ich zručností vrátane odborných, sociálnych, kultúrnych a občianskych kompetencií. Súčasťou návrhu vzdelávacieho programu sú aj požiadavky na zaradenie účastníka vzdelávania do vzdelávacie programu. 

	Referencie
	Smernica o zabezpečovaní kvality vzdelávacích programov vedúcich k získaniu mikroosvedčenia

	

	12.o.4 Štruktúry a procesy podľa bodu  12.3 zaručujú, že sú zverejňované úplné a aktuálne informácie o vzdelávacom programe, ktoré sú relevantné pre zainteresované strany a širokú verejnosť.

	UKF 
	UKF zverejňuje na svojom webovom sídla informácie o vzdelávacom programe vedúcom k získaniu mikroosvedčenia, ktoré sú relevantné pre zainteresované strany a širokú verejnosť v rozsahu vymedzenom Smernicou o zabezpečovaní kvality vzdelávacích programov vedúcich k získaniu mikroosvedčenia.

	Referencie
	Smernica o zabezpečovaní kvality vzdelávacích programov vedúcich k získaniu mikroosvedčenia

	

	12.p.4 Štruktúry a procesy podľa bodu  12.3 zaručujú,  že vzdelávacie programy sú priebežne monitorované, periodicky hodnotené a periodicky schvaľované, pričom do týchto procesov sú zapojené všetky zainteresované strany.

	UKF 
	Každý vzdelávací program je priebežne monitorovaný. Údaje o vzdelávacích programoch sú zverejňované prostredníctvom Pravidelného monitoringu systému zabezpečovania kvality UKF v Nitre  jedenkrát za rok. Periodické hodnotenie sa realizuje raz za päť rokov a následne je program periodicky schvaľovaný Radou kvality UKF v Nitre. 
Do periodického hodnotenia sa zapájajú osoby zodpovedné za vzdelávací program, lektori aj fakulty, čím sa zabezpečuje jeho aktuálnosť, súlad so štandardmi a dlhodobá kvalita. 
Certifikovaná vzdelávacia inštitúcia podáva po udelení súhlasu raz ročne Správu o uskutočňovaní vzdelávacieho programu za príslušný kalendárny rok, ktorou sa zabezpečuje dohľad nad uskutočňovaním vzdelávacieho programu.
Postupy priebežného a periodického hodnotenia upravuje Smernica o zabezpečovaní kvality vzdelávacích programov vedúcich k získaniu mikroosvedčenia.

	Referencie
	Smernica o zabezpečovaní kvality vzdelávacích programov vedúcich k získaniu mikroosvedčenia
Správa o vzdelávacej činnosti na UKF – Pravidelný monitoring vnútorného systému kvality vzdelávania

Článok 14
[bookmark: _Toc231217003]Záverečné ustanovenia
1. Vnútorný systém kvality bol prerokovaný Akademickým senátom UKF dňa 8. novembra 2021. 
2. Vnútorný systém kvality bol schválený Vedeckou radou UKF dňa 1. decembra 2021. 
3. Vnútorný systém kvality nadobúda účinnosť dňom schválenia.
4. Doplnok č. 1 vnútorného systému kvality bol prerokovaný v Akademickom senáte UKF 
formou korešpondenčného hlasovania v období od 14. apríla 2026 do 17. apríla 2026.
5. Doplnok č. 1 vnútorného systému kvality bol schválený Vedeckou radou UKF dňa 23. apríla 2026. 
6. Doplnok č. 1 vnútorného systému kvality nadobúda účinnosť 1. júla 2026.




prof. RNDr. Libor Vozár, CSc.
              		     rektor

Zoznam použitých skratiek

	ABS
	absolvovanie predmetu

	Dlhodobý zámer UKF
	Dlhodobý zámer Univerzity Konštantína Filozofa v Nitre na roky 2019 – 2025

	ESG
	Štandardy a usmerneniami na zabezpečovanie kvality v Európskom priestore vysokoškolského vzdelávania

	garant 
	osoba zodpovedná za študijný program 

	ministerstvo
	Ministerstvo školstva, vedy, výskumu a športu SR

	N
	neúspešné absolvovanie predmetu

	Rada kvality UKF
	Rada pre vnútorné hodnotenie kvality vysokoškolského vzdelávania

	SAA
	Slovenská akreditačná agentúra pre vysoké školstvo

	štandardy pre vnútorný systém SAA

	Štatút Rady pre vnútorné hodnotenie kvality vysokoškolského vzdelávania Univerzity Konštantína Filozofa v Nitre

	Študentská vysokoškolská odborná a umelecká činnosť

	UKF
	Univerzita Konštantína Filozofa v Nitre

	vnútorný systém kvality UKF
	Vnútorný systém zabezpečovania kvality vysokoškolského vzdelávania Univerzity Konštantína Filozofa v Nitre

	www.ukf.sk
	Webové sídlo Univerzity Konštantína Filozofa v Nitre

	zákon o zabezpečovaní kvality
	Zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

	zákon o vysokých školách
	Zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov

	ZO OZ PŠaV pri UKF
	Základná organizácia Odborového zväzu pracovníkov školstva a vedy pri Univerzite Konštantína Filozofa v Nitre

	Dlhodobý zámer Univerzity Konštantína Filozofa v Nitre na roky 2019 – 2025

	4. 
	Dlhodobý zámer UKF 

	7. 

	8. 
	Štatút Rady pre vnútorné hodnotenie kvality vysokoškolského vzdelávania UKF

	39. 

